Actress Lena new photos in Stylish look Instagram post - സ്റ്റൈലിഷ് ലുക്കിൽ ലെന\nസ്റ്റൈലിഷ് ലുക്കിൽ ലെന; ചിത്രങ്ങൾ ഏറ്റെടുത്ത് ആരാധകർ\nഇൻസ്റ്റഗ്രാമിലൂടെയാണ് ലെന ചിത്രങ്ങൾ പങ്കുവച്ചിരിക്കുന്നത്\nUpdated: August 29, 2021 12:22:31 pm\nരണ്ടു പതിറ്റാണ്ടിലേറെയായി മലയാളസിനിമയിൽ കരുത്തുറ്റ വേഷങ്ങളിലൂടെ തന്റെതായ ഇടം കണ്ടെത്തിയ നായികയാണ് ലെന. സോഷ്യൽ മീഡിയയിൽ വളരെയധികം സജീവമായ ലെന തന്റെ പുതിയ ചിത്രങ്ങളും വിശേഷങ്ങളും ആരാധകരുമായി പങ്കുവെക്കാറുണ്ട്.\nഇപ്പോഴിതാ ലെന പങ്കുവച്ച പുതിയ ചിത്രങ്ങളാണ് ശ്രദ്ധനേടുന്നത്. ഇളം വെയിലിൽ കൂളിംഗ് ഗ്ലാസ് ധരിച്ചു സ്റ്റൈലിഷ് ലുക്കിലാണ് താരത്തെ ചിത്രത്തിൽ കാണാനാവുക. ഇൻസ്റ്റഗ്രാമിലൂടെയാണ് ലെന ചിത്രങ്ങൾ പങ്കുവച്ചിരിക്കുന്നത്. എല്ലാവർക്കും നല്ലൊരു വാരാന്ത്യം ആശംസിച്ചു കൊണ്ടാണ് ചിത്രം പോസ്റ്റ് ചെയ്തിരിക്കുന്നത്.\nA post shared by Lena Kumar (@lenasmagazine)\nAlso read: അനിയത്തിപ്രാവിന് കിട്ടിയ പ്രതിഫലം വെളിപ്പെടുത്തി ചാക്കോച്ചൻ\nകഴിഞ്ഞ ദിവസം താൻ തിരക്കഥാകൃത്താകുന്ന ‘ഓളം’ സിനിമയുടെ ലൊക്കേഷൻ വിശേഷങ്ങളും ലെന ആരാധകരുമായി പങ്കുവച്ചിരുന്നു. ചിത്രത്തിലെ നായകനായ അർജുൻ അശോകന്റെ ബർത്ത്ഡേ ആഘോഷമാണ് ലെന ഷെയർ ചെയ്തത്.\nഒരാഴ്ച മുൻപായിരുന്നു ചിത്രത്തിന്റെ പൂജ. അതിന്റെ വീഡിയോയും ലെന ആരാധകരുമായി പങ്കുവെച്ചിരുന്നു. വി.സി അഭിലാഷാണ് ‘ഓളം’ സംവിധാനം ചെയ്യുന്നത്. അഭിലാഷിനോടൊപ്പം ചേർന്നാണ് ലെന തിരക്കഥ നിർവഹിക്കുന്നത്.\nമലയാളത്തിലെ ചുരുക്കം ബോൾഡ് നായികമാരിൽ മുൻ പന്തിയിൽ നിൽക്കുന്ന നടിയാണ് ലെന. ‘സ്നേഹം’ എന്ന ജയരാജ് ചിത്രത്തിലൂടെ എത്തിയ ലെന ഇന്ന് മലയാള സിനിമയുടെ അവിഭാജ്യ ഘടകമായി മാറിക്കഴിഞ്ഞു. ഏത് പ്രായത്തിലുള്ള വേഷവും വളരെ തന്മയത്വത്തോടെ അഭിനയിച്ച് പ്രതിഫലിപ്പിക്കാൻ കഴിയുന്ന അത്യപൂര്‍വ്വം മലയാളി നടിമാരിൽ ഒരാൾ കൂടിയാണ് ലെന.\nWeb Title: Actress lena new photos in stylish look instagram post\nപതിനൊന്നാം വിവാഹവാർഷിക നിറവിൽ നിവിനും റിന്നയും; ആശംസകളുമായി കൂട്ടുകാർ


മഹാസെന്; ബംഗ്ലാദേശില് മരണസംഖ്യ 46 ആയി•ഇ വാർത്ത | evartha\nമഹാസെന്; ബംഗ്ലാദേശില് മരണസംഖ്യ 46 ആയി\nevartha Desk May 17, 2013, 11:40 pm May 17, 2013\nബംഗ്ലാദേശിന്റെ തെക്കു പടിഞ്ഞാറന് തീരദേശ മേഖലകളില് ആഞ്ഞടിച്ച ‘മഹാസെന്’ ചുഴിലികൊടുങ്കാറ്റില് മരിച്ചവരുടെ എണ്ണം 46 ആയി. വ്യാഴാഴ്ച രാവിലെയാണ് മഹാസെന് ബംഗ്ലാദേശ് തീരത്ത് എത്തിയത്. ഉച്ചയോടെ ബംഗ്ലാദേശിലെ രണ്ടാമത്തെ വലിയ പട്ടണമായ ചിറ്റഗോംഗിലേക്ക് ചുഴിലികൊടുങ്കാറ്റ് നീങ്ങുകയായിരുന്നു. ആയിരകണക്കിനു വീടുകള് ചുഴലികൊടുങ്കാറ്റില് തകര്‍ന്നതായാണ് റിപ്പോര്‍ട്ട്. തീരദേശ മേഖലകളില് താമസിച്ചിരുന്ന ഒരു മില്യണിലധികം ആളുകളെ സുരക്ഷിത മേഖലകളിലേക്ക് മാറ്റിയതായി അധികൃതര് പറഞ്ഞു. ബുധന്, വ്യാഴം, വെള്ളി ദിവസങ്ങളിലായി 15 കുട്ടികളടക്കം 46 പേര് മരിച്ചതായി അധികൃതര് സ്ഥിരീകരിച്ചു. വെള്ളിയാഴ്ച ഒന്‍പതു കുട്ടികളുടെ മൃതദേഹം കണ്‌ടെടുത്തതായി രക്ഷാപ്രവര്‍ത്തകര് പറഞ്ഞു. 31 പേര് ബുധനാഴ്ച ബംഗാള് ഉള്‍കടലില് ട്രോളര് മുങ്ങി മരിച്ചവരാണ്. മണിക്കൂറില് 90 കിലോമീറ്റര് വേഗത്തില് എത്തിയ ചുഴലികൊടുങ്കാറ്റിന്റെ വേഗത തീരദേശമേഖല പിന്നിട്ടതോടെ കുറഞ്ഞതായാണ് റിപ്പോര്‍ട്ട്.


മൊഹബ്ബത്തിന്റെ സ്വാദ് : Interactive\nOctober 3, 2012 By എം. നൗഷാദ്0Comments\nഒരു ജനതയുടെ ആത്മാവിലേക്ക് പ്രവേശിക്കാനുള്ള ഏറ്റവും ഹൃദ്യമായ വഴികളിലൊന്നാണു അവരുടെ ആഹാരം. ഭക്ഷണം ആമാശയത്തിന്റെതു മാത്രമല്ല. വിശപ്പിന്റെ അനിവാര്യതയെ നേരിടുന്നത്തിലെ ദര്‍ശനവും ശീലങ്ങളും സംയമനവും കൂടി ചേര്‍ന്നാണു ഒരു സംസ്‌കാരമുണ്ടാവുന്നത്. വേറെ വാക്കുകളില് പറഞ്ഞാല്, രുചി സംസ്‌കാരത്തിന്റെ ഏറ്റവും എളുപ്പമുള്ള ഒരു മാപിനിയാണ്. അന്‍വര് റഷീദിന്റെ ജനപ്രിയ ചിത്രം ഉസ്താദ് ഹോട്ടല് കോഴിക്കോടന് സ്വാദിന്റെ സൗന്ദര്യവും മലബാര് ജീവിതബന്ധങ്ങളുടെ ഹൃദ്യതയും അടയാളപ്പെടുത്തുന്നു.\nഭക്ഷണത്തെയും രുചിവൈവിധ്യങ്ങളെയും പറ്റി മലയാളത്തില് അധികമൊന്നും സിനിമകളില്ല. ഒരു വര്‍ഷം മുന്‍പ് വന്ന ആശിഖ് അബുവിന്റെ സോള്‍ട്ട് ആന്റ് പെപ്പര് ഭക്ഷണത്തിന്റെ സ്വാദിനെ ആഘോഷിച്ച സിനിമയായിരുന്നുവെങ്കില് ഉസ്താദ് ഹോട്ടല് ഭക്ഷണത്തിലെ സ്‌നേഹത്തെ പ്രഖ്യാപിക്കുകയാണ് ചെയ്തത്. ഉസ്താദ് ഹോട്ടലിലെ ഏറ്റവും ജനപ്രിയമായ സംഭാഷണം തിലകന് അവതരിപ്പിച്ച് അവിസ്മരണീയമാക്കിയ കരീംക്ക പേരകുട്ടി ഫൈസിയോടു പറയുന്ന ‘ഓരോ സുലൈമാനിയിലും ഒരു തുള്ളി മൊഹബ്ബത് ചേര്‍ക്കണം’ എന്ന വാചകമാണ്. മനുഷ്യബന്ധങ്ങളില് പാചകത്തിന്റെ ഇടത്തെ ദാര്‍ശനികമായി ആറ്റിക്കുറുക്കാനുള്ള ഒരു ശ്രമം ഈ വാചകത്തിലുണ്ട്.\nരണ്ടാം ലോകയുദ്ധം കഴിഞ്ഞു മടങ്ങിയെത്താന് വൈകുന്ന ഭര്‍ത്താവിനു വേണ്ടി റെയിന്‍ബോ കേക്കുണ്ടാക്കി അനേക ദിവസങ്ങള് കാത്തിരിക്കുകയും ഓരോ ദിവസവും അതിനകത്ത് പുതിയ രുചികള് കൂട്ടിചേര്‍ക്കുകയും ചെയ്യുന്ന ജുവാന് എന്ന ഫ്രഞ്ചു പെണ്‍കുട്ടിയോട്, ഒടുവില് അവശനായെത്തുന്ന പ്രിയതമന് കാതില് പറയുന്ന ‘പ്രിയപ്പെട്ടവളെ നീയൊരു ലോകമഹായുദ്ധം അവസാനിപ്പിച്ചിരിക്കുന്നു’ എന്ന വാചകവും ഇതേ ചൈതന്യം പങ്കുവെക്കുന്നതാണ് (സിനിമ – സോള്‍ട്ട് ആന്റ് പെപ്പര് ). ഭക്ഷണത്തിന്റെ ആത്മീയത എന്നത് നമ്മുടെ നാട്ടില് വളരെയൊന്നും ആലോചിക്കപ്പെടാത്ത ഒരു വിഷയമാണ്. വ്രതവുമായി ബന്ധപ്പെട്ടു വരുന്ന അനുഷ്ഠാനചര്‍ച്ചകളിലെ ഉപരിപ്ലവമായ പ്രതിപാദ്യങ്ങളായി അവ ഒടുങ്ങിത്തീരുന്നു.\nരചനാപരമായ പരിമിതികള് ചൂണ്ടിക്കാണിക്കാനാവുമെങ്കിലും പ്രത്യേകിച്ചും സ്ത്രീ കഥാപാത്രങ്ങളുടെ നിര്‍മിതിയിലും പ്രതിനിധാനത്തിലും ഉസ്താദ് ഹോട്ടല് ശ്രദ്ധേയവും അവിസ്മരണീയവുമാകുന്നത് കരീം ഭായ് എന്ന കോഴിക്കോട്ടുകാരന് സഞ്ചാരിക്കു ജീവിതത്തോടും മനുഷ്യനോടും അതിനെരണ്ടിനെയും നിലനിര്‍ത്തുന്ന ആഹാരത്തോടുമുള്ള ആര്‍ദ്രമായ ആഴങ്ങള് അടയാളപ്പെടുത്തിയതിന്റെ പേരിലാണ്. കോഴിക്കോട് കടപ്പുറത്തെ പേര് കേട്ട ഹോട്ടലിന്റെ നടത്തിപ്പുകാരനാണു കരീംക്ക. അസാധാരണമായ ഒരു മൊഹബ്ബതിന്റെ സാഹസികമായ ഊര്‍ജം വാര്‍ധക്യത്തിലും വിശുദ്ധമായി കാത്തുവെക്കുന്നവന്. ഭക്ഷണം എങ്ങിനെ ഉണ്ടാക്കണം എന്നതു പോലെയോ അതിലുമേറെയോ പ്രധാനപെട്ടതാണ് ഭക്ഷണം എന്തിനുണ്ടാക്കണം എന്നതെന്ന് എപ്പോഴും വിശ്വസിച്ച ഒരാള്. സഹജീവിയുടെ വിശപ്പും പരിവട്ടവും പ്രാരാബ്ധവും വെറുതേ കണ്ടും കേട്ടും ചിരിക്കാന് കഴിയാത്തത്ര ഉള്‍നോവ് അയാളില് കാണാം. ഒരമാനുഷികതയുമില്ലാത്ത സാധാരണ മനുഷ്യനാണയാള് . ഒരു കുത്തക ഹോട്ടല് ശൃംഖലയുടെ കടന്നുകയറ്റ പദ്ധതിയുടെ ഒരു മൂലയില് തന്റെയും കുറെ മനുഷ്യരുടെയും ജീവിതം തളിര്‍പ്പിക്കുന്ന ഉസ്താദ് ഹോട്ടല് പെട്ടുപോകുമ്പോഴും, അവരുടെ കുതന്ത്രങ്ങളില് പെട്ടു ഹോട്ടല് അടഞ്ഞു കിടക്കുമ്പോഴും അതിനെ ദാര്‍ശനികതയിലമര്‍ന്ന നിസ്സംഗതയോടെ നോക്കുന്ന ഒരു സാത്വികത അയാളിലുണ്ട്. സഞ്ചാരികള്‍ക്ക് മാത്രം സാധ്യമാവുന്ന തരം നിയോഗവിശ്വാസം. നമ്മുടെ ഓരോരുത്തരുടെയും വഴികളിലെ, കണ്ടു പൂതി തീരാത്ത എല്ലാ ഉപ്പാപ്പമാരെയും തിലകന്റെ ഈ സൂഫികഥാപാത്രം ഓര്‍മിപ്പിച്ചു. ഏതു അകലങ്ങളിലേക്കും മുന്നറിയിപ്പുകളില്ലാതെ എപ്പോള് വേണമെങ്കിലും പുറപ്പെട്ടു പോകാവുന്ന അയാള് ശുദ്ധസ്‌നേഹത്തിന്റെ ഒരു തുള്ളി കണ്ണീരു കൊണ്ട് നമ്മെ ആശ്വസിപ്പിച്ചു കൊണ്ടേയിരിക്കും. മനുഷ്യനോടുള്ള അടക്കി നിര്‍ത്താനാവാത്ത സ്‌നേഹത്തിന്റെ കരുത്തിലാണ് അയാളുടെ പ്രാര്‍ഥനകള് പിറവി കൊള്ളുന്നുണ്ടാവുക. പുറപ്പെട്ടു പോവുക എന്നതല്ലാതെ മറ്റെന്താണ് അയാള്‍ക്ക് ഒടുവില് ചെയ്യാനുള്ളത്?\nമലബാറിലെ ജീവിതത്തിന്റെ ഹൃദ്യമായ സൗന്ദര്യം അന്‍വര് റഷീദിന്റെ ഫ്രെയിമുകളില് നിറഞ്ഞു കാണാം. ദുല്‍ഖര് സല്‍മാന് അവതരിപ്പിക്കുന്ന ഫൈസിയും ഉപ്പാപ്പയും തമ്മിലുള്ള ആത്മബന്ധത്തില് അതു തുടങ്ങുന്നു. ജീവിതത്തെയും ബന്ധങ്ങളെയും ആഹാരത്തെയും കുറിച്ചുള്ള ചില സൂഫികാഴ്ചപ്പാടുകളെ പ്രതിഫലിപ്പിക്കാന് ശ്രമിച്ചതിന്റെ പേരിലാകും മലബാര് സൌന്ദര്യ ശാസ്ത്രത്തിന്റെ കോഴിക്കോടന് ദൃശ്യസമുച്ചയമായ ഈ സിനിമ ഓര്‍മിക്കപ്പെടുക.


ഒക്ടോബർ 10 മുതൽ 16 വരെയുള്ള സമ്പൂർണ്ണ വാരഫലം | അനിൽ പെരുന്ന - Samayam Malayalam\nweekly horoscope prediction from october 10th to 16th by anil perunna\nഒക്ടോബർ 10 മുതൽ 16 വരെയുള്ള സമ്പൂർണ്ണ വാരഫലം | അനിൽ പെരുന്ന\nCurated by Samayam Desk | Lipi | Updated: Oct 10, 2021, 5:17 PM\nഒക്ടോബർ 10 മുതൽ 16 വരെയുള്ള നിങ്ങളുടെ ഈ ആഴ്ച എങ്ങനെ? മേടം തുടങ്ങി പന്ത്രണ്ട് കൂറുകാരുടെയും ഈ ആഴ്ചയിലെ സാമാന്യ ഫലങ്ങൾ വാരഫലം എന്ന പംക്തിയിൽ ഉൾക്കൊള്ളിച്ചിരിക്കുന്നു.\nമേടം രാശിക്കാർക്ക് ഈ ആഴ്ച സര്‍വ്വവിധത്തിലുള്ള അഭിവൃദ്ധി ഉണ്ടാകുന്നതിനു സാദ്ധ്യത കാണുന്നു. മിഥുനം രാശിയിൽ വിദേശയാത്ര ആഗ്രഹിക്കുന്നവര്‍ക്ക് അതു സാധിക്കും. തുലാം രാശിക്കാർ പുതിയ ആദായമാര്‍ഗ്ഗങ്ങള് വിപുലീകരിക്കും. ഓരോ കൂറുകാരുടെയും ഈ ആഴ്ച എങ്ങനെ എന്ന് നോക്കാം.\nജീവിതാനുഭവങ്ങളിൽ ചില മാറ്റങ്ങള് വരുന്നതാണ്. സര്‍വ്വവിധത്തിലുള്ള അഭിവൃദ്ധി ഉണ്ടാകുന്നതിനു സാദ്ധ്യത കാണുന്നു. നൂതനസംരംഭങ്ങള്‍ക്ക് തുടക്കം കുറിക്കും. വ്യാപാരരംഗത്തുള്ളവര്‍ക്ക് അഭിവൃദ്ധികരമായ കാലമാണ്. ഗണപതിഭജനം നിത്യവും ചെയ്യുക.\nഅപ്രതീക്ഷിതമായ ചില നേട്ടങ്ങള് കൈവരും. ബന്ധുഗുണം ലഭിക്കും. സുഹൃദ്ജനസംഗമങ്ങളിലൂടെ വളരെ സന്തുഷ്ടി കൈവരും. ധനലാഭവും, ഭൂമി, ഗൃഹം ഇവയുടെ പ്രാപ്തിയും ഉണ്ടാകുന്നതാണ്. നൂതന സംരംഭങ്ങള് തുടങ്ങും. ആരോഗ്യകാര്യങ്ങളിൽ പൊതുവെ ശ്രദ്ധിക്കുക.\nപ്രവര്‍ത്തനരംഗത്ത് അനുകൂലമായ ചില മാറ്റങ്ങള്‍ക്ക് തുടക്കമിടും. ഉദ്ദേശിക്കുന്ന കാര്യങ്ങള് പലതും നടക്കും. യാത്രകളിലൂടെ ചില നേട്ടങ്ങള് വന്നുചേരും. വിദേശയാത്ര ആഗ്രഹിക്കുന്നവര്‍ക്ക് അതു സാധിക്കും. ഗൃഹവാഹനാദികള് വാങ്ങുവാന് ശ്രമിക്കുന്നവര്‍ക്കും സാധിക്കുന്നതാണ്. ഒരു ഗണപതിഹോമം നടത്തുന്നത് ഉത്തമം.\nസാമ്പത്തിക അധികച്ചെലവുകള് വന്നുചേരും. പ്രവര്‍ത്തനരംഗത്ത് ചില തടസ്സങ്ങള് ഉണ്ടാകും. അപ്രതീക്ഷിതമായ തര്‍ക്കങ്ങളും വ്യവഹാരങ്ങളും പ്രവര്‍ത്തനങ്ങളെ വിപരീതമായി ബാധിക്കാനിടയുണ്ട്. പൊതുവെ ആരോഗ്യകാര്യങ്ങളിൽ കൂടുതലായി ശ്രദ്ധ നല്കുക. ഏതു കാര്യവും വളരെ ചിന്തിച്ചുമാത്രം നടത്തുക. ശിവഭജനം നടത്തുക.\nരോഗദുരിതങ്ങള് ഉണ്ടായിരുന്നവര് വളരെ ശ്രദ്ധയോടെ കഴിയുക. അവിചാരിതമായ പ്രതിബന്ധങ്ങള് പലപ്പോഴും ഉണ്ടായെന്നുവരാം. സാമ്പത്തിക വിനിമയങ്ങള് ശ്രദ്ധിച്ചു നടത്തുക. വാതസംബന്ധമായ അസ്വസ്ഥതകള് ഉണ്ടാകാവുന്നതാണ്. പുതിയ കാര്യങ്ങള് തുടങ്ങുന്നത് നന്നല്ല. ഉമാമഹേശ്വര ഭജനം നിത്യവും നടത്തുക.\nതൊഴിൽ രംഗത്ത് ക്ലേശവിഷമതകള് ഉടലെടുക്കും. ധനനഷ്ടങ്ങള് സംഭവിക്കാതെ ശ്രദ്ധിക്കുക. പുതിയ ബന്ധങ്ങള് അസ്വസ്ഥതകള് സൃഷ്ടിക്കും. തര്‍ക്കങ്ങള് വ്യവഹാരത്തിലേക്ക് എത്തിച്ചേരുവാന് സാധ്യതയുള്ളതിനാൽ ശ്രദ്ധിക്കുക. ലോണുകളും മറ്റും എടുത്തിട്ടുള്ളവര് അമിതബാധ്യതയിലേക്കു ചെന്നുപെടാതെ ശ്രദ്ധിച്ചുകൊള്ളുക.\nപുതിയ ആദായമാര്‍ഗ്ഗങ്ങള് വിപുലീകരിക്കും. സാമ്പത്തിക ഉയര്‍ച്ചകള്‍ക്കു തുടക്കം കുറിക്കും. ഏതു കാര്യത്തിലും ഭാഗ്യം അനുകൂലമായിത്തീരും. യാത്രകള്‍കൊണ്ട് അനുസലഭനേട്ടങ്ങള് കൈവരുന്നതാണ് പുതിയ അറിവുകള് സമ്പാദിക്കും. സമുദായ സംഘടനകളിൽ പ്രവര്‍ത്തിക്കുന്നവര് വളരെ സശ്രദ്ധം കാര്യങ്ങള് ചെയ്യുക. ശിവഭജനം പതിവായി ചെയ്യുക.\nഅവിചാരിത ക്ലേശങ്ങള് പലതും ഉണ്ടാകും. ആരോഗ്യകാര്യങ്ങളിൽ നന്നായി ശ്രദ്ധിക്കുക. ധനവിനിമയം വളരെ സൂക്ഷ്മതയോടെ ചെയ്യുക. പ്രവര്‍ത്തനരംഗം അനകൂലമായിത്തീരും. തൊഴിൽ ഉയര്‍ച്ച, സാമ്പത്തിക നേട്ടങ്ങള് ഇവ ഉണ്ടാകും. എതിര്‍പ്പുകളെ പരാജയപ്പെടുത്തിക്കൊണ്ട് മുമ്പോട്ടു പോകുവാന് സാധിക്കും.\nപുതിയ ഗൃഹോപകരണങ്ങള് വാങ്ങും. പുതിയ വാഹനം വാങ്ങുവാന് ആഗ്രഹിക്കുന്നവര്‍ക്ക് അതു സാധിക്കും. വിശേഷവസ്ത്രാഭരണങ്ങള് സമ്മാനമായി ലഭിക്കും. ഉല്ലാസയാത്രകള് നടത്തും. വിശേഷരത്‌നാഭരണങ്ങള് ധരിക്കുവാന് യോഗമുള്ളതായി കാണുന്നു.\nആഗ്രഹത്തിനനുസരിച്ച് പല കാര്യങ്ങളും സാധിക്കും. ഏതുകാര്യത്തിലും അനുകൂലമാറ്റങ്ങളും ഉണ്ടാകും. ഗൃഹവാഹനാദികള് കൈവരുന്നതാണ്. ഉദ്യോഗസ്ഥര്‍ക്ക് സ്ഥാനക്കയറ്റവും അനുകൂലമായ മാറ്റവും ഉണ്ടാകും. ആരോഗ്യകാര്യങ്ങളിൽ വളരെ ശ്രദ്ധിക്കുക. അപ്രതീക്ഷിതമായ രോഗക്ലശങ്ങള് ഉണ്ടാകുന്നതിനിടയുണ്ട്. ശിവഭജനം നടത്തുക.\nപല കാര്യങ്ങളിലും അസ്വസ്ഥതകള് അനുഭവപ്പെടും. പ്രവര്‍ത്തനരംഗത്ത് മാന്ദ്യം അനുഭവപ്പെട്ടെന്നുവരും. ആരോഗ്യകാര്യങ്ങളിൽ വളരെ ശ്രദ്ധിക്കുക. വിദ്യാര്‍ത്ഥികള്‍ക്ക് സമയം അനുകൂലമല്ല. സ്വയംതൊഴിൽ ചെയ്യുന്നവരും വ്യാപാരികളും വളരെ സൂക്ഷ്മത പാലിക്കേണ്ടതാണ്. ഒരു ഗണപതിഹോമം നടത്തുന്നത് ശുഭകരമാണ്.\nഗുണപരമായ മാറ്റങ്ങള് പലതും ഉണ്ടാകും. സാമ്പത്തികനേട്ടങ്ങള് കൈവരും. യാത്രകള്‍കൊണ്ട് വളരെ ഗുണം ലഭിക്കും. വിദേശത്ത് ജോലി ആഗ്രഹിക്കുന്വര്‍ക്ക് അതു സാധിക്കും. വിദ്യാര്‍ത്ഥികള്‍ക്ക് വളരെ അഭിവൃദ്ധികരമായ സമയമാകുന്നു.\nഒക്ടോബർ3മുതൽ9വരെയുള്ള സമ്പൂർണ്ണ വാരഫലം | അനിൽ പെരുന്ന ആര്‍ട്ടിക്കിള് ഷോ\nWeb Title : weekly horoscope prediction from october 10th to 16th by anil perunna


മാറ്റ് പരീക്ഷക്ക് അപേക്ഷ ക്ഷണിച്ചു|Education|LifeOnWeb\nഗവണ്‍മെന്റ് സ്ഥാപനങ്ങളിലെ മാനേജ്‌മെന്റ് കോഴ്‌സുകളിലേക്ക് ആള് ഇന്ത്യാ മാനേജ്‌മെന്റ് അസോസിയേഷന് (എ.ഐ.എം.എ) നടത്തുന്ന പ്രവേശനപ്പരീക്ഷയായ മാനേജ്‌മെന്റ് ആപ്റ്റിറ്റിയൂഡ് ടെസ്റ്റിന് (മാറ്റ്) അപേക്ഷ ക്ഷണിച്ചു. ഈ പരീക്ഷയുടെ സ്‌കോര് അടിസ്ഥാനമാക്കിയാണ് ഇന്ത്യയിലെ പ്രമുഖ മാനേജ്‌മെന്റ് സ്ഥാപനങ്ങള് ഉള്‍പ്പെടെ 375 സ്ഥാപനങ്ങളിലേക്ക് പ്രവേശം അനുവദിക്കുക.\nഅപേക്ഷകര്‍ക്ക് കമ്പ്യൂട്ടറിലൂടെയോ പേനയും പേപ്പറുമുപയോഗിച്ചോ പരീക്ഷ എഴുതാവുന്നതാണ്. കേരളത്തില് കൊച്ചി, കോഴിക്കോട്, തിരുവനന്തപുരം എന്നിവിടങ്ങളില് വെച്ചാണ് എഴുത്തു പരീക്ഷ ഉണ്ടാവുക. എന്നാല് കമ്പ്യൂട്ടര് പരീക്ഷ കേരളത്തില് കൊച്ചിയില് മാത്രമാണ് നടക്കുന്നത്. എഴുത്തു പരീക്ഷ മെയ് നാലിനും കമ്പ്യൂട്ടര് പരീക്ഷ മെയ് പത്തിനുമാണ് നടക്കുക.\nഅംഗീകൃത സര്‍വ്വകലാശാലാ ബിരുദമാണ് അപേക്ഷകര്‍ക്ക് വേണ്ട യോഗ്യത. അവസാന വര്‍ഷ പരീക്ഷ എഴുതാനിരിക്കുന്നവര്‍ക്കും പരീക്ഷയില് പങ്കെടുക്കാവുന്നതാണ്. http://apps.aima.in/matmay14 എന്ന സൈറ്റില് രജിസ്റ്റര് ചെയ്ത് ഓണ്‍ലൈനായോ തപാല് മാര്‍ഗ്ഗമോ അപേക്ഷിക്കാം. 1200 രൂപയാണ് അപേക്ഷാ ഫീസ്. ഇത് ക്രെഡിറ്റ് കാര്‍ഡ് ഉപയോഗിച്ചോ ആള് ഇന്ത്യാ മെഡിക്കല് അസോസിയേഷന്റെ പേരില് ഡല്‍ഹിയില് മാറാവുന്ന വിധം ഡി.ഡിയായോ അയക്കാം. ഓണ്‍ലൈന് അപേക്ഷ സമര്‍പ്പിക്കേണ്ട അവസാന തീയ്യതി ഏപ്രില് 16ഉം അല്ലാത്ത അപേക്ഷകള്‍ക്കുള്ള അവസാന തീയ്യതി ഏപ്രില് 19-മാണ്. അപേക്ഷകള് തപാലില് അയക്കേണ്ട വിലാസം താഴെ. മാനേജര് മാറ്റ്, ആള് ഇന്ത്യാ മാനേജ്‌മെന്റ് അസോസിയേഷന്, മാനേജ്‌മെന്റ് ഹൗസ്, 14, ഇന്‌സ്റ്റിയിറ്റിയൂഷനല് ഏരിയ, ലോധി റോഡ്, ന്യൂ ഡല്‍ഹി 110003.


കമലിന് പിറന്നാള് സമ്മാനമൊരുക്കി വിക്രം ടീം – Koottukari\n7 November 20217November 2021 Krishna R\t0 Comments\t2 ON TRENDING, KamalHaasan232, LokeshKanagaraj, vikram\nകമൽഹാസന്റെ ജന്മദിനത്തോടനുബന്ധിച്ച് സ്പെഷ്യൽ വീഡിയോ പുറത്തുവിട്ട് ‘വിക്രം’മിന്‍റെ അണിയറപ്രവര്‍ത്തകര്. കമൽഹാസനെ നായകനാക്കി ലോകേഷ് കനകരാജ് ഒരുക്കുന്ന ചിത്രമാണ് ‘വിക്രം’. പ്രഖ്യാപന സമയം മുതൽ ചിത്രത്തിന്റെ പോസ്റ്ററുകൾ ഉൾപ്പെടെ ഏറെ ശ്രദ്ധ നേടിയിരുന്നു. ഇപ്പോഴിതാ ചിത്രത്തിന്റെ പുതിയൊരു വീഡിയോ പങ്കുവച്ചിരിക്കുകയാണ് വിക്രം ടീം. ഇന്നാണ് കമൽഹാസന്റെ 67മത്തെ ജന്മദിനം.\nതാരനിർണ്ണയം കൊണ്ട് തെന്നിന്ത്യൻ സിനിമയിൽ സമീപകാലത്ത് ഏറെ ശ്രദ്ധ നേടിയ പ്രോജക്റ്റ് ആണ് വിക്രം. കമൽഹാസനൊപ്പം നൊപ്പം വിജയ് സേതുപതി, ഫഹദ് ഫാസിൽ, നരെയ്‍ൻ, കാളിദാസ് ജയറാം എന്നിങ്ങനെയാണ് താരനിര. മലയാളിയായ ഗിരീഷ് ഗംഗാധരനാണ് ഛായാഗ്രാഹകൻ. രാജ്‍കമൽ ഫിലിംസ് ഇൻറർനാഷണലിൻറെ ബാനറിൽ കമൽഹാസൻ തന്നെയാണ് വിക്രത്തിൻറെ നിർമ്മാണം.പുറത്തിറങ്ങി നിമിഷങ്ങൾക്കകം തന്നെ നിരവധി പേരാണ് വീഡിയോ കണ്ടത്.\nഅതിശയിപ്പിക്കുന്ന ഫീച്ചറുമായി ഷഓമി 12 →\nജോയ് മാത്യു, അനീഷ് ജി മേനോൻ,സങ്കീർത്തന സുനീഷ് എന്നിവര് പ്രധാന കഥാപാത്രങ്ങളാകുന്ന ” ബൈനറി “


ജനതാദൾ (എസ്) പിളർന്നു - Media Malayalam (മീഡിയ മലയാളം)\nദേശീയ അധ്യക്ഷൻ എച്ച്.ഡി.ദേവഗൗഡയുടെ ബിജെപി അനുകൂല നിലപാടിൽ പ്രതിഷേധിച്ചാണ് നടപടിയെന്നാണ് വിശദീകരണം. തങ്ങൾക്ക് സി.കെ.നാണുവിന്റെ പിന്തുണയുണ്ടെന്ന് ജോർജ് തോമസ് പറഞ്ഞു.\nപിളർപ്പിന് പിന്നാലെ വനവികസന കോർപറേഷൻ ചെയര്‍മാൻ സ്ഥാനം ജോർജ് തോമസ് രാജി വയ്ക്കുമെന്നും അറിയിച്ചിട്ടുണ്ട്.\nThe Janata Dal (S) split\nPrevious articleഡല്‍ഹി അതിര്‍ത്തികളിലെ കര്‍ഷക സമര വേദികള്‍ക്ക് മുന്നില് വന് സേനാ വിന്യാസം\nNext articleബിജുരമേശും സംഘവും മാണിയുടെ വീട്ടിൽ കാശുകൊണ്ട് കൊടുത്തസമയം, കാശുകൊടുത്തിട്ട് അവർ ഇറങ്ങിയ ഉടനെ മാണി സാർ ബിജു രമേശിനെ വിളിച്ചു. നാൽപ്പതു ലക്ഷത്തിൽ എണ്ണായിരം രൂപ കുറവുള്ളത് പറയാനായിരുന്നു അത്. മാണിയുടെ വീടിന്റെ ഗേറ്റ് പോലും ബിജു കടന്നിട്ടുണ്ടായിരുന്നില്ല. വീട്ടിൽ നോട്ട് എണ്ണുന്ന മെഷീൻ ഇല്ലെങ്കിൽ അത് എങ്ങനെ നടക്കും” – പി.സി ജോർജ്


| ദിലീപിനു വേണ്ടി സഹതാപതരംഗം നടത്തിയത് ബി.ജെ.പിയുടെ പബ്ലിക് റിലേഷന്‍സ് സ്ഥാപനം ; നേതൃത്വം ആര്.എസ്.എസ്. നേതാവിന് ? | Mangalam\nSunday, April 22, 2018 Last Updated 12 Min 20 Sec ago English Edition\nMonday 17 Jul 2017 06.51 AM\nദിലീപിനു വേണ്ടി സഹതാപതരംഗം നടത്തിയത് ബി.ജെ.പിയുടെ പബ്ലിക് റിലേഷന്‍സ് സ്ഥാപനം ; നേതൃത്വം ആര്.എസ്.എസ്. നേതാവിന് ?\nകൊച്ചി: ദിലീപിനു വേണ്ടി സഹതാപ തരംഗം സൃഷ്ടിക്കാനുള്ള സാമൂഹിക മാധ്യമങ്ങളിലെ പ്രചാരണത്തിനു നേതൃത്വം നല്‍കിയത് ഒരു ആര്.എസ്.എസ്. നേതാവെന്നു സൂചന. ബി.ജെ.പിയുടെ പ്രചാരണച്ചുമതലയുള്ള ഈ പബ്ലിക് റിലേഷന്‍സ് ഏജന്‍സിയെ ആയിരുന്നു ഇതിന് ഏര്‍പ്പാടാക്കിയതെന്നും ഈ ഏജന്‍സിക്കെതിരേ കേസെടുക്കാനും പോലീസ് തീരുമാനിച്ചു. അന്വേഷണ ഉദ്യോഗസ്ഥരെ അപകീര്‍ത്തിപ്പെടുത്തുകവഴി അന്വേഷണം തടസപ്പെടുത്താന് ശ്രമിച്ചതിനാണു കേസെടുക്കുക.\nഇതേക്കുറിച്ച് അന്വേഷണസംഘം െസെബര് സെല്ലിന്റെ സഹായത്തോടെ കൂടുതല് വിവരങ്ങള് ശേഖരിച്ചു. ഈ ഏജന്‍സി വഴി ചില ഓണ്‍െലെന് പത്രങ്ങളിലടക്കം ദിലീപിനുവേണ്ടി പ്രചാരണം നടത്തി. വിദേശത്തു രജിസ്റ്റര് ചെയ്തതടക്കമുള്ള പത്തോളം ഓണ്‍െലെന് പത്രങ്ങള് ദിലീപിന് അനുകൂലമായി തുടര്‍ച്ചയായി വാര്‍ത്ത നല്‍കി. ഗള്‍ഫില് നിന്നടക്കം വ്യാജ പ്രൊെഫെലുണ്ടാക്കി ദിലീപിന് അനുകൂലമായ വാര്‍ത്ത പ്രചരിപ്പിക്കുന്നുണ്ട്.\nകേസില് സുനിയും നടന് ദിലീപും തമ്മിലുള്ള ഗൂഡാലോചനയ്ക്കും ശക്തമായ തെളിവുകള് പോലീസിന് കിട്ടിയതായും വിവരമുണ്ട്. മുമ്പ് പള്‍സര് സുനിയുടെ ആക്രമണത്തിന് ഇരയായ ഒരു മുന് നടിയുടേയും മൊഴിയെടുക്കും. രണ്ടു വര്‍ഷം മുമ്പ് മറ്റൊരാള്‍ക്കുവേണ്ടി പള്‍സര് സുനി ഒരു നടിയെ പീഡിപ്പിച്ചിരുന്നെന്നു പോലീസിനു വിവരം ലഭിച്ചു. അക്കാലത്ത് സിനിമയില് സജീവമായിരുന്ന നടിയാണ് ഇരയായത്. അന്വേഷണസംഘത്തിനു മൊഴി നല്‍കാന് ഈ നടി സന്നദ്ധത പ്രകടിപ്പിച്ചതായും അറിയുന്നു. മുമ്പ് സമാനമായ സംഭവം വിജയകരമായി നടത്തിയതുകൊണ്ടാണ് ദിലീപ് ക്വട്ടേഷന് പള്‍സര് സുനിയെ ഏല്‍പ്പിച്ചതെന്നു പോലീസ് അനുമാനിക്കുന്നു.\nകേസില് സാക്ഷികളായ രണ്ടു പേരുടെ രഹസ്യമൊഴി കൂടി അന്വേഷണസംഘം കാലടി കോടതിയില് രേഖപ്പെടുത്തിയിട്ടുണ്ട്. ''ജോര്‍ജേട്ടന്‍സ് പൂരം'' സിനിമയുടെ ഷൂട്ടിങ് സ്ഥലത്ത് ദിലീപും പള്‍സര് സുനിയും വാഹനത്തിന്റെ മറവില്‍നിന്ന് സംസാരിക്കുന്നതു കണ്ടെന്ന് തൃശൂര് സ്വദേശികളായ ഇവര് മൊഴി നല്‍കിയതായാണു വിവരം. ഇവര് മജിസ്‌ട്രേറ്റിനു മുന്നില് നല്‍കിയ രഹസ്യമൊഴി ഗൂഢാലോചന തെളിയിക്കുന്നതില് അന്വേഷണസംഘത്തിനു സഹായകമാകും.\nപാര്‍ട്ടി എല്ലാ സ്ഥാനങ്ങളും നല്‍കിയിട്ടും യശ്വന്ത് സിന്‍ഹ പ്രവര്‍ത്തിച്ചത് കോണ്‍ഗ്രസ് നേതാവിനെപ്പോലെ; ആഞ്ഞടിച്ച് ബി.ജെ.പി\nമക്ക മസ്ജിദ് സ്‌ഫോടനക്കേസില് പ്രതിയായിരുന്ന അസീമാനന്ദ ബി.ജെ.പിക്ക് വേണ്ടി തെരഞ്ഞെടുപ്പ് പ്രചരണം നടത്തും\nഖുശ്ബു സുന്ദര്, ബി.ജെ.പിക്ക് നഖ്ഹത്ത് ഖാന്; ബി.ജെ.പിയെ ട്രോളി ഖുശ്ബു\nഅതെ റോഹിങ്ക്യന് അഭയാര്‍ത്ഥി ക്യാംപ് കത്തിച്ചത് ഞങ്ങളാണ്; തുറന്നുസമ്മതിച്ച് ബി.ജെ.പി\nഅങ്ങേയറ്റം അപകടകരം, ജനിതഘടനയെ തന്നെ ബാധിച്ചേക്കാം: ചുംബിക്കും മുമ്പ് ഒരു മുന്നറിയിപ്പ്\nഒരു മണിക്കൂറും 40 മിനിറ്റും, പിന്നിട്ടതു 140 കിലോമീറ്റര്, രക്ഷപെട്ടത് ഒരു കുരുന്നു ജീവന്: അകമ്പടി വാഹനങ്ങളില്ലാതെ നാലു ജില്ലകളിലൂടെ ആംബുലന്‍സ് പാഞ്ഞത് ശരവേഗത്തില്\nബി.ജെ.പി ക്യാന്‍സര്; കോണ്‍ഗ്രസ് ജലദോഷം ജനതാദള് ചുമ; ക്യാന്‍സറിന് ആദ്യം ചികിത്സിക്കണമെന്ന് പ്രകാശ് രാജ്\nവിവാഹ വാഗ്ദാനം നല്‍കി ഡോക്ടര് ലൈംഗീകമായി പീഡിപ്പിച്ചതായി ദേശീയ വനിതാ കായികതാരം\nവീട്ടില് ശുചിമുറി ഇല്ലാത്ത സര്‍ക്കാര് ഉദ്യോഗസ്ഥരുടെ ശമ്പളം തടഞ്ഞു


'സത്യം ജയിക്കും', കണ്ണീരോടെ റിയ ചക്രബർത്തി, സുശാന്തിന്‍റെ ഇടപാടുകളിലും അന്വേഷണം | sushant singh rahput death truth will prevail says rhea chakraborty ed registers money laundering case\n'സത്യം ജയിക്കും', കണ്ണീരോടെ റിയ ചക്രബർത്തി, സുശാന്തിന്‍റെ ഇടപാടുകളിലും അന്വേഷണം\nPatna, First Published 31, Jul 2020, 10:11 PM\nസുശാന്തിന്‍റെ ബാങ്ക് അക്കൗണ്ടുകളിലൂടെ കള്ളപ്പണം വെളുപ്പിക്കുന്നതുമായി ബന്ധപ്പെട്ട ഇടപാടുകൾ നടന്നതായി സംശയിക്കുന്നുവെന്ന് ബിഹാർ പൊലീസിന്‍റെ എഫ്ഐആറിൽ പറയുന്നു. ഇതുമായി ബന്ധപ്പെട്ടാണ് എൻഫോഴ്സ്മെന്‍റ് കേസെടുത്തിരിക്കുന്നത്.\nപട്‍ന/ മുംബൈ: ആരോപണങ്ങൾക്ക് നടുവിൽ മൗനം വെടിഞ്ഞ് നടൻ സുശാന്ത് സിംഗ് രാജ്പുതിന്‍റെ മുൻകാമുകി റിയ ചക്രബർത്തി. സുശാന്തിനെ റിയ പണമാവശ്യപ്പെട്ട് ഭീഷണിപ്പെടുത്തിയെന്നും ചതിച്ചെന്നും കാണിച്ച് അച്ഛൻ കൃഷ്ണകുമാർ സിംഗ് ബിഹാർ പൊലീസിൽ പരാതി നൽകിയിരുന്നു. ആത്മഹത്യാപ്രേരണയ്ക്ക് റിയക്കെതിരെ കേസെടുക്കണമെന്നായിരുന്നു പരാതിയിലെ ആവശ്യം. ഇതിനിടെ റിയ ഒളിവിൽ പോയെന്ന റിപ്പോർട്ടുകൾക്കെല്ലാമിടയിലാണ് ഇരുപത് സെക്കന്‍റോളം ദൈർഘ്യമുള്ള വീഡിയോയുമായി അവർ നേരിട്ട് രംഗത്തെത്തിയിരിക്കുന്നത്.\n''എനിക്ക് ദൈവത്തിലും ജുഡീഷ്യറിയിലും വിശ്വാസമുണ്ട്. എനിക്ക് നീതി ലഭിക്കുമെന്ന് ഉറപ്പുമുണ്ട്. മാധ്യമങ്ങളിൽ എനിക്കെതിരെ തീർത്തും മോശമായ തരത്തിലുള്ള പല കാര്യങ്ങളും വരുമ്പോഴും, ഇതിനൊന്നും മറുപടി തൽക്കാലം ഞാൻ പറയുന്നില്ലെന്നാണ് തീരുമാനിച്ചിരിക്കുന്നത്. അത് തന്നെയാണ് എന്‍റെ അഭിഭാഷകരും എനിക്ക് നൽകിയിരിക്കുന്ന നിർദേശം. നിലവിൽ കേസ് കോടതിയുടെ പരിഗണയിലാണ്. സത്യമേവജയതേ. സത്യം ജയിക്കും'', റിയ കണ്ണീരോടെ, കൂപ്പുകൈകളോടെ പറയുന്നു.\nഅഭിഭാഷകനായ സതീഷ് മനേഷിൻഡെയാണ് റിയയുടെ ഈ വീഡിയോ പോസ്റ്റ് ചെയ്തിരിക്കുന്നത്. റിയ സുഹൃത്തുക്കളുമായി സംസാരിക്കുന്നതെന്ന് പറയപ്പെടുന്ന മറ്റൊരു വീഡിയോയും നേരത്തേ പുറത്തുവന്നിരുന്നു.\nറിയ ചക്രബ‍ർത്തിയെക്കൂടാതെ കരൺ ജോഹർ, നിരൂപകൻ രാജീവ് മസന്ദ് അടക്കം നാൽപ്പതോളം പേരെ മരണവുമായി ബന്ധപ്പെട്ട കേസിൽ മുംബൈ പൊലീസ് ചോദ്യം ചെയ്തിരുന്നു. സ്വജനപക്ഷപാതത്തോടെ ഇവരിൽ പലകും പെരുമാറിയെന്നും, സുശാന്തിനെ സിനിമാ മേഖലയിൽ നിന്ന് പുറത്താക്കാൻ ബോധപൂർവം ശ്രമിച്ചെന്നും, ഇതിന്‍റെ ഫലമായി വിഷാദത്തിലേക്ക് വഴുതിവീണ സുശാന്ത് ആത്മഹത്യ ചെയ്യുകയായിരുന്നുവെന്നുമായിരുന്നു ആരോപണങ്ങളുയർന്നത്. റിയക്കെതിരെ പരോക്ഷവിമര്‍ശനവുമായി സുശാന്തിന്‍റെ മുന് കാമുകി അങ്കിത ലോഖണ്ഡെയും രംഗത്തത്തിയിരുന്നു. റിയ സുശാന്തിനെ ഉപദ്രവിക്കുകയായിരുന്നുവെന്ന് സുശാന്ത് അയച്ച മെസ്സേജുകളിലുണ്ടെന്നാണ് അങ്കിത അവകാശപ്പെടുന്നത്. സുശാന്തിന്‍റെ മരണത്തിൽ ദുരൂഹതയുണ്ടെന്ന് ആരോപിച്ച് രംഗത്തുവന്ന കങ്കണ റണൗത്തടക്കമുള്ള അഭിനേതാക്കളുമായി അടുത്ത ബന്ധം പുലർത്തുന്നയാൾ കൂടിയാണ് അങ്കിത.\nഅതേസമയം, സുശാന്തിന്‍റെ ബാങ്ക് അക്കൗണ്ടുമായി ബന്ധപ്പെട്ട് നടന്ന ചില ഇടപാടുകളിലും അന്വേഷണം വേണമെന്ന് അച്ഛൻ പരാതി നൽകിയിട്ടുണ്ട്. ഇതനുസരിച്ച് ബിഹാർ പൊലീസ് കേസും റജിസ്റ്റർ ചെയ്തിരുന്നു. ഇതിന്‍റെ ചുവടുപിടിച്ചാണ് എൻഫോഴ്സ്മെന്‍റ് ഡയറക്ടറേറ്റും കേസെടുത്തിരിക്കുന്നത്. സുശാന്തിന്‍റെ മരണത്തിൽ സിബിഐ അന്വേഷണം വേണ്ടെന്ന് മഹാരാഷ്ട്ര സർക്കാർ ആവർത്തിക്കുന്നതിനിടയിലാണ്, ഇഡി രംഗത്തെത്തുന്നത്. സുശാന്തിന്‍റെ അക്കൗണ്ടിലൂടെ നടന്ന 15 കോടി രൂപയുടെ ഇടപാടുകൾ സംശയാസ്പദമാണെന്നാണ് എൻഫോഴ്സ്മെന്‍റ് റജിസ്റ്റർ ചെയ്ത എഫ്ഐആറിൽ പറയുന്നത്. കള്ളപ്പണം വെളുപ്പിക്കുന്നതുമായി ബന്ധപ്പെട്ട ഇടപാടുകളാണോ ഇതെന്നാണ് ഇഡി പരിശോധിക്കുക. നടി റിയ ചക്രബർത്തി അടക്കമുള്ളവർക്ക് ഇതിൽ പങ്കുണ്ടോ എന്നതും അന്വേഷണവിധേയമാകും.\nഅതേസമയം, കേസന്വേഷണം ബിഹാര്, മഹാരാഷ്ട്ര സര്‍ക്കാരുകള്‍ക്കിടയിലുള്ള തര്‍ക്കമായി മാറുകയാണ്. ബിഹാര് പോലീസ് നടത്തുന്ന അന്വേഷണത്തെ മഹാരാഷ്ട്ര പോലീസ് തടസ്സപ്പെടുത്തുകയാണെന്ന് ബിഹാർ ഉപമുഖ്യമന്ത്രി സുശീല് കുമാര് മോദി ആരോപിച്ചു. കേന്ദ്ര ഏജന്‍സിയുടെ ഇടപെടല് ഒഴിവാക്കി കേസ് മഹാരാഷ്ട്രയില് തന്നെ ഒതുക്കാനാണ് സര്‍ക്കാര് ശ്രമമെന്നും സുശീൽകുമാർ മോദി ആഞ്ഞടിച്ചു. ഇതിനിടെയാണ് കേസ് സിബിഐ തന്നെ അന്വേഷിക്കണമെന്ന് ബിഹാറിൽ നിന്ന് തന്നെയുള്ള കേന്ദ്രമന്ത്രി രാംവിലാസ് പസ്വാനും ആവശ്യപ്പെടുന്നത്. രാംവിലാസ് പസ്വാന്‍റെ മകനും എംപിയുമായ ചിരാഗ് പസ്വാൻ അഭിനേതാവായികുന്നു. സുശാന്തുമായി അടക്കം നല്ല ബന്ധവുമുണ്ടായിരുന്നു.\nജൂൺ 14-നാണ് സുശാന്ത് സിംഗ് രാജ്‍പുതിനെ മുംബൈയിലെ ഫ്ലാറ്റിൽ മരിച്ച നിലയിൽ കണ്ടെത്തിയത്. തൂങ്ങി മരിച്ച നിലയിലായിരുന്നു മൃതദേഹം കണ്ടെത്തിയത്.\nLast Updated 31, Jul 2020, 10:14 PM\nഹൃദയാഘാതത്തെ തുടർന്ന് അബോധാവസ്ഥയിലായ ഡോക്ടറിനെ കൊവിഡ് ഭീതി മൂലം ആരും സഹായിച്ചില്ലെന്ന് സഹോദരി


തിരുവനന്തപുരം : മാര്‍ജിന്‍ഫ്രീ ഉള്‍പ്പെടെയുളള ഹൈപ്പര്‍മാര്‍ക്കറ്റുകളില് നൂറ് ചതുരശ്രമീറ്ററിന് ആറ് പേര് എന്ന നിലയില്‍മാത്രമേ ഉപഭോക്താക്കളെ പ്രവേശിപ്പിക്കാന് പാടുള്ളൂ എന്ന് സംസ്ഥാന പോലീസ് മേധാവി ലോക്നാഥ് ബെഹ്റ നിര്‍ദ്ദേശിച്ചു. വളരെ അത്യാവശ്യം ജീവനക്കാരെ മാത്രമേ സ്ഥാപനങ്ങളില് നിയോഗിക്കാവൂ.\nകൂടാതെ ഉപഭോക്താക്കള്‍ക്ക് കാത്തുനില്‍ക്കാന് വേണ്ടി കടകള്‍ക്കു മുന്നില് സാമൂഹിക അകലം പാലിച്ച് വൃത്തം വരയ്ക്കേണ്ടതാണ്. ഇത്തരം കടകളില് ഉപഭോക്താവിന് ചെലവഴിക്കാനുളള പരമാവധി സമയം നിജപ്പെടുത്തണമെന്നും സംസ്ഥാന പോലീസ് മേധാവി നിര്‍ദ്ദേശിച്ചിട്ടുണ്ട്.\nപഭോക്താക്കള്‍ക്ക് പ്രവേശിക്കാനാകാത്ത ചെറിയ കടകള്‍ക്ക് മുന്നില് വൃത്തം വരച്ച് കൃത്യമായ സാമൂഹിക അകലത്തോടെ ഉപഭോക്താക്കളെ വരി നിര്‍ത്തേണ്ട ഉത്തരവാദിത്തം കട ഉടമകള്‍ക്കായിരിക്കും.\nസാമൂഹിക അകലം ലംഘിക്കുന്ന തരത്തിലുളള ഒരു പ്രവൃത്തികളും ബാങ്കുകള് മുതലായ സാമ്പത്തിക സ്ഥാപനങ്ങളില് ഉണ്ടാകാന് പാടില്ല.\nഅവയ്ക്ക് മുന്നില് കൂട്ടം കൂടി നില്‍ക്കുന്നതും ഒഴിവാക്കണം. ഉപഭോക്താക്കള്‍ക്ക് ആവശ്യമായ നിര്‍ദ്ദേശങ്ങള് ഉള്‍ക്കൊളളുന്ന പോസ്റ്ററുകള് കടകള്‍ക്ക് മുന്നില് പതിക്കാന് നേരത്തേ നിര്‍ദ്ദേശിച്ചിരുന്നു. എന്നാല് പല സ്ഥലത്തും ഇത് പാലിച്ചതായി കാണുന്നില്ല. ഈ സാഹചര്യത്തില് ഇക്കാര്യം നേരിട്ട് പരിശോധിക്കാന് പോലീസ് ആസ്ഥാനത്തെ സ്പെഷ്യല് ടീം വിഭാഗത്തെ ചുമതലപ്പെടുത്തിയതായി സംസ്ഥാന പോലീസ് മേധാവി അറിയിച്ചു. കടകൾക്കു മുന്നിലും അകത്തും മലയാളത്തിലും ഇംഗ്ലീഷിലുമാണ് പോസ്റ്റർ പതിക്കേണ്ടത്


പ്രശ്‌നം എഴുത്തല്ല; പ്രതിഭയാണ് | Media - A Bilingual Monthly Journal of the Kerala Press Academy\nമാധ്യമഭാഷയെയും മാധ്യമത്തിലെ എഴുത്തിനെക്കുറിച്ചുമുള്ള പഴയ സിദ്ധാന്തം പത്രഭാഷയും എഴുത്തും സര്‍ഗാത്മകരചനയില് നിന്നും തീര്‍ത്തും ഭിന്നമാണ് എന്നാണ്. അത് ശരിയുമാണ് (ആയിരുന്നു എന്നു പറയുന്നതാകും കൂടുതന് ശരി). കാരണം, സര്‍ഗാത്മകരചനയുടെയും മാധ്യമരചനയുടെയും മാര്‍ഗവും ലക്ഷ്യവും രണ്ടാണ്. സാഹിത്യകാരനും പത്രപ്രവര്‍ത്തകനും അഭിമുഖീകരിക്കുന്നത് തികച്ചും വ്യത്യസ്തരായ വായനക്കാരെയാണ്. അതുകൊണ്ട് എഴുത്തിന്റെ രീതിയും ശൈലിയും തികച്ചും വ്യത്യസ്തമായിരിക്കണം.\nസര്‍ഗാത്മകരചനയില് ഓരോ എഴുത്തുകാരനും വ്യത്യസ്തമായ ശൈലിയുണ്ടാകും. ഒരേ എഴുത്തുകാരന് ഓരോ രചനയിലും അതിന്റെ പശ്ചാത്തലമനുസരിച്ച് ഭാഷാപ്രയോഗങ്ങളും ശൈലിയും സ്വീകരിക്കും. എഴുതുന്ന വിഷയത്തിന്റെ സ്വഭാവവും പശ്ചാത്തലവുമാണ് സര്‍ഗാത്മക രചനയില് ഭാഷാശൈലി നിശ്ചയിക്കുന്നതെന്നര്‍ത്ഥം. അവിടെ എഴുത്തുകാരന് മുഴുവന് വായനക്കാരേയും മുന്നില് കാണില്ല. വിവിധ സംസ്‌കാരത്തിലും ജീവിതനിലവാരത്തിലുമുള്ള വായനക്കാര്‍ക്കെല്ലാം ഒരേ പോലെ മനസ്സിലാകുന്ന തരത്തിലാണ് താന് എഴുതേണ്ടതെന്നും അതിനനുസരിച്ച ശൈലി സ്വീകരിക്കണമെന്നും ചിന്തിക്കില്ല. അങ്ങനെയായിരിക്കണമെന്ന് വാശി പിടിക്കാന് സഹൃദയനുമാകില്ല. തന്റെ രചനയുടെ പശ്ചാത്തലം നോക്കി, താന് ലക്ഷ്യമിടുന്ന വായനാസമൂഹത്തെ നോക്കി, തന്റെ എഴുത്തിന് അനുയോജ്യമായ തരത്തില് ഭാഷ പ്രയോഗിക്കാനുള്ള അവകാശവും സ്വാതന്ത്ര്യവും സര്‍ഗാത്മകരചയിതാവിനുണ്ട്.\nഇതൊന്നു വിശദീകരിക്കാം. സി. വി. രാമന്‍പിള്ളയുടെ പ്രസിദ്ധമായ നോവലാണ് 'മാര്‍ത്താണ്ഡവര്‍മ്മ'. മലയാള നോവല് പ്രസ്ഥാനത്തിലെ നാഴികക്കല്ലാണത്. അതില്, പഞ്ചവന്‍കാടിനെക്കുറിച്ചുള്ള വിശദമായ വര്‍ണനയുണ്ട്. നോവലിലെ നായകകഥാപാത്രമായ അനന്തപദ്മനാഭന്റെ തിരോധാനവുമായി ബന്ധപ്പെട്ടുള്ള വര്‍ണനയാണ്. പഞ്ചവന്‍കാട്ടില് വച്ചു കാണാതായ തന്റെ പ്രതിശ്രുതവരനായ അനന്തപദ്മനാഭന് വരുന്നതും കാത്ത് കാലം കഴിക്കുകയാണ് നായിക. വൃഥാവിലാകുന്ന ആ കാത്തിരിപ്പില് നിന്നും മകളെ പിന്തിരിപ്പിക്കാന് അമ്മ ശ്രമിക്കുകയാണ്.\nനീലിയെന്ന കൊടുംഭീകരിയായ യക്ഷി വസിക്കുന്ന പഞ്ചവന്‍കാട്ടില് നിന്ന് ജീവനോടെ തിരിച്ചുവന്നവര് ആരുമില്ലെന്ന് മകളെ ബോദ്ധ്യപ്പെടുത്താന് ആ വനത്തിന്റെ ഭീതിതാവസ്ഥ വിവരിക്കുന്നതില് 'ത്സില്ലി ത്സംകാര നാദനിദന മണ്ഡിതമായ' എന്ന വാക്കു പ്രയോഗിക്കുന്നുണ്ട്. യക്ഷി വസിക്കുന്ന കാടിന്റെ ഭീകരത മകളെ ബോധ്യപ്പെടുത്താന് പറയുന്ന വാക്കുകളാണിവ. ഇതു കേട്ട് സാധാരണക്കാരായ വായനക്കാര്‍ക്ക് എന്തു തോന്നും. പാറുക്കുട്ടി പേടിച്ചോ എന്നറിയില്ല. ഒരു വിധം വായനക്കാരൊന്നും പേടിക്കില്ല എന്നുറപ്പ്. കാരണം ആ പറഞ്ഞ വാക്കിന്റെ അര്‍ത്ഥം അവരുടെ തലയ്ക്കുള്ളില് പ്രവേശിച്ചിട്ടുണ്ടാകില്ല. നാലുപാടും ഇടതടവില്ലാതെ മുഴങ്ങുന്ന ചിലങ്കയുടെ ശബ്ദത്തെക്കുറിച്ചാണ് നോവലെഴുത്തുകാരന് പറയുന്നതെന്ന് തിരിച്ചറിഞ്ഞാലല്ലേ പേടിയെന്ന വികാരം അവരുടെ മനസില് പ്രവേശിക്കൂ.\nഇങ്ങനെ സാധാരണക്കാരനു പിടികിട്ടാത്ത കടുകട്ടി വാക്കുകള് നോവലില് പ്രയോഗിച്ചതിന് സി. വി. രാമന്‍പിള്ളയെ വിമര്‍ശിച്ചിട്ടു കാര്യമുണ്ടോ? ഇല്ല. തന്റെ എഴുത്തില് ഉപയോഗിക്കേണ്ട വാക്കുകളും ശൈലികളും തിരഞ്ഞെടുക്കാനുള്ള സമ്പൂര്‍ണ്ണ സ്വാതന്ത്ര്യം സര്‍ഗാത്മക രചയിതാവിനുണ്ട്. അത്തരം തിരഞ്ഞെടുപ്പുകള് വായനക്കാരെയെല്ലാം തൃപ്തിപ്പെടുത്തുമോ എന്നു ചിന്തിക്കാനുള്ള ചുമതലയോ അങ്ങനെ തൃപ്തിപ്പെടുത്തുന്ന വാക്കുകളും ശൈലികളും മാത്രമേ പ്രയോഗിക്കാവൂ എന്ന ബാധ്യതയോ സര്‍ഗാത്മക രചയിതാവിനില്ല. സര്‍ഗാത്മക രചന ആരംഭിച്ച കാലം മുതല് അനുവദിക്കപ്പെട്ട സ്വാതന്ത്ര്യമാണിത്.\nഎം. ടി. വാസുദേവന്‍നായരുടെ 'കാല'ത്തിലും 'നാലുകെട്ടി'ലും വള്ളുവനാടന് ഭാഷാശൈലിയാണുള്ളത്. എന്നാല്, 'രണ്ടാമൂഴ'ത്തിലേക്കു വരുമ്പോള് ശൈലി തികച്ചും വിഭിന്നമാകുന്നു. 'വാരണാസി'യിലും വ്യത്യസ്തമാണ് ശൈലി. കാരണം, ആ രണ്ടു നോവലുകളുടെയും പശ്ചാത്തലവും കാലവും സന്ദര്‍ഭങ്ങളും സ്വഭാവവും വ്യത്യസ്തമാണ്. വ്യത്യസ്തമായ സന്ദര്‍ഭത്തിനും അവസ്ഥയ്ക്കും അനുസരിച്ച് രചനയില് കൂടുമാറ്റം നടത്താന് എഴുത്തുകാരന് നിര്‍ബന്ധിതനാണ്.\nപറഞ്ഞു വരുന്നതിതാണ്. തന്റെ രചനയോട് ആത്മാര്‍ത്ഥ പുലര്‍ത്തുന്ന എഴുത്തുകാരന് എല്ലാ വായനാനിലവാരത്തിലുമുള്ളവരെ ഒരുപോലെ തൃപ്തിപ്പെടുത്താന് കഴിയില്ല. അവര്‍ക്കെല്ലാം സംവേദനക്ഷമമാകണമെന്നു ഉറപ്പുവരുത്താനുമാകില്ല. അതിനയാള് ബാധ്യസ്ഥനുമല്ല.\nഎന്നാല് മാധ്യമപ്രവര്‍ത്തകന് ആ ബാധ്യത തീര്‍ച്ചയായും ഉണ്ട്. അയാള് നേരിടുന്ന പ്രധാന പ്രശ്‌നം അതുതന്നെയാണ്. താന് എഴുതുന്ന, തങ്ങള് പ്രസിദ്ധീകരിക്കുന്ന ഓരോ വാര്‍ത്തയും ലേഖനവും അത് ഏതു ഭാഷയിലാണോ ആ ഭാഷ അറിയാവുന്ന എല്ലാവര്‍ക്കും വായിച്ചാല് മനസ്സിലാകണം. വായനക്കാരനൊരു കല്ലുകടിയും ഉണ്ടാകാന് പാടില്ല. അത്ര തെളിമയും ലാളിത്യവും അതിനുണ്ടാകണം. അക്ഷരം വായിക്കാന് അറിയാത്തവരും വായിച്ചു കേള്‍ക്കുന്നതാണ് മാധ്യമവാര്‍ത്തകള്. അവര്‍ക്കും ഒരു സംശയവും സന്ദിഗ്ധതയുമില്ലാതെ ഉള്‍ക്കൊള്ളാന് കഴിയുന്നതാകണം വാര്‍ത്തകളും വാര്‍ത്താധിഷ്ഠിത ലേഖനങ്ങളും.\nഅതുകൊണ്ടാണ് മാധ്യമ പ്രവര്‍ത്തകര് സര്‍ഗാത്മക എഴുത്തുരീതി ഒരിക്കലും ഉപയോഗിക്കരുത് എന്നു പറയുന്നത്. സര്‍ഗാത്മക രചയിതാവിനു കിട്ടുന്ന സ്വാതന്ത്ര്യം മാധ്യമപ്രവര്‍ത്തകര്‍ക്ക് എഴുത്തിന്റെ കാര്യത്തില് അനുവദിക്കാത്തതും അതുകൊണ്ടാണ്. പത്രഭാഷ ലളിതമായിരിക്കണം, നേരേചൊവ്വേയുള്ളതാകണം, ആലങ്കാരികതകള് ഇല്ലാത്തതാകണം. സര്‍ഗാത്മക രചന ഇത്തരത്തിലൊന്നുമാകണമെന്ന് നിര്‍ബന്ധമില്ല. പരിണാമഗുപ്തിയോടെ, ആലങ്കാരികതയുടെ വര്‍ണ്ണപകിട്ടോടെ എഴുതുന്നതാണ് ശരിയായ സര്‍ഗാത്മ രചന എന്നാണ് വിശ്വസിക്കപ്പെട്ടിരുന്നത്. ഇപ്പോഴും ആ വിശ്വാസം പുലര്‍ത്തുന്നവര് ഏറെയാണ്.\nമറ്റൊരു വ്യത്യാസം ഭാവനയുടെ കാര്യമാണ്. സര്‍ഗാത്മക രചനയുടെ ജീവവായു ഭാവനയാണ്. ചരിത്രത്തെയും വര്‍ത്തമാന സംഭവങ്ങളെയും ആധാരമാക്കി എഴുതുന്നവര്‍പോലും സ്വന്തം ഭാവനയില് സൃഷ്ടിച്ച അയാര്‍ത്ഥ മുഹൂര്‍ത്തത്തിലാണ് സൃഷ്ടി കര്‍മ്മം നടത്തുന്നത്. അതിന് യാഥാര്‍ത്ഥ്യവുമായി ഒരു ബന്ധവുമുണ്ടാകണമെന്നില്ല. അതിന് യുക്തിയുടെ ബലം ഉണ്ടാകണമെന്നേയില്ല. അങ്ങനെ യാഥാര്‍ത്ഥ്യത്തിന്റെയും യുക്തിയുടെയും കെട്ടുപാടുകളില്ലാതിരിക്കലായിരിക്കാം പലപ്പോഴും സര്‍ഗാത്മക രചനയുടെ വിജയവും സ്വീകാര്യതയും.\nശ്രീരാമന് ചക്രവര്‍ത്തിയായി ഭരിക്കുന്ന അയോധ്യയിലേക്ക് താന് സൃഷ്ടിച്ച രാമകഥാവതരണത്തിനായി വാല്‍മീകി മഹര്‍ഷി പോകുന്നത് രാമായണ സന്ദര്‍ഭം. രാമകഥാഗാഥ ശ്രീരാമനു മുന്നില് അവതരിപ്പിക്കുന്നത് ലവകുശന്മാര്. ചക്രവര്‍ത്തി കണ്ടിട്ടില്ലാത്ത അദ്ദേഹത്തിന്റെ മക്കള്. കഥാവതരണത്തില് സംപ്രീതനായ രാമന് അവരെക്കുറിച്ചു തിരക്കാന് സാധ്യതയുണ്ട്. അവരാരെന്ന് മുനി പറയാനും ന്യായമുണ്ട്. എന്നാല് അതിനെക്കുറിച്ചു ചിന്തിച്ച് സീത ചിന്താഗ്രസ്തയായി സരയൂ തീരത്ത് ഇരിക്കുന്ന സന്ദര്‍ഭം വിവരിക്കുന്നില്ല. എന്നാല് കുമാരനാശാന്റെ ഭാവനയില് അത്തമൊരു സന്ദര്‍ഭം സൃഷ്ടിക്കപ്പട്ടു. തന്റെ ജീവിതത്തിലെ ഓരോ മുഹൂര്‍ത്തത്തെയും സീതയുടെ കാതരമായ മനസ്സ് വിശകലനം ചെയ്യുന്ന വിസ്മയകരമായ മുഹൂര്‍ത്തം രൂപപ്പെട്ടു. സീത അങ്ങനെയൊക്കെ ചിന്തിച്ചിരുന്നോ അതൊക്കെത്തന്നെയാണോ ചിന്തിച്ചത് എന്നു തുടങ്ങിയുള്ള യുക്തിചിന്തകള്‍ക്ക് ഇവിടെ സ്ഥാനമില്ല. 'ചിന്താവിഷ്ടയായ സീത' അതിമനോഹരമായ കൃതിയാണെന്ന് ആരും സമ്മതിക്കും. എം. ടി. യുടെ 'രണ്ടാമൂഴ'വും പി. കെ. ബാലകൃഷ്ണന്റെ 'ഇനി ഞാന് ഉറങ്ങട്ടെ' എന്ന നോവലും ഒ.എന്.വി. കുറുപ്പിന്റെ 'സരയൂവിലേക്ക്' എന്ന കവിതയും മറ്റും ഇത്തരത്തില് അതിമനോഹരമായ സങ്കല്‍പ്പ മുഹൂര്‍ത്തങ്ങള് സൃഷ്ടിക്കപ്പെട്ട കൃതികളാണ്.\nപത്രപ്രവര്‍ത്തകനെ സംബന്ധിച്ച് ഭാവനയ്ക്ക് തുടക്കം മുതല് വിലങ്ങുതടിയുണ്ട്. ഇന്നത്തെ വാര്‍ത്ത നാളത്തെ ചരിത്രമാണ് എന്നാണു പറയുക. വസ്തുനിഷ്ഠതയാണ് ചരിത്രത്തിന്റെ മുഖമുദ്ര. വസ്തുനിഷ്ഠതയില് വീഴ്ച വന്നാല് ചരിത്രം വളച്ചൊടിക്കപ്പെട്ടുവെന്ന വിമര്‍ശനമുയരും. വളച്ചൊടിക്കപ്പെട്ട ചരിത്രം ചരിത്രമല്ലാതാകും. അത് മനുഷ്യരാശിയോടു ചെയ്യുന്ന നീതികേടുമാകും. കാലഘട്ടങ്ങളുടെ ശരിയായ വിലയിരുത്തലിനെ അത് ബാധിക്കും. അതുപോലെ തന്നെയാണ് വാര്‍ത്തയും വാര്‍ത്താധിഷ്ഠിത രചനകളും. അവ വസ്തുതയില് അടിസ്ഥാനപ്പെടുത്തിയാകണം. വളച്ചുകെട്ടലുകളോ ചെത്തിക്കുറയ്ക്കലുകളോ അതിലുണ്ടാകാന് പാടില്ല. എന്താണോ സംഭവിച്ചത് അത് ഭാവനാലേശമില്ലാതെ വളച്ചൊടിക്കലില്ലാതെ വായനക്കാരനിലെത്തണം.\nഇവിടെ സ്വന്തം അഭിപ്രായങ്ങളും താല്‍പര്യങ്ങളും മാറ്റിവച്ച് തികച്ചും നിഷ്പക്ഷനായി നില്‍ക്കാന് മാധ്യമപ്രവര്‍ത്തകര് ബാധ്യസ്ഥനാണ്. ഇത് അംഗീകരിക്കാതെ സാഹിത്യത്തിലെന്നപോലെ നിഷ്പക്ഷതയെന്നൊരു പക്ഷമില്ല എന്നു വാദിക്കുന്നവരും ശരിയുടെ പക്ഷത്താണ് മാധ്യമപ്രവര്‍ത്തകന് നിലയുറപ്പിക്കേണ്ടതെന്ന് ശഠിക്കുന്നവരും ധാരാളമുണ്ട്. ആ വാദത്തിന്റെ മറവില് സ്വന്തം പക്ഷപാതം വായനക്കാരനിലും കേള്‍വിക്കാരനിലും അടിച്ചേല്‍പ്പിക്കാന് ബോധപൂര്‍വ്വം ശ്രമിക്കുന്നവരുമുണ്ട്. അതൊരു മുട്ടാപ്പോക്കു സിദ്ധാന്തമാണെന്നു പറയാതിരിക്കാന് വയ്യ. എങ്ങനെയാണ് വസ്തുതകള് വേണ്ടപോലെ വിലയിരുത്താതെ ശരിയുടെ പക്ഷം കണ്ടെത്താന് കഴിയുക? ഡെഡ്‌ലൈനുകളില് കുരുങ്ങിക്കിടക്കുന്ന മാധ്യമപ്രവര്‍ത്തകന് ശരിയുടെ പക്ഷം കണ്ടെത്താന് എവിടെയാണ് നേരവും ഒഴിവും കിട്ടുക?\nഇത്രയും പറഞ്ഞതില് നിന്നും, സര്‍ഗാത്മക സാഹിത്യവും മാധ്യമരചനയും രണ്ടാണ് എന്നും രണ്ടു വഴിക്കാണ് എന്നും വ്യക്തമായിരിക്കണം. അങ്ങനെയെങ്കില് മാധ്യമരചനയും സര്‍ഗാത്മക രചനയും ഒരാള്‍ക്ക് ഒരുമിച്ചു കൊണ്ടുപോകാന് കഴിയുമോ? തീര്‍ച്ചയായും പ്രയാസമാണെന്നാണ് പൊതുവെ അംഗീകരിക്കപ്പെട്ട തത്വം. രണ്ടു മേഖലയിലും ഒരുപോലെ വ്യാപരിക്കുന്നവര് ലോകത്ത് ധാരാളമുണ്ട്. നമ്മുടെ മലയാള നാട്ടില്‍ത്തന്നെ ധാരാളമുണ്ട്. അതറിയാതെയല്ല ഈ പറയുന്നത്. പത്രപ്രവര്‍ത്തകനായിരിക്കെ സര്‍ഗാത്മക രചനകള് നടത്തിയവരുടെ പേരുകള് വേണ്ടത്ര നിരത്താനാകുമെന്ന് അറിയാം. എങ്കിലും ഒരു ചോദ്യം. ഇതില് എത്രപേര്‍ക്ക് രണ്ടു മേഖലയിലും ഒരു പോലെ തിളങ്ങാന് കഴിഞ്ഞിട്ടുണ്ട്. ഏതെങ്കിലുമൊന്നില് വിളങ്ങാനും തിളങ്ങാനും മിക്കവര്‍ക്കും കഴിയും. അത് എളുപ്പമാണ്. എന്നാല് രണ്ടു രംഗത്തും അസാമാന്യമായ പ്രതിഭാവിലാസം പ്രകടിപ്പിക്കുക അത്ര എളുപ്പമല്ല. പ്രസിദ്ധീകരിച്ച സാഹിത്യ സൃഷ്ടിയുടെ എണ്ണവും വണ്ണവും വച്ചല്ല, അവയ്ക്കുള്ളിലെ കാമ്പു നോക്കിയാണ് മാധ്യമ പ്രവര്‍ത്തകനിലെ സര്‍ഗരചയിതാവിനെ വിലയിരുത്താന്. മലയാളത്തില് അത്തരം ഒരു വിലയിരുത്തല് സാഹസത്തിന് തല്‍ക്കാലം മുതിരുന്നില്ല.\nഅന്താരാഷ്ട്രതലത്തില് ഏണസ്റ്റ് ഹെമിംഗ്‌വേയെ ആണ് ദ്വിതലപ്രതിഭയായി ചിത്രീകരിക്കാറുള്ളത്. അത് ശരിയായ വിലയിരുത്തലുമാണ്. ഹെമിംഗ്‌വേ മികച്ച മാധ്യമപ്രവര്‍ത്തകനായിരുന്നു. അതേ സമയം അദ്ദേഹത്തിന്റെ സര്‍ഗാത്മക രചനകള് അസാധ്യമായ ഹൃദയദ്രവീകരണശേഷിയുള്ളവയുമാണ്. ഇതുപോലെ പലരെയും കണ്ടെത്താന് കഴിയുമായിരിക്കാം, മലയാളത്തില്‍പ്പോലും. പഞ്ചാനനത്വം തെളിയിച്ച ഒട്ടേറെ പ്രതിഭകള് ജീവിച്ച നാടാണല്ലൊ ഇത്. കെട്ടിയേല്‍പ്പിക്കപ്പെട്ടവരും വിലയ്ക്കുവാങ്ങിയവരുമായ പഞ്ചാനന്മാര് ജീവിച്ചതും ജീവിക്കുന്നതുമായ നാടു കൂടിയാണല്ലോ ഇത്. അതുകൊണ്ട് വിലയിരുത്തല് വളരെ സൂക്ഷിച്ചും ശ്രദ്ധിച്ചും വേണം.\nഹെമിംഗ്‌വേയുടെ സാക്ഷ്യം ഒരു കാര്യം നമ്മെ ഓര്‍മ്മിപ്പിക്കുന്നു. മികച്ച മാധ്യമപ്രവര്‍ത്തകന് മികവുറ്റ സര്‍ഗാത്മക രചയിതാവു കൂടിയാകാം. അതിന് വിലങ്ങുതടിയൊന്നുമില്ല. അയാള്‍ക്ക് രണ്ടു മേഖലയിലും പ്രതിഭയുണ്ടായിരിക്കണം. പ്രതിഭയുടെ ഏറ്റക്കുറച്ചില് വിലയിരുത്തലിലും പ്രതിഫലിക്കും.\nഎഴുത്തല്ല പ്രശ്‌നം, പ്രതിഭയാണ്. പ്രതിഭ തിളങ്ങുമ്പോള് ആ വെളിച്ചത്തിലേക്ക് എഴുത്ത് പറന്നെത്തും. അപ്പോള് എഴുത്തിന്റെ രൂപവും ഭാവവും മാറും.\nകേരള പ്രസ് അക്കാദമി പ്രസിദ്ധീകരിച്ച 'മാധ്യമപ്രവര്‍ത്തനവും സര്‍ഗാത്മകതയും' എന്ന പുസ്തകത്തില് നിന്നുള്ള ലേഖനം.


സ്വര്‍ണക്കടയിലെ നികുതി വെട്ടിപ്പ് തടയാന് സിസിടിവി ദൃശ്യങ്ങള് പൊലീസ് സ്റ്റേഷനിലും; സാധ്യത ആരാഞ്ഞ് മുഖ്യമന്ത്രി - Keralabhooshanam Daily സ്വര്‍ണക്കടയിലെ നികുതി വെട്ടിപ്പ് തടയാന് സിസിടിവി ദൃശ്യങ്ങള് പൊലീസ് സ്റ്റേഷനിലും; സാധ്യത ആരാഞ്ഞ് മുഖ്യമന്ത്രി\nHome/NEWS/BREAKING NEWS/സ്വര്‍ണക്കടയിലെ നികുതി വെട്ടിപ്പ് തടയാന് സിസിടിവി ദൃശ്യങ്ങള് പൊലീസ് സ്റ്റേഷനിലും; സാധ്യത ആരാഞ്ഞ് മുഖ്യമന്ത്രി\nതിരുവനന്തപുരം: സ്വര്‍ണാഭരണ വില്‍പന രംഗത്തെ നികുതി വെട്ടിപ്പ് തടയാന് കര്‍ശന നടപടികളുണ്ടാകുമെന്ന് മുഖ്യമന്ത്രി പിണറായി വിജയന് പറഞ്ഞു. സ്വര്‍ണക്കടകളിലെ പരിശോധന വ്യാപകമാക്കുമെന്നും വില്‍പന നികുതി ഇന്റലിജന്‍സ് ശക്തിപ്പെടുത്തുമെന്നും ഇക്കാര്യം ചര്‍ച്ചചെയ്യാന് ചേര്‍ന്ന ഉന്നതതലയോഗത്തില് മുഖ്യമന്ത്രി പറഞ്ഞു.\nനികുതി വെട്ടിപ്പ് സാധ്യത കാണുന്ന സ്ഥലങ്ങളില് കര്‍ശന പരിശോധന നടത്തണം. അത്തരക്കാരുടെ ജിഎസ്ടി രജിസ്‌ട്രേഷന് റദ്ദാക്കുന്നതുള്‍പ്പെടെയുള്ള നടപടികളെടുക്കണം. നികുതി പരിവ് കൂടുതല് നടത്തുന്ന ഉദ്യോഗസ്ഥര്‍ക്ക് മതിയായ ഇന്‍സന്റീവ് നല്‍കണം. വലിയ സ്വര്‍ണക്കടകളിലെ സിസിടിവി ദൃശ്യങ്ങള് ജിഎസ്ടി ഓഫീസിലും പൊലീസ് സ്‌റ്റേഷനിലും ലഭ്യമാക്കുന്നതിന്റെ സാധ്യത മുഖ്യമന്ത്രി യോഗത്തില് ആരാഞ്ഞു.\nധനമന്ത്രി കെ എന് ബാലഗോപാല്, ചീഫ് സെക്രട്ടറി ഡോ. വി പി ജോയ്, നികുതി സെക്രട്ടറി ശര്‍മിള മേരി ജോസഫ്, സംസ്ഥാന ജിഎസ്ടി കമ്മീഷണര് രത്തന് ഖേല്‍ക്കര് തുടങ്ങിയവര് സംസാരിച്ചു.\n'അങ്ങനെ പുതിയ വണ്ടി നമ്മള് മറിച്ചിട്ടു ഗയ്സ്'; വീഡിയോ എടുക്കാനുള്ള ശ്രമത്തിനിടെ പുത്തന് മഹീന്ദ്രാ ഥാര് മറിഞ്ഞു, വാഹനത്തിനടിയിലായി വ്ളോഗര്\n‘ഒരു മൃതശരീരവും തുമ്മില്ല, ചുമയ്ക്കില്ല’; ഡോ. പി.എസ് ജിനേഷിന്റെ കുറുപ്പ് വൈറല്\nലൂസി കളപ്പുരയ്‌ക്കെതിരായ നടപടിയില് സഭയ്ക്ക് വീണ്ടും തിരിച്ചടി; വിശദീകരണം നല്‍കണമെന്ന് ദേശീയ വനിത കമ്മീഷന്


NDA Ally LJP Asks EC to Not Hold Bihar Elections in Oct-Nov due to Coronavirus pandemic | ഒക്ടോബർ- നവംബറിൽ ബിഹാർ തിരഞ്ഞെടുപ്പ് നടത്തരുത്: കമ്മീഷന് കത്ത്, ആർജെഡിയും എൽജെപിയും ഒറ്റത്തട്ടിൽ - Malayalam Oneindia\n19 min ago സര്‍വ്വ മനുഷ്യരും തുല്യരായിത്തീരുന്ന സുദിനത്തിലേക്ക് മുന്നേറാം; മുഖ്യമന്ത്രിയുടെ സ്വാതന്ത്രദിനാശംസ\n38 min ago പ്രമുഖ ഫോട്ടോഗ്രാഫർ പുനലൂർ രാജൻ അന്തരിച്ചു\n44 min ago ചൈനക്കെതിരെ പരോക്ഷ വിമര്‍ശനവുമായി ഇന്ത്യ; ആത്മനിര്‍ഭര് ഭാരതിന് മുന്‍തൂക്കം;'മെയ്ക്ക് ഫോര് വേള്‍ഡ്'\nPublished: July 31 2020, 23:47 [IST]\nപട്ന: കൊറോണ വൈറസ് വ്യാപനത്തിനിടെ ബിഹാർ നിയമസഭാ തിരഞ്ഞെടുപ്പ് നടത്താനുള്ള നീക്കത്തിനെതിരെ തിരഞ്ഞെടുപ്പ് കമ്മീഷന് കത്തയച്ച് ലോക്ജനശക്തി പാർട്ടി. കൊവിഡ് വ്യാപനത്തിനിടെ തിരഞ്ഞെടുപ്പ് നടത്തുന്നത് ജനങ്ങളെ ബോധപൂർവ്വം മരണത്തിലേക്ക് തള്ളിവിടലാകുമെന്നും എൽജെപി പറയുന്നു. കൊറോണ വൈറസ് പ്രതിസന്ധി തടയുന്നതിനും വെള്ളപ്പൊക്കത്തെ നേരിടുന്നതിനും തിരഞ്ഞെടുപ്പ് നടത്താതിരിക്കുകയാണ് അനിവാര്യമാണെന്നാണ് പാർട്ടി ചൂണ്ടിക്കാണിക്കുന്നത്.\nകൊറോണ വൈറസ് വ്യാപനം ഇപ്പോൾ ശക്തമായി തുടരുകയാണ്. ഒക്ടോബർ- നവംബർ മാസത്തോടെ കൊവിഡ് രൂക്ഷമാകുമെന്നാണ് വിദഗ്ധർ നൽകുന്ന മുന്നറിയിപ്പ്. തിരഞ്ഞെടുപ്പ് നടത്തുന്നതിനേക്കാൾ ജനങ്ങളുടെ ജീവൻ രക്ഷിക്കുന്നതിനായി തിരഞ്ഞെടുപ്പ് നടത്താതിരിക്കുകയാണ് വേണ്ടതെന്നും എൽജെപി ചൂണ്ടിക്കാണിക്കുന്നു. ബിജെപി സഖ്യകക്ഷിയായ ജെഡിയുവിന്റെ നിലപാടിൽ നിന്ന് വ്യത്യസ്തമാണ് എൽജെപിയുടേത്. സമയാസമയം തിരഞ്ഞെടുപ്പ് നടത്തുന്നതിനെ പിന്തുണച്ചാണ് മുഖ്യമന്ത്രി നിതീഷ് കുമാർ നീങ്ങുന്നത്. തിരഞ്ഞെടുപ്പിന്റെ മുന്നൊരുക്കങ്ങൾക്ക് വേണ്ടി യോഗങ്ങളും മറ്റും ജെഡിയു മുൻകയ്യെടുത്ത് നടത്തിവരുന്നുണ്ട്.\nകൊവിഡ് വ്യാപനത്തിന്റെ സാഹചര്യത്തിൽ തിരഞ്ഞെടുപ്പ് തിരഞ്ഞെടുപ്പ് മാറ്റിവെക്കണമെന്നാണ് പ്രതിപക്ഷമായ ആർജെഡി ഉന്നയിക്കുന്ന ആവശ്യം. ഇതോടെ തിരഞ്ഞെടുപ്പ് നടത്തുന്നത് സംബന്ധിച്ച് തിരഞ്ഞെടുപ്പ് കമ്മീഷന്റെ സവിശേഷാധികാരമാണെന്ന നിലപാടിലാണ് ബിജെപി. തിരഞ്ഞെടുപ്പ് നടത്തുന്നത് സംബന്ധിച്ച് സംസ്ഥാനത്തെ എല്ലാ പാർട്ടികളോടും തിരഞ്ഞെടുപ്പ് കമ്മീഷനും അഭിപ്രായം ആരാഞ്ഞിരുന്നു.\nഒരു വലിയ ജനതയുടെ ജീവൻ അപകടത്തിലാക്കിക്കൊണ്ട് തിരഞ്ഞെടുപ്പ് നടത്തുന്നത് തികച്ചും അനുചിതമാണെന്ന് എൽജെപി വ്യക്തമാക്കി. രാജ്യത്ത് 35000 പേർ കൊവിഡ് ബാധിച്ച് മരിച്ചതിൽ 280 പേരും ബിഹാറിലാണെന്നും എൽജെപി ഓർമിപ്പിക്കുന്നു. ഇത്തരം സാഹചര്യങ്ങളിൽ മനുഷ്യരെ മനപൂർവ്വം മരണത്തിലേക്ക് തള്ളിവിടാതെ തിരഞ്ഞെടുപ്പ് നീട്ടിവെക്കുകയാണ് ഉചിതമായ മാർഗ്ഗമെന്ന് പാർട്ടി തിരഞ്ഞെടുപ്പ് കമ്മീഷനോട് പറഞ്ഞു. ബിഹാറിന്റെ വലിയൊരു ഭാഗവും വെള്ളപ്പൊക്കം സാരമായി ബാധിക്കുന്നവയാണ്.\ncoronavirus ljp bjp rjd election election commission people flood nithish kumar നിയമസഭാ തിരഞ്ഞെടുപ്പ് വെള്ളപ്പൊക്കം ബിജെപി ആർജെഡി politics\nNDA Ally LJP Asks EC to Not Hold Bihar Elections in Oct-Nov due to Coronavirus pandemic


Diego Maradona stadium name change causes controversy മറഡോണ സ്റ്റേഡിയത്തിന്റെ പേര് മാറ്റുന്നു ;പ്രതിഷേധം ശക്തം\nകിറ്റ് സ്പോൻസർമാരായ കമ്പനിയുടെ പേര് കൂടി ചേർക്കാനുള്ള തീരുമാനത്തിനെതിരെയാണ് ഫുട്ബോൾ ആരാധകർ രംഗത്തെത്തിയിരിക്കുന്നത്\nAugust 25, 2018 4:28:42 pm\nArgentinian soccer legend Diego Armando Maradona warms up prior to the 'United for Peace', charity soccer match at Rome' s Olympic stadium, Wednesday, Oct. 12, 2016. (Alessandro Di Meo/ANSA via AP)\nഫുട്ബോൾ ഇതിഹാസം ഡീഗോ മറഡോണയുടെ പേരിൽ അർജന്റിനയിൽ ഒരു സ്റ്റേഡിയമുണ്ട്. മറഡോണ കളി പഠിച്ചു വളർന്ന അർജന്റിനോസ് ജൂനിയേഴ്സ് എന്ന ക്ലബ്ബിന്റെ ഹോം ഗ്രൌണ്ടാണ് ഈ സ്റ്റേഡിയം. മറഡോണയോടുള്ള ആദരസൂചകമായാണ് ക്ലബ്ബ് സ്റ്റേഡിയത്തിന് ഇതിഹാസത്തിന്റെ പേര് നൽകിയത്. ഈ പേര് തിരുത്താനുള്ള തീരുമാനമാണ് ഇപ്പോൾ വിവാദമാകുന്നത്.\nജഴ്സി സ്പോൻസർമാരായ കമ്പനിയുടെ പേര് കൂടി ചേർക്കാനുള്ള തീരുമാനത്തിനെതിരെയാണ് ഫുട്ബോൾ ആരാധകർ രംഗത്തെത്തിയിരിക്കുന്നത്. ഓട്ടോക്രെഡിറ്റോ ഡീഗോ മറഡോണ എന്നാകും സ്റ്റേഡിയത്തിന്റെ പുതിയ പേര്. ഇതാണ് ആരാധകരെ ചൊടിപ്പിച്ചത്.\nസ്പോൻസർമാരുടെ പേര് സ്റ്റേഡിയത്തിന് നൽകുന്നത് ഫുട്ബോൾ ലോകത്ത് അത്ര പുതിയ കാര്യമല്ല. പക്ഷേ ഇവിടെ വിഷയം ഗുരുതരമാണ്. ഫുട്ബോളിനെ മതവും മറഡോണയെ ദൈവവുമായി കാണുന്ന ഒരു സമൂഹത്തിലാണ് താരത്തെ അപമാനിക്കുന്ന തരത്തിൽ ഇത്തരത്തിൽ ഒരു നീക്കം.\nഓട്ടോക്രെഡിറ്റോയുമായി 2019 വരെയാണ് അർജന്റിനോസ് ജൂനിയേഴ്സ് കരാറിലേർപ്പെട്ടിരിക്കുന്നത്. ആരാധകരുടെ പ്രതിഷേധം വകവെക്കാതെ ക്ലബ്ബിന്റെ അടിസ്ഥാന വികസനത്തിനാണ് പ്രാധാന്യം നൽകുന്നതെന്ന് ക്ലബ്ബ് പ്രസിഡന്റ് ക്രിസ്റ്റ്യൻ മലസ്പിന പറഞ്ഞു. പേര് മാറ്റുന്ന കാര്യം മറഡോണയെ അറിയിച്ചെന്നും അദ്ദേഹത്തിന് പ്രശ്നം ഒന്നുമില്ലായെന്നും അദ്ദേഹം കൂട്ടിച്ചേർത്തു.\nനിരവധി ആളുകളാണ് പേര് മാറ്റത്തിനെതിരെ സമൂഹമാധ്യമങ്ങളിൽ ഉൾപ്പടെ രംഗത്തെത്തിയിരിക്കുന്നത്. ലോകപ്രശസ്തരായ ഒരുപാട് താരങ്ങളാണ് ക്ലബ്ബിൽനിന്ന് വളർന്നുവന്നിരിക്കുന്നത്. മുൻ റയൽ ക്യപ്റ്റൻ ഫെർനാൻഡോ, യുവാൻ റോമൻ ,എസ്റ്റബൻ ക്യമ്പസിയോ ഉൾപ്പടെ പലപ്രമുഖരെയും ഫുട്ബോൾ ലോകത്തേക്ക് കൈപിടിച്ചുയർത്തിയ ക്ലബ്ബാണ് അർജന്റിനോസ് ജൂനിയേഴ്സ് .\nArgentinaClub FootballDiego MaradonaFootballfootball fans\nWeb Title: Diego maradona stadium name change causes controversy


ഡബ്ല്യൂസിസിയുടെ പത്രസമ്മേളനത്തില് പീഡന വിവരം പറഞ്ഞ രേവതി പുലിവാലു പിടിച്ചു; പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച വിവരം അറിഞ്ഞിട്ടും മറച്ചു വെച്ചതിന് കേസെടുക്കണമെന്ന് പോലീസില് പരാതി\nഡബ്ല്യൂസിസിയുടെ പത്രസമ്മേളനത്തില് പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച വിവരം പറഞ്ഞ രേവതി പുലിവാലു പിടിച്ചു. പീഡനവിവരം പോലീസിലറിയിക്കാതെ മറച്ചുവെച്ചതിനാണ് രേവതിക്കെതിരെ കേസെടുക്കണമെന്ന് പോലീസില് പരാതി നല്‍കിയിരിക്കുന്നത്. അഡ്വ. ജിയാസ് ജമാലാണ് പരാതി നൽകിയിരിക്കുന്നത്. കഴിഞ്ഞ ദിവസം നടന്ന ഡ്ബ്ല്യൂസിസിയുടെ പത്ര സമ്മേളനത്തിൽ രേവതി വെളിപ്പെടുത്തിയ കാര്യങ്ങളുടെ അടിസ്ഥാനത്തിലാണ് എറണാകുളം സെൻട്രൽ പൊലീസിന് ജമാൽ പരാതി നൽകിയിരിക്കുന്നത്.\nനടിമാരുടെ സംഘടനയുടെ പത്രസമ്മേളനത്തിൽ മലയാള സിനിമാ മേഖലയിൽ പീഡനം നിലനിൽക്കുന്നുണ്ടെന്ന് രേവതി വെളിപ്പെടുത്തിയിരുന്നു. ഷൂട്ടിംഗിനെത്തിയ പതിനേഴുകാരി പാതിരാത്രിയിൽ തന്റെ വാതിയലിൽ മുട്ടുകയും ചേച്ചി എന്നെ രക്ഷിക്കണമെന്ന് കരഞ്ഞു പറയുകയും ചെയ്തതായി രേവതി പറഞ്ഞിരുന്നു.\nപ്രായപൂർത്തിയാകാത്ത പെൺകുട്ടി പീഡിപ്പിക്കപ്പെട്ട ഗൗരവകരമായ കുറ്റമാകയാൽ പീഡനം നടത്തിയ വ്യക്തികൾക്കെതിരെ കേസ് എടുക്കേണ്ടതുണ്ട്. പ്രസ്തുത സംഭവം നടന്നിട്ട് ഒന്നരവർഷത്തോളമായെന്നും ഈ സമയമെല്ലാം രേവതി പീഡനവിവരം മറച്ചുവയ്ക്കുകയായിരുന്നുവെന്നും പരാതിയിൽ പറയുന്നു.\nപെൺകുട്ടിയെ പീഡിപ്പിച്ച പ്രതിക്കെതിരെയും പീഡനം മറച്ചുവെച്ച് കുറ്റാകൃത്യത്തിന് കൂട്ടുനിന്ന രേവതിക്കെതിരെയും കേസ് രജിസ്റ്റർ ചെയ്യണമെന്നാണ് പരാതിക്കാരൻ ഉയർത്തുന്ന ആവശ്യം.


മര്കസ്: 40 വര്ഷ‌ങ്ങള്, 40 നാഴികകല്ലുകള് – SUNNIVOICE | FORTNIGHTLY\nHome / 2018 / മര്കസ്: 40 വര്ഷ‌ങ്ങള്, 40 നാഴികകല്ലുകള്\nമര്കസ്: 40 വര്ഷ‌ങ്ങള്, 40 നാഴികകല്ലുകള്\n● കെ വി കെ ബുഖാരി\nസുന്നി ആദര്‍ശം, സാംസ്‌കാരിക ജീവിതം\nപ്രാമാണിക പരിശുദ്ധിയും പാരമ്പര്യ സംസ്‌കൃതിയും കൈയൊഴിയാതെയുള്ള ആദര്‍ശ-ആശയ മുന്നേറ്റം.\nആചാരം, അനുഷ്ഠാനം, ആഘോഷം തുടങ്ങിയവയില് മതപരമായ കീഴ്‌വഴക്കങ്ങള്‍ക്കൊപ്പം സമുദായത്തെ നിറുത്തി പരിരക്ഷിച്ചു. അനുധാവനം, അനുസരണം, അനുകരണം എന്നിവയില് പൂര്‍വസൂരികള് ആധികാരികമായി അടയാളപ്പെടുത്തിയ അറിവനുഭവങ്ങള് മാതൃകയാക്കി കേരളീയ സമൂഹത്തെ സമകാലികമായി വഴിനടത്തി. സുന്നിയാവുക, സാംസ്‌കാരിക വാദിയാവുക എന്ന തലത്തിലേക്ക് കേരള മുസ്‌ലിംകളുടെ ചിന്താഗതിയെ മര്‍കസ് പ്രസ്ഥാനം പുനര്‍നിര്‍ണയിച്ചു.ബുര്‍ദ/വേള്‍ഡ് മീലാദ് കോണ്‍ഫറന്‍സ്/സൂഫീസംഗമം/ആത്മീയ സമ്മേളനം/മതേതര സംഗമം മര്‍കസ് കാണിച്ച മാതൃകകള് നീണ്ടതാണ്.\nസ്വാഭിമാനം: പണ്ഡിത കര്‍മം, ധര്‍മം\nകേരളീയ പണ്ഡിത സമൂഹത്തിന് ആദരവും അംഗീകാരവും ആത്മാഭിമാനവും മര്‍കസും അതിന്റെ ശില്‍പിയും നേടിക്കൊടുത്തു. പാണ്ഡിത്യത്തെ ‘പണയം’ വെക്കാനുള്ളതല്ലെന്ന തിരിച്ചറിവ് പണ്ഡിതന്മാര്‍ക്ക് പകര്‍ന്നു നല്‍കി. ഇസ്‌ലാമിക വിജ്ഞാനീയങ്ങളില് അവഗാഹം കൈവരിക്കാനുള്ള വഴികളും അതുവഴി ആര്‍ജിച്ചെടുക്കാനാവുന്ന മത-ഭൗതിക-ദ്വിലോക നേട്ടവും വിജയവും പണ്ഡിതന്മാരെ ബോധ്യപ്പെടുത്തി. നടപ്പിലും ഇരിപ്പിലും പ്രവര്‍ത്തന രംഗത്തും സേവന മേഖലയിലും സമൂലമായ മാറ്റം സൃഷ്ടിക്കാന് പ്രേരണ നല്‍കി. വേഷവിധാനങ്ങളില് വരെ കണിശമായ നിഷ്ഠയുംചിട്ടയും ആവിഷ്‌കരിച്ചു. സമൂഹത്തിന്റെ/സമുദായത്തിന്റെ കടിഞ്ഞാണ്/ നായകത്വം പണ്ഡിതന്മാര്‍ക്കാണെന്ന് തെളിയിച്ചു.മത വിഷയങ്ങള്‍ക്കു പുറമെ ആധുനിക വിഷയങ്ങള് പഠിക്കണമെന്ന് നിര്‍ദേശിച്ചു. അറബി-ഉറുദു-ഇംഗ്ലീഷ് ഭാഷകള്, കമ്പ്യൂട്ടര് പരിജ്ഞാനം-പേഴ്സണാലിറ്റി എന്നിവയ്ക്ക് പ്രാധാന്യം നല്‍കി.\nസമന്വയ വിദ്യാഭ്യാസം,സാര്‍ത്ഥക വിജ്ഞാനം\nമതവിദ്യാഭ്യാസം-ഭൗതിക വിദ്യാഭ്യാസം എന്ന ഭിന്ന ധ്രുവങ്ങളില് വിദ്യാഭ്യാസത്തെ നിര്‍വചിച്ചെടുത്ത ഒരു കാലഘട്ടത്തിലാണ് ‘സമന്വയ വിദ്യാഭ്യാസത്തിലൂടെ സാര്‍ത്ഥക വിജ്ഞാനം സാധ്യമാക്കുക’ എന്ന സന്ദേശവുമായി മര്‍കസ് ‘സമന്വയ’ വിദ്യാ വിപ്ലവത്തിന് തുടക്കം കുറിച്ചത്. മത വിജ്ഞാനീയങ്ങളില് അവഗാഹവും ഭൗതിക വിഷയങ്ങളില് സമകാലിക പരിജ്ഞാനവും ഈ ‘സമന്വയ’ പദ്ധതിവഴി വിദ്യാര്‍ത്ഥികള്‍ക്ക് ലഭിച്ചു. ‘ബോര്‍ഡിംഗ് മദ്രസ’യിലൂടെ ‘സമന്വയ’ പ്രഥമ പഠനരീതിക്ക് കവാടം തുറന്ന മര്‍കസ് ഇംഗ്ലീഷ് മീഡിയം സ്‌കൂള്, ദഅ്‌വാ കോളേജ്, ശരീഅ കുല്ലിയ്യ, എന്‍ജിനീയറിംഗ് കോളേജ്, വനിതാ കോളേജ് തുടങ്ങി ഏത് ഭൗതിക ക്യാംപസില് പഠിക്കുന്ന വിദ്യാര്‍ത്ഥിക്കും മതപഠനം കൂടി സാധ്യമാകുന്ന സംവിധാനമൊരുക്കി.\nസാമൂഹ്യ നവോത്ഥാനം,ബൗദ്ധിക പ്രതിരോധം\n1977-ല് മര്‍കസ് പ്രസ്ഥാനത്തിന് ശില പാകിയതോടെ പുതിയൊരു സാമൂഹ്യ നവോത്ഥാനത്തിനും നവ ജാഗരണ പ്രവര്‍ത്തനങ്ങള്‍ക്കുമാണ് തുടക്കം കുറിച്ചത്. കേരളീയ ചരിത്രത്തില് അനേകം പദ്ധതികളുടെ പ്രഖ്യാപനം സമൂഹത്തില് പരിവര്‍ത്തനം സൃഷ്ടിച്ചു. സുന്നിസത്തിന്റെ സര്‍ഗാത്മകമായ അസ്തിത്വം പ്രബോധന മേഖലയില് നവീന മാറ്റം കൊണ്ടുവന്നു. ‘യാഥാസ്ഥിതികത്വം’എന്ന തലത്തിലേക്ക് പാര്‍ശ്വവല്‍ക്കരിച്ച സുന്നി ആശയത്തിന് ‘നവോത്ഥാന’ മാനം നല്‍കി പുതിയ ‘ദഅ്‌വ’ തലവും പ്രാമാണിക പ്രതലവും സൃഷ്ടിച്ചു.നന്മയുടെ പക്ഷത്തു നിന്ന് സാമൂഹ്യപരമായുള്ള ആദര്‍ശ നവോത്ഥാനം (സുന്നിസം) മൊത്തം സമൂഹത്തിന്റെ സാംസ്‌കാരിക ജീവിതവുമായി ഏറെ സാമ്യപ്പെട്ടു കിടക്കുന്നതാണെന്നും തെളിയിച്ചു.\nജീവിത സൗരഭ്യങ്ങളുടെ ശാദ്വല വീഥിയിലേക്ക് പാദമൂന്നാന് തുടങ്ങുന്നതിനു മുമ്പേ ജന്മം നല്‍കിയ പിതാവിന്റെ വിയോഗത്തില് സനാഥത്വം നഷ്ടപ്പെട്ട കുരുന്നു ജീവിതങ്ങള്‍ക്ക് അറിവും ആഹാരവും ചികിത്സയും നല്‍കി സ്നേഹതണലിടം ഒരുക്കി. അനാഥത്വത്തിന്റെ വിഹ്വലതയും ദാരിദ്ര്യത്തിന്റെ ആകുലതയും മറികടക്കാന് അനാഥകള്‍ക്ക് പ്രൊഫഷണല് തലം വരെ പഠിക്കാനും ജീവിക്കാനും സംവിധാനം. ഹോം കെയര്, തകാഫുല് വഴി മാതൃത്വ പരിരക്ഷണവും പിതൃതുല്യമായ പരിലാളനവുമൊരുക്കി.\nഅവബോധ രാഷ്ട്രീയം,ജനാധിപത്യ വീക്ഷണം\nരാഷ്ട്രീയം രാഷ്ട്ര സേവനത്തിനും രാജ്യ നന്മക്കുമായി വിനിയോഗിക്കാനും രാഷ്ട്രീയ അടിമത്തത്തില് നിന്ന് കേരളീയ സമൂഹത്തെ സാംസ്‌കാരികമായി വിമോചിപ്പിക്കാനും മര്‍കസിനു സാധിച്ചു. രാഷ്ട്രീയ സദാചാരവും അരാഷ്ട്രീയ സാക്ഷരതയും സംബന്ധിച്ച അവബോധം നല്‍കി. രാഷ്ട്രീയം ജനജീവിതത്തിന്റെ പുരോഗതിയിലേക്കുള്ള സാമൂഹ്യ സേവനമാണെന്നും പൊളിറ്റിക്കല് പാര്‍ട്ടികളുടെ മാത്രം സംഘബലത്തെ പുഷ്ടിപ്പെടുത്താനുള്ള ഉപാധിയല്ലെന്നുമുള്ള രാഷ്ട്രീയ തിരിച്ചറിവ് പകര്‍ന്നു. കുത്തക രാഷ്ട്രീയ നയത്തിന് സാമൂഹ്യ തലത്തില് മാറ്റം സൃഷ്ടിച്ചു.\nരാജ്യത്തെ നിരാലംബരും നിര്‍ധനരും അഗതികളുമായ ആയിരക്കണക്കിന് കുടുംബങ്ങള്‍ക്ക് ആശ്രിതത്വം പകര്‍ന്നു. കാരുണ്യത്തിന്റെ കരസ്പര്‍ശവുമായി മര്‍കസ് സാന്ത്വനമേകി. രോഗങ്ങള്, ജീവിത പ്രാരാബ്ധങ്ങള്, കുടുംബ പ്രശ്‌നങ്ങള്, മാനസിക പ്രയാസങ്ങള്, ശാരീരിക വൈഷമ്യങ്ങള് എല്ലാത്തിനുംപരിഹാരം തേടി മര്‍കസിലെത്തുന്ന പതിനായിരങ്ങള്‍ക്ക് മരുന്നും മന്ത്രവും സ്നേഹ സാന്ത്വനവുമായി മര്‍കസ് സഹായ ഹസ്തം നീട്ടി.\nതൊഴിലധിഷ്ഠിത വിജ്ഞാന സംസ്‌കാരം\nവിജ്ഞാന വിനിമയത്തിന്റെ വൈവിധ്യമാര്‍ന്ന തലങ്ങളില് തൊഴിലധിഷ്ഠിത വിദ്യയുമായി ബന്ധപ്പെടുത്തി ശിക്ഷണാത്മക വിജ്ഞാന പദ്ധതി നടപ്പില് വരുത്തി. പഠനത്തോടൊപ്പം സ്വയം പര്യാപ്ത വ്യക്തികളായി മാറാന് വിദ്യാര്‍ത്ഥികളുടെ സര്‍ഗ കഴിവുകള്‍ക്ക് പരിപോഷണം നല്‍കി. വ്യത്യസ്തമായ തൊഴിലധിഷ്ഠിത കോഴ്‌സുകള്‍ക്ക് തുടക്കം കുറിച്ചു.\nഅധ്യാത്മിക ബോധനം, ആത്മീയ പാലനം\nദൈനംദിന ജീവിത നിഷ്ഠകള്‍ക്കും ചര്യകള്‍ക്കും ആത്മീയ തലവും ചിട്ടയും വരുത്താനുള്ള മജ്‌ലിസുകള് തുടങ്ങി. ലോക പ്രശസ്തരായ സൂഫികള്, ആരിഫുകള്, സാത്വികരായ വ്യക്തികള്,പണ്ഡിതന്മാര് ആത്മീയ വേദികള്‍ക്ക് നേതൃത്വംനല്‍കി. ആത്മീയതയെയും സൂഫീ ചിന്താധാരയെയും വിമര്‍ശിച്ച സംഘടിത ശക്തികള്‍ക്ക് ആത്മീയതയുടെ അകവും തികവും ബോധ്യപ്പെടുത്തി.\nസാമുദായിക, സാമൂഹ്യ ഇടങ്ങളില് നിന്നും മാറ്റി നിറുത്തിയിരുന്ന പണ്ഡിതന്മാര്‍ക്ക് അംഗീകാരം നേടിക്കൊടുത്തു. സാമുദായിക നേതൃത്വവും സാമൂഹ്യ മേഖലകളിലെ സാരഥ്യവും പണ്ഡിതരെ തേടിയെത്തി. പാണ്ഡിത്യത്തിന്റെ കര്‍മവും ധര്‍മവും ദൗത്യവും സമൂഹത്തെ ബോധ്യപ്പെടുത്തി. നഷ്ട പ്രതാപം വീണ്ടെടുത്ത് ഭൗതിക ആത്മീയ-മത-രാഷ്ട്രീയ സേവന രംഗങ്ങളിലെല്ലാം പണ്ഡിതന്മാര് ആദരിക്കപ്പെട്ടു.\nസ്ത്രീ ശാക്തീകരണം,വിധവ സംരക്ഷണം\nസ്ത്രീകളുടെ സാംസ്‌കാരിക ശാക്തീകരണത്തിനും വിദ്യാഭ്യാസ മേഖലയിലെ സുരക്ഷിതത്വത്തിനും പ്രാധാന്യം നല്‍കി വിമന്‍സ് ക്യാംപസുകള്‍ക്ക് തുടക്കം കുറിച്ചു. വുമണ്‍സ് മോറല് അസംബ്ലി, വുമണ്‍സ് അക്കാദമി തുടങ്ങി സ്ത്രീ ശാക്തീകരണത്തിനുള്ള വൈജ്ഞാനിക പഠന സംവിധാനങ്ങള് മതപരമായ ചുറ്റുപാടില് നടപ്പിലാക്കി.\nഗള്‍ഫ് മേഖലയിലെ തൊഴില് സാധ്യതകളെ കേരളീയ സമൂഹത്തിന് ഫലപ്രദമായി ഉപയോഗപ്പെടുത്തി. പ്രവാസികളുടെ ജീവിത പ്രതിസന്ധികള്‍ക്ക് പ്രതിവിധി കണ്ടെത്തി പരിരക്ഷണം സാധ്യമാക്കി. പ്രവാസികള്‍ക്കിടയില് ധാര്‍മിക ബോധനത്തിനും സാംസ് കാരിക ജീവിതത്തിനും ഉപയുക്തമായ പ്രവര്‍ത്തനങ്ങള് കാഴ്ചവച്ചു.\nദേശാന്തരങ്ങളുടെ സ്‌നേഹ വിരുന്ന്\nമര്‍കസ് സമ്മേളനങ്ങള് ദേശാന്തരങ്ങളുടെ സ്‌നേഹ വിരുന്നുകള് സൃഷ്ടിച്ചു. ലോക പണ്ഡിതന്മാരുടെയും രാഷ്ട്ര നേതാക്കന്മാരുടെയുംസാമുദായിക സാരഥികളുടെയും അന്താരാഷ്ട്ര സംഗമവേദിയായി മര്‍കസ് മാറി. വിശ്വസംസ്‌കാരങ്ങളെ ഒരു വേദിയിലെത്തിച്ച് ഇന്ത്യയുടെയും കേരളത്തിന്റെയും മികവും മേന്മയും ലോകത്തിന് പരിചയപ്പെടുത്തി.\nമനുഷ്യ ജീവിതത്തിന്റെ ഭൗതികവും പാരത്രികവുമായ വിജയ നിദാനങ്ങള്‍ക്ക് വെളിച്ചവും വഴിയുമായി മാര്‍ഗദര്‍ശനമേകുന്ന വേദത്തെ അടുത്തറിയാനുള്ള പഠന-പാരായണ-പ്രകീര്‍ത്തന-ആസ്വാദന തലങ്ങള് ഒരുക്കി. ദൗറത്തുല് ഖുര്‍ആന്, സഹ്‌റത്തുല് ഖുര്‍ആന്, തഹ്ഫീളുല് ഖുര്‍ആന്, ഖുര്‍ആനിക സാക്ഷരതയ്ക്കും ഖുര്‍ആനികമായ ആത്മീയ ജീവിതത്തിനും സംവിധാനം.\nമര്‍കസ് മസ്‌റ: കാര്‍ഷിക സംസ്‌കാരത്തിന്റെകരുത്തും കരുതലും\nപ്രകൃതിദത്തവും ആരോഗ്യദായകവുമായ ജൈവ കൃഷിയിലൂടെ കരുത്തും കരുതലുമുള്ള കാര്‍ഷിക സംസ്‌കാരം രൂപപ്പെടുത്തി. പരിസ്ഥിതിക്ക് നാശവും നഷ്ടവും വരുത്താതെ പ്രകൃതിയോടും ഭൂമിയുടെ ജൈവികതയോടും ഇണങ്ങുന്ന തരത്തിലുള്ള കൃഷി സമ്പ്രദായം.\nസമുല്‍കൃഷ്ട സംഘാടനം: സാമൂഹ്യ പ്രതിബദ്ധതയുള്ള ശാസ്ത്രീയ സംരംഭങ്ങളിലൂടെ സാര്‍ത്ഥക സാരഥ്യങ്ങളെ/ നേതൃശേഷിയുള്ള ലീഡേഴ്‌സിനെ വാര്‍ത്തെടുക്കാനുംവളര്‍ത്തിയെടുക്കാനും മര്‍കസിന് സാധിച്ചു.മര്‍കസ് ഭൂമികയില് നിന്നും നേതൃത്വ പരിശീലനം സിദ്ധിച്ച ബിരുദ ധാരികളായ പണ്ഡിതന്മാര് വിവിധ മേഖലകളില് നേതൃത്വം നല്‍കുന്നു – സാരഥ്യം വഹിക്കുന്നു.\nഇസ്‌ലാം എന്ന ജീവിത ശാസ്ത്രത്തിന്റെ സാമൂഹ്യതലവും സൗന്ദര്യാത്മകതയും ദാര്‍ശനിക പൊരുളും മര്‍കസിന്റെ പ്രവര്‍ത്തനങ്ങള് വഴി ഇസ്‌ലാമേതര സമൂഹങ്ങള് തിരിച്ചറിഞ്ഞു. ഇസ്ലാമിന്റെ മാനവിക മാനവും സാംസ്‌കാരിക വൈപുല്യവും വായിച്ചെടുത്തു സംവേദനാത്മക മതപരിസരം മര്‍കസ് സൃഷ്ടിച്ചു.\nനന്മകള്‍ക്കും നവോത്ഥാന പ്രവര്‍ത്തനങ്ങള്‍ക്കും ഉപമയായി തീര്‍ന്ന മഹാപ്രസ്ഥാനമായി മര്‍കസ് ലോക തലങ്ങളിലും ജനഹൃദയങ്ങളിലും സ്ഥാനം നേടി. മര്‍കസ് മാതൃകയാക്കി നിരവധി മര്‍കസുകള് വ്യത്യസ്ത വൈജ്ഞാനിക സംരംഭങ്ങളായി സ്ഥാപിതമായി. അങ്ങനെ പ്രചോദനം, അഭയസ്ഥാനം എന്നീ തലത്തില് പ്രതിഗമനബോധം സൃഷ്ടിച്ചു.\nസുസ്ഥിര ആശ്രയം:മര്‍കസ് ലൈഫ് കെയര്\nമര്‍കസ് മികവുറ്റൊരു ജീവിതപാത പണിതു. സമ്പന്ന വര്‍ഗത്തിനൊപ്പം പഠനവും ജീവിതവുംഒരേ ആശയത്തിന്റെയും ആദര്‍ശത്തിന്റെയുംഅളവു കോലില് ദരിദ്ര വിഭാഗങ്ങള്‍ക്കും പ്രാപ്തമാക്കി. ധനം ഉള്ളവരില് നിന്നും ഇല്ലാത്തവരിലേക്ക് കൈമാറ്റം ചെയ്യാനുള്ള പ്രേരണ നല്‍കി ആദാനപ്രദാന ജീവിതരീതി നിര്‍മിച്ചെടുത്തു. എക്‌സലന്‍സി ക്ലബ്ബിലൂടെ മ്യൂച്ചല് ഫണ്ട് സംവിധാനവും സാമ്പത്തിക സാക്ഷരതയും സംസ്‌കാരവും രൂപപ്പെടുത്തി.\nവ്യവസായ സംസ്‌കാരം; മര്‍കസ് മോഡല്\nഇസ്‌ലാമിക സാമ്പത്തിക ശാസ്ത്രത്തിന്റെ വെളിച്ചത്തില് മികച്ച വ്യവസായ സംരംഭങ്ങള്‍ക്ക് അവസരം നല്‍കി. കൊമേഴ്‌സ്യല് കോംപ്ലക്‌സ് സ്ഥാപിച്ച് കച്ചവടത്തോടൊപ്പംധാര്‍മിക ജീവിതം, വിനിമയ സംസ്‌കാരം എന്നിവ ചിട്ടപ്പെടുത്തി. മര്‍കസ് പ്ലാന്റേഷന് സ്‌കീം, നഗര കേന്ദ്രീകൃത കച്ചവട സ്ഥാപനങ്ങള് എന്നിവയിലൂടെ മതജീവിതവും ഭൗതിക ജീവിതോപാധിയും വളര്‍ത്തിയെടുത്തു.\nമസ്ജിദുകള് ;ആശ്രയ നിലയങ്ങള്\nആരാധനകള്‍ക്കപ്പുറം മസ്ജിദുകളുടെ ദൗത്യത്തിന് മര്‍കസ് വഴി നവീനമായ സാമൂഹ്യ ലക്ഷ്യങ്ങള് ആവിഷ്‌കരിക്കപ്പെട്ടു. നാടിന്റെ നന്മയാര്‍ന്ന പ്രവര്‍ത്തനങ്ങളുടെ സാംസ്‌കാരിക കേന്ദ്രങ്ങളായി മസ്ജിദുകള് അടയാളപ്പെട്ടു.\nമര്‍കസ് ഹാന്റി ക്രാഫ്റ്റ്\nപഠന പാഠങ്ങളെ പ്രവൃത്തി പഥങ്ങളിലൂടെ നിര്‍മിതികളാക്കുന്ന കരകൗശല വിദ്യയിലൂടെ വിദ്യാര്‍ത്ഥികളുടെ സര്‍ഗ ശേഷിയും സ്വയം പര്യാപ്തതയും വളര്‍ത്തിയെടുത്തു.അറിവുകളെ നിര്‍മിതികളാക്കുന്ന അക്ഷയവിദ്യ സ്വയം തൊഴില് എന്ന ചിന്തയിലേക്ക് വിദ്യാര്‍ഥികളെ നയിച്ച് മര്‍കസ് ഹാന്റി ക്രാഫ്റ്റ് മികച്ച നിര്‍മാണ നികേതമായി മാറി.\nപ്രൊഫഷണല് വിദ്യാഭ്യാസത്തിന് പ്രായോഗിക സംവിധാനം. മത ധാര്‍മിക പാഠങ്ങള്‍ക്കൊപ്പം ജീവിച്ചുതന്നെ ഭൗതികപരമായ പ്രൊഫഷണലിസം ജീവിതത്തില് കൊണ്ടുവരാന് വിദ്യാര്‍ത്ഥികള്‍ക്ക് വഴിയൊരുക്കി. മര്‍കസ് പ്രൊഫഷണലിസം മത ബിരുദ രംഗത്തും ഭൗതിക തലത്തിലും ചര്‍ച്ച ചെയ്യപ്പെട്ടു.\nലോകം തിരിച്ചറിയുന്ന നേതൃത്വം\nലോകതലത്തില് സര്‍വാദരണീയ നേതൃത്വം. സാംസ്‌കാരിക ഇസ്ലാമിന്റെയും ആധ്യാത്മിക ഇസ്‌ലാമിന്റെയും മഹിതമായ ജീവിത സാന്നിധ്യം.പാണ്ഡിത്യത്തിന്റെ വിവിധ തലങ്ങളെ സമന്വയിപ്പിച്ച വ്യക്തിത്വം അന്താരാഷ്ട്ര വേദികളില് ലോക മത രാഷ്ട്ര സാംസ്‌കാരിക നേതാക്കള്‍ക്കൊപ്പം സര്‍വാംഗീകാര സാരഥ്യം.ശൈഖുന കാന്തപുരം എ പി അബൂബക്കര് മുസ്‌ലിയാര് കേരളീയ ഭൂപടത്തിനപ്പുറം തേജോമയമായ മേല്‍വിലാസമായി അടയാളപ്പെട്ടിരിക്കുന്നു.മതത്തിന്റെ ആധികാരിക ശബ്ദമായി സാമൂഹ്യസേവന സാംസ്‌കാരിക വൈജ്ഞാനിക പ്രവര്‍ത്തനങ്ങളുടെ പരിഷ്‌കര്‍ത്താവായി ഇസ്‌ലാമിക ദര്‍ശനത്തിന്റെ ജീവല് പാഠമായി ലോകംതിരിച്ചറിയുന്ന നേതൃത്വം.\nഅതിരുകള് മായ്ച്ചു കൈകോര്‍ക്കുന്ന ജീവിതങ്ങള് :ഭാഷകളുടെയും സംസ്‌കാരങ്ങളുടെയും പേരില് മനുഷ്യ ജീവിതങ്ങള്‍ക്ക് അതിരു നിശ്ചയിച്ചിരുന്ന സ്ഥിതി വിശേഷത്തെ ജീവിത നന്മയുടെ പാഠങ്ങള് പകര്‍ന്നു കൊടുത്ത് മര്‍കസ് മായ്ച്ചുകളഞ്ഞു.ഒരേ വിശ്വാസം, സംസ്‌കാരം, ആചാരാനുഷ്ഠാനങ്ങളില് ജീവിച്ചവരെ വിഭജിച്ചു നിര്‍ത്തിയിരുന്ന അരേഖീയ അതിരുകള് മര്‍കസ് എടുത്തുമാറ്റി. ഭാഷകള്‍ക്കും ദേശങ്ങള്‍ക്കും അതിരുകള്‍ക്കും അതീതമായി മര്‍കസ് വൈജ്ഞാനിക വിനിമയത്തിന്റെ നവാധ്യായങ്ങള് രചിച്ചു.ഹിന്ദിയും മറാത്തിയും ഉര്‍ദുവും കൊങ്കിണിയും ഹിന്ദിയും അറബിയുംതമിഴും തെലുങ്കും മലയാളവും ഇടകലര്‍ന്ന ഭാഷകളുടെ ലയവും സൗന്ദര്യവും ഹൃദയതാളങ്ങള് സൃഷ്ടിച്ചു. മാനവികതയുടെ വാതായനങ്ങള്, തിരിച്ചറിവിന്റെ ആഹ്ലാദ പരിസരങ്ങള്, സാഹോദര്യത്തിന്റെ സൗന്ദര്യ സരണികള് മനുഷ്യനിലേക്ക് മര്‍കസ് നന്മയുടെ പാലംപണിതു. അതിരുകളില്ലാത്ത ബഹുസ്വരതയുടെ വിസ്തൃതമായ ലോകം സാധ്യമാക്കി.\nമുഹമ്മദ് റസൂല്(സ്വ)യുടെ നിസ്തുലജീവിതത്തിന്റെ നേര് പ്രകാശനം കേരളീയ സമൂഹത്തെ സാരവത്തായി പരിചയപ്പെടുത്തി.മതചിഹ്നങ്ങള് സാംസ്‌കാരിക അടയാളങ്ങളാണെന്നും വിശ്വാസ ബന്ധിതമായാണവയെന്നും പ്രാമാണികമായിവിവരിച്ചു ബോധ്യപ്പെടുത്തി. തിരു ജീവിതത്തിന്റെ നേര് സാക്ഷ്യങ്ങളിലേക്ക് തിരുആസാറുകള് വഴി വിശ്വാസി സമൂഹത്തെ ആനയിച്ചു. ശഅ്‌റ് മുബാറക് അടങ്ങുന്ന തിരുശേഷിപ്പുകളെ ആദരിക്കേണ്ടത് തഖ്‌വയുടെ ഭാഗമാണെന്ന് ഖുര്‍ആനികമായി സ്വീകരിച്ചു.ഇതിനായി മര്‍കസ് വിവിധ തരത്തിലുള്ള സംവിധാനമൊരുക്കി. തിരുശേഷിപ്പുകളുടെ സൂക്ഷിപ്പിനും പരിപാലനത്തിനുമായി പൈതൃക ആസ്ഥാനം (ഹെറിറ്റേജ് വില്ലേജ്) യാഥാര്‍ത്ഥ്യമാക്കാനുള്ള ശ്രമം പുരോഗമിക്കുന്നു.\nഅറിവനുഭവങ്ങളുടെ സര്‍ഗ ഭൂമികയില് നിന്നും രചനാത്മക പാതകള് പണിതെടുത്തു. സഖാഫികള്, പാണ്ഡിത്യത്തിന്റെ സര്‍വതല പരിജ്ഞാനങ്ങള്‍ക്കൊപ്പം സര്‍ഗാത്മക സൗഹൃദത്തിന്റെ രുചിക്കൂട്ടുകളും പകര്‍ന്നു.സാഹിത്യ മേഖലകളില് കയ്യൊപ്പ് ചാര്‍ത്തി. ഗ്രന്ഥകര്‍ത്താക്കള്, എഴുത്തുകാര്, ലേഖകന്മാര് സാഹിത്യത്തിലും കലയിലും സഖാഫികള് പ്രതിഭാത്വം തെളിയിച്ചു. പ്രഭാഷണ കലയില് വേറിട്ടൊരു വേദി സൃഷ്ടിച്ചെടുത്തു. സംവാദാത്മകവും സര്‍ഗാത്മകവുമായ പ്രതിരോധ മേഖലകളില് പ്രാമാണികതയോടെ സംവദിക്കാന് ആര്‍ജ്ജവം നേടി. പ്രബോധന പ്രവര്‍ത്തനങ്ങളില് പുതുമയാര്‍ന്ന തലങ്ങള് പണിതു.\nപണ്ഡിത ഭാരതം ഒരുമയുടെ പാദുകം\nഅഖിലേന്ത്യാ തലത്തില് പണ്ഡിത സഭയ്ക്കുരൂപം നല്‍കി. ഒരേ ആശയത്തിലും ആദര്‍ശത്തിലും വിശ്വസിച്ചിരുന്ന പണ്ഡിതന്മാരെ സംസ്ഥാന തല കൂട്ടായ്മയിലൂടെ അഖിലേന്ത്യാ തലത്തില് ഒന്നിപ്പിച്ചു. പണ്ഡിതന്മാരുടെ പ്രവര്‍ത്തനങ്ങള്‍ക്കും മുന്നേറ്റങ്ങള്‍ക്കും ഏകീകൃത രൂപം നല്‍കി.\nകര്‍മരംഗം: ഉമറാ കര്‍ത്തവ്യം\nസമുദായത്തിന്റെ ചാലക ശക്തികളായ ഉമറാക്കളെ / പൗരപ്രധാനികളെ കര്‍മരംഗത്ത് സജീവമാക്കി. മതപണ്ഡിതന്മാര്‍ക്കൊപ്പം സേവന മേഖലയില് ഉമറാഇന്റെ ദൗത്യം ബോധ്യപ്പെടുത്തി ഒത്തൊരുമിച്ചുള്ള സാംസ്‌കാരിക പ്രവര്‍ത്തനം സാധ്യമാക്കി.\nതിരു ജീവിതത്തിന്റെ പാരമ്പര്യ കണ്ണികളായ അഹ്‌ലുബൈത്തിനെ ആദരണീയതയോടെ നേതൃ സ്ഥാനങ്ങളില് അവരോധിച്ചു.സമുന്നത ശ്രേഷ്ഠരായ സാദാത്തുക്കള്‍ക്ക് സാമുദായിക സമാജത്തില് അര്‍ഹമായ പദവിയും അംഗീകാരവും ഉറപ്പുവരുത്തി.\nജീവിതത്തിലേക്ക് തുറന്ന ജാലകം\nഅറിവും ആഹാരവും തലചായ്ക്കാന് ഇടവുംഇല്ലാതെ സ്വപ്നങ്ങളില് പോലും വറുതി അനുഭവിച്ച ജീവിതങ്ങളിലേക്ക് വെള്ളവും വെളിച്ചവും അന്നവുംഅറിവും നല്‍കി മര്‍കസ് മനുഷ്യ നന്മയുടെ ജാലകം തുറന്നു.കേരളത്തിനു പുറത്തുള്ള സംസ്ഥാനങ്ങളിലെ നിരവധി ഗ്രാമങ്ങള് മര്‍കസ് ദത്തെടുത്തു അവിടങ്ങളിലെ ഗ്രാമീണ ജീവിതം സാംസ്‌കാരികമായിചിട്ടപ്പെടുത്തി. വസ്ത്രം, മരുന്ന്, ചികിത്സ, പ്രാഥമിക വിദ്യാഭ്യാസം, ശുചിത്വം, കുടിവെള്ളം, അടച്ചുറപ്പുള്ള വീട് തുടങ്ങി ജീവിതാവശ്യങ്ങള്‍ക്ക് പ്രായോഗികതലത്തില് പരിഹാരവും പ്രതിവിധിയും കണ്ടെത്തി. പാര്‍ശ്വവല്‍ക്കരിക്കപ്പെട്ടവരുടെ പ്രയാസങ്ങള്‍ക്ക് പരിഹാരമായി മര്‍കസ് ഇന്ത്യയുടെ നാലതിരുകളിലും നിറഞ്ഞു നിന്നു.\nവെറുപ്പിന്റെയും വൈരാഗ്യത്തിന്റെയും കാര്‍മേഘങ്ങളെ, നന്മയുടെ സ്‌നേഹ പാഠങ്ങള് കൊണ്ട്ഹൃദയങ്ങളില് നിന്നും മായ്ച്ചു കളഞ്ഞു. ഒത്തൊരുമയുടെ സ്‌നേഹ ജീവിതം വ്യക്തി തലം മുതല് കുടുംബം വരെ പ്രാവര്‍ത്തികമാക്കാനുള്ള ഗൃഹപാഠങ്ങള് നല്‍കി. പ്രതീക്ഷകള്, ആശകള്, അഭിലാഷങ്ങള്, ജീവിത പ്രതിസന്ധികളില് അന്യവല്‍ക്കരിക്കപ്പെട്ട ഹൃദയങ്ങള് സ്വാസ്ഥ്യ ജനകമായ ജീവിതാന്തരീക്ഷത്തിനുള്ള പോംവഴി തേടി മര്‍കസിലെത്തി. സ്‌നേഹ സാന്ത്വനത്തിന്റെ ധാര്‍മിക മന്ത്രങ്ങളിലൂടെ ശൈഖുനാ അവര്‍ക്ക് ആശ്വാസവുംപ്രത്യാശയും പകര്‍ന്നു.\nആരോഗ്യമുള്ള ശരീരത്തിലേ ആരോഗ്യമുള്ളമനസ്സുണ്ടാവുകയുള്ളൂ. മര്‍കസ് ആരോഗ്യ പരിപാലനത്തിനും പരിരക്ഷണത്തിനും പ്രാധാന്യംനല്‍കിയുള്ള കാമ്പയിനുകള്‍ക്ക് തുടക്കം കുറിച്ചു. ആതുര സേവന മേഖലയില് നടന്നിരുന്ന അനാരോഗ്യ പ്രശ്‌നങ്ങളില് ധാര്‍മികമായി ഇടപെട്ടു.പുതിയൊരു ആരോഗ്യ സംസ്‌കാരവും ആതുരസേവനവും നടപ്പില് വരുത്തി. പഠിതാക്കളുടെ ആരോഗ്യ പരിപോഷണം ലക്ഷ്യം വച്ച് തുടങ്ങിയ ഹെല്‍ത്ത് ഡിസ്‌പെന്‍സറിയില് നിന്നും മെഗാ മെഡിക്കല് ക്യാമ്പിലേക്കും ആരോഗ്യ ബോധവല്‍ക്കരണ സെമിനാറുകളിലേക്കും ആരോഗ്യപ്രവര്‍ത്തനം വിപുലപ്പെടുത്തി.കേരളത്തിലെ ആദ്യത്തെ യൂനാനി മെഡിക്കല് കോളേജ് സ്ഥാപിച്ചു. ആരോഗ്യ പരിപാലനത്തിനും സൗഖ്യ ജീവിതത്തിനും പ്രവാചക വൈദ്യനയം നടപ്പില് വരുത്തി.മര്‍കസ് ആവിഷ്‌കരിച്ച ആരോഗ്യ പദ്ധതി സാമൂഹ്യ തലങ്ങളിലേക്കും വ്യാപിപ്പിച്ചു. സംസ്ഥാനത്തെ വിവിധ പഞ്ചായത്തുകളിലും ഇതര സംസ്ഥാനങ്ങളിലും മര്‍കസ് ഹെല്‍ത്ത് കെയര് പദ്ധതി നടന്നുകൊണ്ടിരിക്കുന്നു.\nനഗര സംസ്‌കാരം ചിട്ടപ്പെടുത്തി\nഅധാര്‍മികതയുടെ കരിനിഴലില് തെളിച്ചംനഷ്ടപ്പെട്ട ജീവിതവുമായി ഗമിച്ചിരുന്ന നഗരഹൃദയങ്ങളെ സാന്മാര്‍ഗിക പാതയിലേക്ക് വഴി നടത്താന് നഗര ഹൃദയങ്ങള് കേന്ദ്രീകരിച്ച് മസ്ജിദുകള്‍ക്കൊപ്പം സാംസ്‌കാരിക വാണിജ്യ സമുച്ചയങ്ങള്‍ക്ക് തുടക്കം കുറിച്ചു.\nസര്‍ഗാത്മക വിദ്യാര്‍ത്ഥിത്വം ധാര്‍മിക സൗഹൃദത്തിലൂടെ മര്‍കസ് ക്യാമ്പസുകള് സൃഷ്ടിച്ചു. സമരമുക്ത കലാലയങ്ങള് പരിചയപ്പെടുത്തിയ മര്‍കസ് ധാര്‍മിക അച്ചടക്കത്തിലൂടെ ഗുരു ശിഷ്യ ബന്ധങ്ങളുടെ സ്‌നേഹ പാഠങ്ങള് കലാലയങ്ങളില് സൃഷ്ടിച്ചെടുത്തു. വിദ്യാഭ്യാസം ജീവിത ശിക്ഷണത്തിനുള്ളതാണെന്ന് വിദ്യാര്‍ത്ഥികളെ തെര്യപ്പെടുത്താനും സദാചാരനിഷ്ഠയാര്‍ന്ന വിദ്യാര്‍ത്ഥിത്വമാണ് ലോകത്തിന്റെ സമ്പാദ്യമെന്നും വരച്ചു കാണിക്കാനും സാധ്യമായി.\nസമകാലിക സമൂഹത്തിന്റെ വിചാരപഥങ്ങള്‍ക്കൊപ്പം നിന്ന് ധീരമായ ധാര്‍മിക നിലപാടുകള് സുവ്യക്തമായ കാഴ്ചപ്പാടുകള് എടുത്തു. മതത്തിന്റെ യഥാര്‍ത്ഥ തലത്തെയും നയത്തെയും പ്രതിനിധീകരിച്ചു കണിശമായ നയനിലപാടുകള് സ്വീകരിച്ചു.മതത്തിനും സമുദായത്തിനുമെതിരെ ഉയര്‍ന്ന സ്വരങ്ങള്‍ക്ക് പ്രായോഗികവും ആധികാരികവും പണ്ഡിതോചിതവുമായ പ്രതിരോധം ഉയര്‍ത്തി.\nരാജ്യത്തിന്റെ സര്‍വാത്മക പുരോഗതിക്കും ജനങ്ങളുടെ സാംസ്‌കാരിക വളര്‍ച്ചയ്ക്കും മര്‍കസ് ഒപ്പം സഞ്ചരിച്ചു. നാനാത്വത്തില് ഏകത്വം പുലര്‍ത്തുന്ന ഇന്ത്യാ രാജ്യത്തിന്റെ ബഹുസ്വരതയെ പരിഗണിച്ച് ഇന്ത്യയിലെ മൊത്തം ജനവിഭാഗങ്ങളുടെയും മാനുഷികമായ വികാസത്തിന് പദ്ധതികള് നടപ്പിലാക്കി.\nപ്രബോധന യാത്രകള് : വൈജ്ഞാനിക വിനിമയത്തിനും കൈമാറ്റത്തിനുമായി മര്‍കസ് പ്രബോധനമെന്ന ദഅ്‌വത്തിന്റെ വിവിധ പാതകള് തുറന്നു. ദേശാന്തരങ്ങളും അതിര്‍ത്തികളും ഭേദിച്ചുള്ള ഇത്തരം പ്രവര്‍ത്തികള് ഇസ്‌ലാംസംസ്‌കൃതിയുടെയും അഹ്‌ലുസ്സുന്നയുടെയും പ്രാധാന്യം ബോധ്യപ്പെടുത്താന് സഹായകമായി.\nനക്ഷത്രങ്ങളുടെ നഗരം;മര്‍കസ് നോളജ് സിറ്റി\nസര്‍വജ്ഞാന ജീവിത പ്രിയ നഗരം. സംസ്‌കാരം, നാഗരികത, പൈതൃകം, ചരിത്രം, ആതുരാലയം, നിയമം, കാര്‍ഷികം, സ്ത്രീ ശാക്തീകരണം, ഗവേഷണം, കല, സാഹിത്യം, പര്യവേഷണം, ലൈബ്രറി, ഹിസ്റ്റോറിക്കല് ഗാലറി, വിനോദം, വ്യാപാരം, ഷോപ്പിങ്, മാര്‍ക്കറ്റിങ്, കള്‍ച്ചറല് സെന്റര് തുടങ്ങി സര്‍വ ജീവിത ചേരുവകളും ഇവിടെ സംഗമിക്കുന്നു.\nഒരു സംസ്‌കാരത്തെ രൂപപ്പെടുത്തുന്നു\nനന്മയുടെ നിറവില് 40 വര്‍ഷം പൂര്‍ത്തിയാക്കിയ മര്‍കസ് വൈജ്ഞാനിക സാംസ്‌കാരിക വിപ്ലവത്തിലൂടെ ജീവിത ധര്‍മത്തിന്റെ കര്‍മ നിഷ്ഠമായ സംസ്‌കാരത്തെയാണ് രൂപപ്പെടുത്തിയെടുക്കുന്നത്. മതത്തിന്റെ നിയതമായ സനാതന സംസ്‌കൃതിയില് അടിയുറച്ചു നിന്നുകൊണ്ട് തന്നെ മാനവികവും ഉദാത്തവുമായ ഒരു സംസ്‌കാരത്തെ ലോകത്തിനു സമകാലികമായി കാണിച്ചുകൊടുക്കാനും ആ സുകൃത വഴിയിലേക്ക് ജനഹൃദയങ്ങളെ വഴി നടത്തിക്കാനും മര്‍കസിന് സാധിച്ചു. മികച്ച ഒരു ജീവിത സംസ്‌കാരം മതപരവുംഭൗതികവുമായ പ്രാമാണിക വെളിച്ചത്തില് തന്മയത്വത്തോടെ രൂപപ്പെടുത്തി.\n← Previous Story മര്‍കസ് വിപ്ലവത്തിന്റെ സ്വാധീനം


P. O. C ബൈബിള്, പഴയ നിയമം, 1 മക്കബായര്, അദ്ധ്യായം 1 | Thiruvachanam | Malayalam Bible\nHome >> P. O. C ബൈബിള് >> പഴയ നിയമം >> 1 മക്കബായര് >> അദ്ധ്യായം 1\n1 : ഫിലിപ്പിന്റെ പുത്രനും മക്കദോനിയാക്കാരനുമായ അലക്‌സാണ്ടര് കിത്തിം ദേശത്തു നിന്നു വന്ന് പേര്‍ഷ്യാക്കാരുടെയും മെദിയാക്കാരുടെയും രാജാവായ ദാരിയൂസിനെ കീഴടക്കി, ഭരണം ഏറ്റെടുത്തു. അതിനു മുന്‍പുതന്നെ അവന് ഗ്രീസിന്റെ രാജാവായിരുന്നു.\n2 : അവന് നിരവധി യുദ്ധങ്ങള് ചെയ്തു; കോട്ടകള് പിടിച്ചടക്കി; രാജാക്കന്‍മാരെ വധിച്ചു.\n3 : ഭൂമിയുടെ അതിര്‍ത്തികള്‍വരെ അവന് മുന്നേറി; അസംഖ്യം രാജ്യങ്ങള് കൊള്ളയടിച്ചു. ലോകം മുഴുവന് തനിക്ക് അധീനമായപ്പോള് അവന് അഹങ്കാരോന് മത്തനായി.\n4 : സുശക്തമായൊരു സൈന്യത്തെ ശേഖരിച്ച് അവന് രാജ്യങ്ങളുടെയും ജനതകളുടെയും നാടുവാഴികളുടെയും മേല് ആധിപത്യം സ്ഥാപിച്ചു; അവര് അവനു സാമന്തരായി.\n5 : അങ്ങനെയിരിക്കേ, അവന് രോഗബാധിതനായി; മരണം ആസന്നമായെന്ന് അവന് മനസ്‌സിലാക്കി.\n6 : ചെറുപ്പം മുതലേ തന്റെ പാര്‍ശ്വവര്‍ത്തികളായിരുന്ന സമുന്നതരായ സേനാധിപന്‍മാരെ വിളിച്ചുവരുത്തി അവര്‍ക്ക്, താന്‍മരിക്കുന്നതിനു മുന്‍പ് അവന് രാജ്യം വിഭജിച്ചു കൊടുത്തു.\n7 : പന്ത്രണ്ടു വര്‍ഷത്തെ ഭരണത്തിനു ശേഷം അലക്സാണ്ടര് മരണമടഞ്ഞു.\n8 : സേനാധിപന്‍മാര് താന്താങ്ങളുടെ പ്രദേശങ്ങളില് ഭരണം തുടങ്ങി.\n9 : അലക്‌സാണ്ടറുടെ മരണത്തിനു ശേഷം അവര് സ്വയം കിരീടം ധരിച്ചു രാജാക്കന്‍മാരായി. അനേക വര്‍ഷത്തേക്ക് അവരുടെ പുത്രന്‍മാരും ആ രീതി തുടര്‍ന്നു. അവര് മൂലം ഭൂമിയില് ദുരിതങ്ങള് പെരുകി.\n10 : അവരുടെ വംശത്തില്‍പ്പെട്ട അന്തിയോക്കസ് രാജാവിന്റെ പുത്രനായി തിന്‍മയുടെ വേരായ അന്തിയോക്കസ് എപ്പിഫാനസ് ജനിച്ചു. ഗ്രീക്കു സാമ്രാജ്യം സ്ഥാപിതമായതിന്റെ നൂറ്റിമുപ്പത്തേഴാം വര്‍ഷം, ഭരണമേല്‍ക്കുന്നതിനു മുന്‍പ്, അവന് റോമായില് തടവിലായിരുന്നു.\n11 : അക്കാലത്ത് നിയമനിഷേധകരായ ചിലര് മുന്‍പോട്ടു വന്ന് ഇസ്രായേലില് അനേകം പേരെ വഴിതെറ്റിക്കും വിധം പറഞ്ഞു: ചുറ്റുമുള്ള വിജാതീയരുമായി നമുക്ക് ഉടമ്പടി ചെയ്യാം. കാരണം, അവരില് നിന്നു പിരിഞ്ഞതില്‍പ്പിന്നെ വളരെയേറെ അനര്‍ഥങ്ങള് നമുക്കു ഭവിച്ചിരിക്കുന്നു.\n12 : ഈ നിര്‍ദേശം അവര്‍ക്ക് ഇഷ്ടപ്പെട്ടു.\n13 : കുറെ ആളുകള് താത്പര്യപൂര്‍വം രാജാവിന്റെ അടുക്കലെത്തി. വിജാതീയരുടെ ആചാരങ്ങളനുഷ്ഠിക്കാന് അവന് അവര്‍ക്ക് അനുവാദം നല്‍കി.\n14 : അവര് ജറുസലെമില് വിജാതീയ രീതിയിലുള്ള ഒരു കായികാഭ്യാസക്കളരി സ്ഥാപിച്ചു.\n15 : പരിച്‌ഛേദനത്തിന്റെ അടയാളങ്ങള് അവര് മായിച്ചുകളഞ്ഞു; വിശുദ്ധ ഉടമ്പടി പരിത്യജിച്ചു; വിജാതീയരോടു ചേര്‍ന്ന് ദുഷ്‌കൃത്യങ്ങളില് മുഴുകുകയും ചെയ്തു.\n16 : രാജ്യം തന്റെ കൈയില് ഭദ്രമായി എന്നു കണ്ട്, ഈജിപ്തിന്റെ കൂടി രാജാവാകാന് അന്തിയോക്കസ് തീരുമാനിച്ചു. ഇരുരാജ്യങ്ങളുടെയും അധിപനാകാനായിരുന്നു അവന്റെ മോഹം.\n17 : രഥങ്ങളും ആനകളും കുതിരപ്പട്ടാളവും വലിയൊരു കപ്പല്‍പ്പടയും അടങ്ങിയ സുശക്തമായ സൈന്യത്തോടെ അവന് ഈജിപ്തിനെ ആക്രമിച്ചു.\n18 : ഈജിപ്തുരാജാവായ ടോളമിയുമായി അവന് ഏറ്റുമുട്ടി. ടോളമി പിന്തിരിഞ്ഞോടി.\n19 : വളരെപ്പേര് മുറിവേറ്റു വീണു. ഈജിപ്തിലെ സുരക്ഷിത നഗരങ്ങള് അവന് പിടിച്ചടക്കി; ഈജിപ്തുദേശം കൊള്ളയടിച്ചു.\n20 : നൂറ്റിനാല്‍പത്തിമൂന്നാമാണ്ടില് ഈജിപ്തു കീഴടക്കിയതിനു ശേഷം അന്തിയോക്കസ് മടങ്ങി. ഇസ്രായേലിനെതിരേ ശക്തമായൊരു സൈന്യവുമായി പുറപ്പെട്ട് അവന് ജറുസലെമില് എത്തി.\n21 : അവന് ഔദ്ധത്യത്തോടെ വിശുദ്ധ സ്ഥലത്തു പ്രവേശിച്ച് സുവര്‍ണ ബലിപീഠവും വിളക്കുകാലുകളും അവിടെയുണ്ടായിരുന്ന എല്ലാ ഉപകരണങ്ങളും കൈവശമാക്കി.\n22 : തിരുസാന്നിധ്യയപ്പത്തിന്റെ മേശയും പാനീയബലിക്കുള്ള ചഷകങ്ങളും കോപ്പകളും സുവര്‍ണ ധൂപകലശങ്ങളും തിരശ്ശീലയും കിരീടങ്ങളും ദേവാലയ പൂമുഖത്തെ കനക വിതാനങ്ങളും എല്ലാം അവന് കൊള്ളയടിച്ചു.\n23 : അവിടെയുണ്ടായിരുന്ന വെള്ളിയും സ്വര്‍ണവും വില പിടിച്ച പാത്രങ്ങളും കൈവശപ്പെടുത്തി. ഒളിച്ചുവച്ചിരുന്ന നിധികളില് , കണ്ടെണ്ടത്തിയതെല്ലാം അവന് കൈക്കലാക്കി.\n24 : അവയും കൊണ്ട് അവന് സ്വദേശത്തേക്കു മടങ്ങി. അവന് ഏറെ രക്തം ചൊരിഞ്ഞു. അവന്റെ സംസാരത്തില് അഹങ്കാരം മുറ്റിനിന്നു.\n25 : ഇസ്രായേല് സമൂഹങ്ങളെല്ലാം തീവ്രദുഃഖത്തിലാണ്ടു.\n26 : ഭരണാധിപന്‍മാരിലും പ്രമാണികളിലും നിന്നു ദീനരോദനമുയര്‍ന്നു. യുവതീയുവാക്കന്‍മാര് തളര്‍ന്നവശരായി. സ്ത്രീകളുടെ സൗന്ദര്യത്തിനു മങ്ങലേറ്റു.\n27 : മണവാളന് വിലപിച്ചു. മണവറയില് മണവാട്ടി പ്രലപിച്ചു.\n28 : ദേശം പോലും അതിലെ നിവാസികളെ പ്രതി വിറപൂണ്ടു. യാക്കോബിന്റെ ഭവനം ലജ്ജാവൃതമായി.\n29 : രണ്ടുവര്‍ഷങ്ങള്‍ക്കു ശേഷം രാജാവ് തന്റെ കപ്പം പിരിവുകാരില് പ്രമുഖനായ ഒരുവനെ യൂദാനഗരങ്ങളിലേക്ക് അയച്ചു. വലിയൊരു സൈന്യവുമായി അവന് ജറുസലെമിലെത്തി.\n30 : അവന് ചതിവായി അവരോടു സമാധാനത്തിന്റെ ഭാഷയില് സംസാരിച്ചു. അവര് അവനെ വിശ്വസിച്ചു. എന്നാല് അവന് പെട്ടെന്നു നഗരം ആക്രമിച്ച് കനത്ത ആഘാതമേല്‍പിക്കുകയും അനേകം ഇസ്രായേല്‍ക്കാരെ നശിപ്പിക്കുകയും ചെയ്തു.\n31 : അവന് നഗരം കൊള്ളയടിച്ചു. അതിനെ അഗ്‌നിക്കിരയാക്കി, അതിലെ വീടുകളും നഗരഭിത്തികളും തകര്‍ത്തു.\n32 : അവര് സ്ത്രീകളെയും കുഞ്ഞുങ്ങളെയും തടവുകാരാക്കി; കന്നുകാലികളെ കവര്‍ച്ച ചെയ്തു.\n33 : ഉറപ്പുള്ള വലിയൊരു മതിലും ബലമേറിയ ഗോപുരങ്ങളും പണിത് ദാവീദിന്റെ നഗരത്തെ അവര് സുശക്തമാക്കി. അത് അവരുടെ സങ്കേതമായിത്തീര്‍ന്നു.\n34 : ദുഷ്ടരും അധര്‍മികളുമായ ഒരു വിഭാഗമാളുകളെ അവര് അവിടെ താമസിപ്പിച്ചു. അവര് അവിടെ നിലയുറപ്പിച്ചു.\n35 : അവര് ആയുധങ്ങളും ഭക്ഷ്യപദാര്‍ഥങ്ങളും ജറുസലെമില് നിന്നു ശേഖരിച്ച കവര്‍ച്ച വസ്തുക്കളും അവിടെ സംഭരിച്ചു. അങ്ങനെ അവര് ഒരു കെണിയായി.\n36 : അത് വിശുദ്ധ സ്ഥലത്തെ ആക്രമിക്കാനുള്ള ഒളിസ്ഥലമായി മാറി, ഇസ്രായേലിനെ നിരന്തരമലട്ടുന്ന ദുഷ്ടപ്രതിയോഗിയും.\n37 : വിശുദ്ധസ്ഥലത്തിനു ചുറ്റും അവര് നിഷ്‌കളങ്ക രക്തം ചിന്തി. വിശുദ്ധസ്ഥലം അശുദ്ധമാക്കുകപോലും ചെയ്തു.\n38 : ജറുസലെം നിവാസികള് അവരെ ഭയന്ന് ഓടിപ്പോയി. അവള് വിദേശീയരുടെ വാസസ്ഥലമായി പരിണമിച്ചു. സ്വസന്താനങ്ങള്‍ക്ക് അവള് അന്യയായി. സ്വന്തം മക്കള് അവളെ ഉപേക്ഷിച്ചു.\n39 : അവളുടെ വിശുദ്ധസ്ഥലം മരുഭൂമിക്കു തുല്യം വിജനമായി; തിരുനാളുകള് വിലാപദിനങ്ങളായി മാറി; സാബത്തുകള് പരിഹാസവിഷയമായി; അവളുടെ കീര്‍ത്തി അപമാനിക്കപ്പെട്ടു.\n40 : അപകീര്‍ത്തി മുന്‍മഹത്വത്തിനൊപ്പം അവളെ ചുറ്റിനിന്നു. അവളുടെ ഔന്നത്യം വിലാപത്തിനു വഴിമാറി.\n41 : സ്വന്തം ആചാരങ്ങള് ഉപേക്ഷിച്ച്\n42 : എല്ലാവരും ഒരു ജനതയായിത്തീരണമെന്ന് രാജാവ് രാജ്യത്തെങ്ങും കല്‍പന വിളംബരം ചെയ്തു.\n43 : വിജാതീയരെല്ലാം രാജകല്‍പന സ്വാഗതം ചെയ്തു. ഇസ്രായേലില് നിന്നു പോലും വളരെപ്പേര് അവന്റെ ഇംഗിതം സസന്തോഷം സ്വീകരിച്ചു. അവര് വിഗ്രഹങ്ങള്‍ക്കു ബലിസമര്‍പ്പിക്കുകയും സാബത്ത് അശുദ്ധമാക്കുകയും ചെയ്തു.\n44 : രാജാവ് ജറുസലെമിലേക്കും യൂദാനഗരങ്ങളിലേക്കും ദൂതന്‍മാര്‍വശം കത്തുകളയച്ചു. സ്വന്തം നാടിന് അന്യമായ ആചാരങ്ങള് അനുഷ്ഠിക്കാന് അവന് ആജ്ഞാപിച്ചു.\n45 : വിശുദ്ധസ്ഥലത്ത് ദഹനബലികളും\n46 : പാനീയബലികളും ഇതര ബലികളും അവന് നിരോധിച്ചു.\n47 : സാബത്തുകളും തിരുനാളുകളും അശുദ്ധമാക്കണമെന്നും, വിശുദ്ധസ്ഥലത്തെയും പുരോഹിതന്‍മാരെയും കളങ്കപ്പെടുത്തണമെന്നും വിഗ്രഹങ്ങള്‍ക്കു ബലിപീഠങ്ങളും ക്‌ഷേത്രങ്ങളും കാവുകളും നിര്‍മിക്കണമെന്നും പന്നികളെയും അശുദ്ധമൃഗങ്ങളെയും ബലിയര്‍പ്പിക്കണമെന്നും അവന് കല്‍പിച്ചു. പരിച്‌ഛേദനം നിരോധിച്ചു.\n48 : അവര് നിയമം വിസ്മരിക്കുകയും\n49 : ചട്ടങ്ങള് വികലമാക്കുകയും ചെയ്യേണ്ടതിന് അവിശുദ്ധവും മലിനവുമായ എല്ലാവിധ പ്രവൃത്തികളിലും ഏര്‍പ്പെട്ട് തങ്ങളെത്തന്നെ നികൃഷ്ടരാക്കണമെന്നും അവന് നിര്‍ദേശിച്ചു.\n50 : രാജകല്‍പന അനുസരിക്കാത്ത ഏവനും മരിക്കണം.\n51 : ഇങ്ങനെ അവന് രാജ്യത്തെങ്ങും വിജ്ഞാപനം ചെയ്തു. എല്ലാ ജനങ്ങളുടെയും മേല് പരിശോധകരെ നിയമിച്ചു. യൂദായിലെ നഗരങ്ങള് തവണവച്ച് ബലിയര്‍പ്പിക്കണമെന്നു കല്‍പിക്കുകയും ചെയ്തു.\n52 : നിയമം ഉപേക്ഷിച്ച വളരെപ്പേര് അവരോടു ചേര്‍ന്ന് നാട്ടിലെങ്ങും തിന്‍മ പ്രവര്‍ത്തിച്ചു.\n53 : ഇസ്രായേല്‍ക്കാര് അഭയസ്ഥാനങ്ങളില് ഒളിക്കുന്നതിന് ഇത് ഇടയാക്കി.\n54 : നൂറ്റിനാല്‍പത്തഞ്ചാം വര്‍ഷത്തില് കിസ്‌ലേവ് മാസം പതിനഞ്ചാം ദിവസം ദഹന ബലിപീഠത്തിന്‍മേല് അവര് വിനാശത്തിന്റെ മ്ലേച്ഛവസ്തു പ്രതിഷ്ഠിച്ചു. ചുറ്റുമുള്ള യൂദാനഗരങ്ങളിലും അവര് ബലിപീഠങ്ങള് നിര്‍മിച്ചു.\n55 : വീടുകളുടെ വാതിലുകളിലും തെരുവീഥികളിലും അവര് ധൂപമര്‍പ്പിച്ചു.\n56 : കിട്ടിയ നിയമഗ്രന്ഥങ്ങള് കീറി തീയിലിട്ടു.\n57 : ഉടമ്പടിഗ്രന്ഥം കൈവശം വയ്ക്കുകയോ നിയമത്തോടു കൂറുപുലര്‍ത്തുകയോ ചെയ്യുന്നവന് രാജശാസന പ്രകാരം മരണത്തിന് അര്‍ഹനായിരുന്നു.\n58 : നഗരങ്ങളില് ഇങ്ങനെ പിടിക്കപ്പെട്ട ഇസ്രായേല്‍ക്കാരുടെമേല് അവര് മാസം തോറും ശിക്ഷാവിധി നടപ്പാക്കിയിരുന്നു.\n59 : ദഹനബലിപീഠത്തിനു മുകളില് സ്ഥാപിച്ച പീഠത്തില് മാസത്തിന്റെ ഇരുപത്തഞ്ചാം ദിവസം അവര് ബലിയര്‍പ്പിച്ചു.\n60 : പുത്രന്‍മാരെ പരിച്‌ഛേദനം ചെയ്യിച്ച സ്ത്രീകളെ രാജകല്‍പന പ്രകാരം അവര് വധിച്ചു.\n61 : അവരുടെ കുടുംബാംഗങ്ങളും പരിച്ഛേദനം ചെയ്തവരും വധിക്കപ്പെട്ടു. ശിശുക്കളെ തള്ളമാരുടെ കഴുത്തില് തൂക്കിക്കൊന്നു.\n62 : എങ്കിലും ഇസ്രായേലില് വളരെപ്പേര് അചഞ്ചലരായി നിന്നു. അശുദ്ധഭക്ഷണം കഴിക്കുകയില്ലെന്ന് അവര് ദൃഢനിശ്ചയം ചെയ്തു.\n63 : ഭക്ഷണത്താല് മലിനരാകുകയോ വിശുദ്ധ ഉടമ്പടി അശുദ്ധമാക്കുകയോ ചെയ്യുന്നതിനേക്കാള് മരിക്കാന് അവര് സന്നദ്ധരായി. അവര് മരണം വരിക്കുകയും ചെയ്തു.\n64 : ഇസ്രായേലിന്റെ മേല് അത്യുഗ്രമായ ക്രോധം നിപതിച്ചു.\nWed Oct 27 09:45:59 IST 2021


കൊച്ചി കോര്‍പ്പറേഷനിലും ബിജെപി;62-ാം ഡിവിഷനില് പത്മജ എസ് മേനോന് വിജയിച്ചു; പിടിച്ചെടുത്ത് നിലനിര്‍ത്തിയത് പഴയ യുഡിഎഫ് കോട്ട – Kerala Times\nഎറണാകുളം: കൊച്ചി കോര്‍പ്പറേഷനിലെ 62-ാം ഡിവിഷനിലേക്ക് നടന്ന തെരഞ്ഞെടുപ്പില് എന്‍ഡിഎയ്ക്ക് വിജയം.\nബിജെപി സ്ഥാനാര്‍ത്ഥി പത്മജ എസ് മേനോന് 77 വോട്ടുകള്‍ക്കാണ് സീറ്റ് നിലനിര്‍ത്തിയത്. കൗണ്‍സിലര് മരണപ്പെട്ടതിനെ തുടര്‍ന്നായിരുന്നു ഉപതെരഞ്ഞെടുപ്പ്.\nമുന്‍പ് യുഡിഎഫിന്റെ കുത്തക സീറ്റായിരുന്നു 62-ാം ഡിവിഷന്. കഴിഞ്ഞ തദ്ദേശ സ്വയംഭരണ തെരഞ്ഞെടുപ്പില് ബിജെപിക്കായി മിനി ആര് മേനോന് പിടിച്ചെടുക്കുകയായിരുന്നു.\nഎറണാകുളം തൃപ്പുണ്ണിത്തുറ നഗരസഭയിലെ രണ്ടുവാര്‍ഡുകളിലേയ്ക്ക് നടന്ന ഉപതെരഞ്ഞെടുപ്പില് ബിജെപി അട്ടിമറി വിജയം നേടി. ഇടതുമുന്നണിയുടെ രണ്ട് സിറ്റിംഗ് സീറ്റുകള് ദേശീയ ജനാധിപത്യ സഖ്യം പിടിച്ചെടുത്തു. ഇതോടെ നഗരസഭയില് എല്‍ഡിഎഫിന് നഗരസഭയിലെ കേവലഭൂരിപക്ഷം നഷ്ടമായി.\nപിഷാരികോവില്, എളമനത്തോപ്പ് എന്നീ വാര്‍ഡുകളാണ് ബിജെപി പിടിച്ചെടുത്തത്. ഇളമനതോപ്പില് വള്ളി രവിയും പിഷാരികോവില് വാര്‍ഡില് രതി രാജുവും വിജയിച്ചു. 49 അംഗ നഗരസഭയില് നിലവില് 25 അംഗങ്ങളുണ്ടായിരുന്ന എല്‍ഡിഎഫിന് കക്ഷിനില 23 ആയി കുറഞ്ഞു. 14 സീറ്റുകളായിരുന്നു ബിജെപിക്ക് നഗരസഭയില് ഉണ്ടായിരുന്നത്. ഇത് 16 ആയി ഉയര്‍ന്നു.\nഎറണാകുളം കുന്നത്തുനാട് പഞ്ചായത്തിലെ 11 ആം വാര്‍ഡിലെ ഉപതെരഞ്ഞെടുപ്പില് യുഡിഎഫിന്റെ സിറ്റിംഗ് സീറ്റ് എല്‍ഡി എഫ് പിടിച്ചെടുത്തു. എല്‍ഡിഎഫ് സ്ഥാനാര്‍ഥി എന്.ഒ ബാബു 139 വോട്ടിന് വിജയിച്ചു. യു.ഡി.എഫ് കൗണ്‍സില!ര് മരിച്ചതിനെത്തുടര്‍ന്നാണ് ഉപതെരഞ്ഞെടുപ്പ് നടന്നത്. ഇത്തവണ ട്വന്റി ട്വന്റി രണ്ടാമതെത്തിയപ്പോള് യു.ഡി.എഫ് മൂന്നാം സ്ഥാനത്തേക്ക് പോയി.


മതിയായ തെളിവുകളില്ല; വി ഡി സതീശനും അന്‍വര് സാദത്തിനും എതിരെ വിജിലന്‍സ് അന്വേഷണത്തിന് അനുമതിയില്ല - Samakalika Malayalam\nമതിയായ തെളിവുകളില്ല; വി ഡി സതീശനും അന്‍വര് സാദത്തിനും എതിരെ വിജിലന്‍സ് അന്വേഷണത്തിന് അനുമതിയില്ല\nBy സമകാലിക മലയാളം ഡെസ്‌ക് | Published: 03rd December 2020 09:47 AM |\nLast Updated: 03rd December 2020 09:47 AM | A+A A- |\nതിരുവനന്തപുരം: യുഡിഎഫ് എംഎല്‍എമാരായ വി ഡി സതീശനും അന്‍വര് സാദത്തിനുമെതിരായ വിജിലന്‍സ് അന്വേഷണത്തിന് സ്പീക്കറുടെ അനുമതിയില്ല. അന്വേഷണത്തിന് പര്യാപ്തമായ തെളിവുകള് പരാതിക്കാര്‍ക്ക് ഹാജരാക്കാനായിട്ടില്ലെന്ന് വിലയിരുത്തിയാണ് സ്പീക്കര് പി ശ്രീരാമകൃഷ്ണന് അനുമതി അപേക്ഷ മടക്കിയത്. കൂടുതല് തെളിവുകള് ഹാജരാക്കിയാല് വീണ്ടും പരിശോധിക്കാമെന്ന് സ്പീക്കര് ആഭ്യന്തരവകുപ്പിനെ അറിയിച്ചു.\nവി ഡി സതീശന് പറവൂര് മണ്ഡലത്തില് നടപ്പാക്കിയ പുനര്‍ജനി പദ്ധതിക്ക് ചട്ടങ്ങള് മറികടന്ന് വിദേശസഹായം കൈപ്പറ്റിയെന്നായിരുന്നു പരാതി. നേരത്തേ നല്‍കിയ പരാതി ആഭ്യന്തരവകുപ്പുതന്നെ തള്ളിയിരുന്നു. തെരഞ്ഞെടുപ്പ് അടുത്തതോടെ കേസും അന്വേഷണവും പ്രധാനവിഷയമായി ഉയര്‍ന്നുതുടങ്ങിയപ്പോഴാണ് നേരത്തേയുള്ള അതേ പരാതിക്കാരന് വിജലന്‍സിന് വീണ്ടും പരാതിനല്‍കിയത്. ഇതിലാണ് അന്വേഷണം നടത്താന് വിജിലന്‍സ് സ്പീക്കറുടെ അനുമതിതേടിയത്.\nചട്ടംലംഘിച്ച് വിദേശപണം വാങ്ങിയെന്ന് തെളിയിക്കാനുള്ള രേഖകളൊന്നും പരാതിക്കാരന് ഹാജരാക്കാനായിട്ടില്ലെന്ന് സ്പീക്കര് വിലയിരുത്തി. പുനര്‍ജനി പദ്ധതിക്ക് വിദേശസഹായം വാങ്ങിയതിനെക്കുറിച്ച് സി.ബി.ഐ. അന്വേഷിക്കണമെന്ന് കാണിച്ച് ഹൈക്കോടതിയില് ഹര്‍ജി നല്‍കിയിരുന്നു. വിജിലന്‍സിന് പരാതി നല്‍കിയ അതേ പരാതിക്കാരനാണ് ഹൈക്കോടതിയെയും സമീപിച്ചത്. ഇത് കോടതി തള്ളി.\nആലുവയില് പാലം നിര്‍മാണം വകയിരുത്തിയ തുകയേക്കാളും വര്‍ധിപ്പിച്ചാണ് പൂര്‍ത്തിയാക്കിയതെന്നായിരുന്നു അന്‍വര് സാദത്തിനെതിരേയുള്ള പരാതി. ചെലവ് അധികം വന്നത് എംഎല്‍എയുടെ ഇടപെടലിന്റെ ഫലമായിട്ടാണെന്നായിരുന്നു ആരോപണം. എന്നാല്, പാലം നിര്‍മാണത്തിന്റെ എസ്റ്റിമേറ്റ് പുതുക്കിയതാണെന്ന് സ്പീക്കര് വിലയിരുത്തി. മാത്രവുമല്ല, ചെലവുകൂടാന് എംഎല്‍എയുടെ പങ്കാളിത്തം എന്താണെന്ന് വ്യക്തമാക്കാനും പരാതിക്കാരന് കഴിഞ്ഞിട്ടില്ല.\nവി ഡി സതീശന് അന്‍വര് സാദത്ത് വിജിലന്‍സ് അന്വേഷണം തെളിവില്ല


മേല്പ്പറഞ്ഞ വടക്കുംഭാഗക്കാർ RC എന്നും, തെക്കുംഭാഗക്കാർ ക്നാനായകാർ എന്നും ആണ് പൊതുവെ ഇന്നറിയപ്പെടുന്നത്. ആദ്യത്തെ വിഭാഗക്കാർ അറിവില്ലായ്മ കൊണ്ട് തങ്ങളെ RC എന്ന് വിളിക്കുന്പോൾ രണ്ടാമത്തെ കൂട്ടർ, അഭിമാനപൂർവം അവരുടെ അടുത്തകാലത്ത് പ്രചരിപ്പിച്ച പേര് ഉപയോഗിക്കുന്നു. രണ്ടു വിഭാഗക്കാരും ഒരു കാലത്ത് നസ്രാണികൾ എന്നാണ് അറിയപ്പെടിരുന്നത്. ഇരു വിഭാഗങ്ങളും തമ്മിലുള്ള സ്പർദ്ദ ശക്തമായിരുന്നെങ്കിലും നസ്രാണികളുടെ ഇടയിലെ ആഭ്യന്തര പ്രശ്നം മാത്രമായിരുന്നു മേൽപ്പറഞ്ഞ വിഭാഗീയത. ഇരുകൂട്ടരും ഒരേ ഇടവകകളിലെ അംഗങ്ങൾ ആയിരുന്നു. ഇന്ന് ഐക്യം അസാധ്യമെന്നു തോന്നുന്ന വിധം ഇരു വിഭാഗങ്ങളും തമ്മിൽ അകന്നു കഴിഞ്ഞു.\nതെക്കുംഭാഗക്കാരെപ്പോലെ സ്വന്തം സമൂഹത്തെക്കുറിച്ച് ഇത്രയധികം അഭിമാനം ഉള്ള മറ്റൊരു സമൂഹം കേരളത്തിൽ ഉണ്ടോ എന്ന് സംശയമാണ്. എന്നാൽ തങ്ങളുടേതു മാത്രം അല്ലാത്ത പാരന്പര്യങ്ങൾ തെക്കുംഭാഗക്കാരുടെതു മാത്രമാണെന്നും മറ്റുമുള്ള പ്രചാരണങ്ങൾ കണ്ടില്ലെന്നു നടിക്കാൻ കഴിയില്ല.\n'ക്നാനായ' എന്ന നാമം അടുത്തകാലത്ത് ഉരുത്തിരിഞ്ഞു വന്ന പ്രചാരണം ആണ്. ഒരു 30 കൊല്ലത്തിൽ കൂടുതൽ ആയിട്ടില്ല തെക്കുംഭാഗക്കാർ എന്ന 'ക്നാനായ'ക്കാർ ആ പേര് വ്യാപകമായി ഉപയോഗിക്കാൻ തുടങ്ങിയിട്ട്. അവരുടെ പ്രചാരണത്തിന്റെ ഭാഗമായി കേരളത്തിലെ നസ്രാണികളുടെ പല പാരന്പര്യങ്ങളെയും അവരുടേതായി മാറ്റി. ആഞ്ഞിലിമൂട്ടിൽ ഇട്ടിതൊമ്മൻ കത്തനാരിൽ തുടങ്ങി, മാത്യു മാക്കിൽ, ജോസഫ് ചാഴികാടൻ, ജേക്കബ് വെള്ളിയാൻ വരെ എത്തി നിൽക്കുന്നു, പ്രചാരകരുടെ തലമുറ. ഇവരുടെ ഒരു പ്രചരണം മാർഗം കളി, പെസഹ മുതലായ നസ്രാണികളുടെ തനതു പാരന്പര്യങ്ങൾ തെക്കുംഭാഗക്കാർ ആണ് കേരളത്തിൽ പേർഷ്യയിൽ നിന്നും നട്ട് പിടിപ്പിച്ചതെന്നാണ്. മറ്റൊന്ന് ഇന്ന് തെക്കുംഭാഗക്കാരുടെ ഇടയിൽ വളരെ പ്രചാരത്തിൽ ഇരിക്കുന്ന മാർ തൊമ്മൻ നന്മയിൽ, ബറുമറിയം, തുടങ്ങിയ നാടോടി ഗാനങ്ങൾ തെക്കുംഭാഗക്കാരുടെതാണ് എന്നാണ്. തോമാസ്ലീഹായിൽ നിന്നുമുള്ള പാരന്പര്യം പറയാത്തവർക്ക് എങ്ങനെയാണ് അദ്ദേഹത്തെ പ്രകീർത്തിച്ചു കൊണ്ടുള്ള നാടോടിഗാനം രൂപപ്പെട്ടത്? തീർന്നില്ല സുറിയാനി ഭാഷ, അന്തം/ചന്തം ചാർത്ത്, അവലോസ്, അച്ചപ്പം, ചീപ്പപ്പം, പാലപ്പം, കള്ളപ്പം, മുതലായ നസ്രാണികളുടെ ഭക്ഷണ സാധനങ്ങൾ 'ക്നാനായക്കാർ' പണ്ട് പേർഷ്യയിൽ നിന്നും കൊണ്ടുവന്നതാണത്രേ! ചിലർ ഒരുപടി കൂടി മുൻപിൽ ആണ്. അവർ പ്രചരിപ്പിക്കുന്നത് തൊമ്മൻ മാപ്പിള ആണ് മലബാറിൽ ക്രൈസ്തവമതം തന്നെ കൊണ്ടുവന്നത് എന്നാണ്. തോമാശ്ലീഹാ മലബാറിൽ വന്നിരുന്നു എന്നാ വിശ്വാസ പൈതൃകം പിൽക്കാലത്ത് നസ്രാണികൾ കൂട്ടിച്ചേർത്ത ഒരു ഊതി പെരുപ്പിച്ച കഥ ആണത്രേ!\nമുകളിൽ വിവരിച്ച പ്രചാരണങ്ങൾ തലമുറകളായി തുടർന്ന് പോരുന്നതിനാൽ, ഇന്ന് പലരും കരുതുന്നത് തെക്കുംഭാഗക്കാരിൽ നിന്നാണ് കേരളത്തിലെ നസ്രാണികളുടെ പാരന്പര്യങ്ങൾ ഉരുതിരിഞ്ഞതെന്നാണ്. അത് കാത്തു സൂക്ഷിക്കുന്നതും അവരാനെന്നാണ് ഭൂരിപക്ഷവും ചിന്തിക്കുന്നത്. ക്നായി തൊമ്മൻ അഥവാ തൊമ്മൻ മാപ്പിളയുടെ നേതൃത്വത്തിൽ കുറെ ആൾക്കാർ മലബാറിൽ കുടിയേറി എന്നതിന് ഞങ്ങൾക്ക് യാതൊരു തർക്കവും ഇല്ല. ഏതു നൂറ്റാണ്ട് എന്നതിനു മാത്രമാണ് തർക്കമുള്ളത് - അത് തെക്കുംഭാഗക്കാർ പറയുന്നത് പോലെ 345 AD അല്ല എന്നത് ഉറപ്പാണ്. കേരളത്തിലെ ജാതി വ്യവസ്ഥ ഉരുതിരിഞ്ഞതിനു ശേഷമാണ് അവരുടെ വരവെന്ന് വ്യക്തമാണ് - കാരണം ക്രൈസ്തവർ അല്ലാത്ത ഉന്നത സമുദായങ്ങളുമായി നസ്രാണികൾ വൈവാഹിക ബന്ധത്തിൽ ഏർപ്പെട്ടിരുന്നു. ഉദയംപെരൂരിൽ നടന്ന ബലപ്രയോഗത്തിന്റെ രേഖകളിൽ ഇത് വ്യക്തമാണ്. അന്നത്തെ ജാതി വ്യവസ്ഥയിൽ അംഗീകരിചിട്ടില്ലതെന്തോ സംഭവിച്ചത് കൊണ്ട് ഒരു ചെറിയ വിഭാഗം തഴയപ്പെട്ടു. അല്ലെങ്കിൽ ഇത്തരത്തിൽ ഉള്ള ഒരു ഭിന്നത വരേണ്ട കാരണം എന്താണ്?\nതൊമ്മൻ മാപ്പിളയ്ക്ക് അലക്കുകാരിയുമായുള്ള ബന്ധവും അതിനെ ചുറ്റി കുറെ കഥകളും ഉണ്ടെങ്കിലും അവയെ അപഗ്രഥിക്കാൻ ഇപ്പോൾ മുതിരുന്നില്ല. പക്ഷെ അങ്ങനെ ഒരു കാര്യം തള്ളി കളയാൻ പറ്റില്ല - കാരണം ചെപ്പേടിൽ മേൽപ്പറഞ്ഞ അലക്കു തൊഴിലാളികൾക്ക് പ്രത്യേകം പരിഗണന കൊടുക്കണം എന്ന് എഴുതപ്പെട്ടിരിക്കുന്നു. കാരണം എന്തും ആകട്ടെ തെക്കും വടക്കും എന്നൊരു വേർതിരിവ് നസ്രാണികളുടെ ഇടയിൽ പറങ്കികൾ വരുന്നതിനു മുൻപ് തന്നെ ഉള്ളതാണ്. തൊമ്മൻ മാപ്പിളയുടെ പാരന്പര്യം ഇരു കൂട്ടരും ഒന്നിച്ചു ജീവിച്ചിരുന്ന സ്ഥലങ്ങളിലെ വടക്കുംഭാഗരും ഈ അടുത്ത കാലം വരെ അവകാശപ്പെട്ടിരുന്നു. തർക്കം എല്ലാക്കാലത്തും ആരാണ് ഉന്നത കുലജാതർ എന്നതിൽ ആയിരുന്നു. ഈ ലേഖനം വായിച്ചു കഴിയുന്പോൾ നിങ്ങൾക്ക് അതിനുള്ള ഉത്തരം കിട്ടും.\n345 കാലഘട്ടത്തിൽ പേർഷ്യയിൽ നിന്നും മലബാറിലേക്ക് ക്രൈസ്തവർ കുടിയേറിയിരിക്കാം. ആ കാലത്ത് സസാനിയൻ ചക്രവർത്തി സപൂർ രണ്ടാമൻ ക്രൈസ്തവർക്കെതിരെ അതിക്രൂരമായ മതപീഡനം അഴിച്ചു വിട്ടു. ആ കാലത്ത് മലബാറും പേർഷ്യയുമായി കച്ചവട ബന്ധം ഉണ്ടായിരുന്നു എന്നതിന് പട്ടണം ഉൽഘനനത്തിൽ നിന്നും കിട്ടിയ തെളിവുകൾ ഉണ്ട്. അതുകൊണ്ട് ആ കാലത്ത് കച്ചവട ബന്ധങ്ങൾ ഉപയോഗിച്ച് അന്നാട്ടിലെ ക്രൈസ്തവർ മലബാറിലേയ്ക്ക് പലായനം ചെയ്തിരിക്കാം.\nപേർഷ്യയുമായുള്ള നസ്രാണികളുടെ ബന്ധം ഒന്നാം നൂറ്റാണ്ടു മുതൽ തോമാ ശ്ലീഹായുടെ ആഗമനം മുതലുള്ളതാണ്. ഉത്തരേന്ത്യയിലും പേർഷ്യയിലും മിശിഹായെ പ്രഘോഷിച്ചതിനു ശേഷമാണ് അദ്ദേഹം മലബാറിലേക്ക് യാത്ര തിരിച്ചത്. അതുകൂടാതെ സസാനിയൻ സാമ്രാജ്യത്തിലെ തോമാശ്ലീഹ സ്ഥാപിച്ച റെവ്-അർദഷിറിൽ (ഇന്നത്തെ ഇറാൻ) നിന്നായിരുന്നു പിൽക്കാലത്ത് നസ്രാണികളുടെ മെത്രാന്മാർ വന്നിരുന്നത്. ഒരു തർക്കത്തിനായി തോമാസ്ലീഹായെ മാറ്റി നിറുത്തിയാൽ തന്നെ അൽഫോൻസ് മിങ്കാന (Alphons Mingana) പറയുന്നതനുസരിച്ചു പേർഷ്യയുമായുള്ള ബന്ധം മൂന്നാം നൂറ്റാണ്ടിന്റെ അവസാനത്തോടെ എങ്കിലും ആരംഭിച്ചു എന്നാണ്. പല്ലവി അഥവാ പഴയ പേർഷ്യൻ ഭാഷ (സസാനിയൻ സാമ്രാജ്യത്തിന്റെ ഔദ്യോഗിക ഭാഷ) ഉപയോഗിച്ചിരുന്നവർ കേരളത്തിലെ നസ്രാണികളുടെ ഇടയിൽ ഉണ്ടായിരുന്നു - നസ്രാണികൾക്ക് ചേര രാജാക്കന്മാർ നൽകിയ ചെപ്പേടിൽ ഉള്ള ഒപ്പുകൾ, നസ്രാണികൾ വളരെ പവിത്രമായി കരുതുന്ന സ്ലീവകളിൽ കാണുന്ന ലിഖിതങ്ങൾ മുതലായവ ഇതിനു തെളിവാണ്. ദാവീദ് ബസ്രയുടെ ആഗമനം (298 AD) മുതൽ ആയിരിക്കണം പേർഷ്യൻ കുടിയേറ്റം തുടങ്ങിയിരിക്കുന്നത്. ആറാം നൂറ്റാണ്ടിലെ കൊസ്മാസ് എഴുതിയിരിക്കുന്നതനുസരിച്ചു 'കുരുമുളക് വിളയുന്ന മലെ' യിൽ (Malé where the pepper grows) പേർഷ്യയിൽ നിന്നു പട്ടം സ്വീകരിച്ച മെത്രാൻ ഉണ്ട് എന്നാണ്. പിൽക്കാലത്ത് വന്ന മറുവാൻ സബ്രീശോ എന്നാ കച്ചവടക്കാൻ പേർഷ്യൻ ആണെന്നാണ് ഞങ്ങൾ വിശ്വസിക്കുന്നത്. തരിസാപ്പള്ളി (meaning Christian church) എന്ന വാക്ക് തന്നെ പേർഷ്യൻ ഭാഷയിലെ tarsa എന്ന വാക്കിൽ നിന്നാണ്. കൂടാതെ തര്യൻ, തരകൻ, മുതലായ സ്ഥാനപ്പേരുകളുടെ ഉത്ഭവവും.\nഇത്രയും പറഞ്ഞത് തൊമ്മൻ മാപ്പിള മാത്രമല്ല മലബാറിൽ വന്ന പേർഷ്യാക്കാരൻ (അദ്ദേഹം പേർഷ്യയിൽ നിന്നാണോ, യെമെനിലെ പൌരാണിക തുറമുഖമായ ഖാനായിൽ നിന്നാണോ, കീന എന്നാ ചൈനയിൽ നിന്നാണോ എന്ന തർക്കം ബാക്കിയുണ്ട്) എന്ന് ഓർമിപ്പിക്കാൻ ആണ്.\nതെക്കുംഭാഗക്കാർ പറയുന്നത് തൊമ്മൻ മാപ്പിള മലബാറിൽ എത്തിയത് കാതോലികോസ് കണ്ട സ്വപ്നം കാരണം ആണെന്നാണ് (ഈ കാര്യത്തിൽ ബാബിലോണിയയിലെ കാതോലിക്കോസ് ആണോ അന്ത്യോക്ക്യയിലെ പത്രിയാർക്കീസ് ആണോ എന്നതിന് തന്നെ കത്തോലിക്കാ യാക്കോബാ വിഭാഗത്തിലുള്ള തെക്കുംഭാഗക്കാർക്ക് തര്ക്കം ഉണ്ട്). മലബാറിലെ നസ്രാണികളെ സഹായിക്കാനായി ഒരു സംഘം ആൾക്കാർ പുറപ്പെടണം എന്നായിരുന്നു ആ സ്വപ്നം. സ്വവംശത്തില് നിന്നുള്ള വിവാഹമേ പാടുള്ളൂ എന്ന് മേൽപ്പറഞ്ഞ ആൾ കല്പ്പിച്ചത്രേ! എന്നാൽ ചരിത്രം പറയുന്നതു ഒന്പതാം നൂറ്റാണ്ടിലെ തിമോത്തി ഒന്നാമൻ കാതോലിക്കോസ് ഇന്ത്യൻ നസ്രാണികളും കുടിയേറ്റ വംശജരും തമ്മിൽ വിവാഹം കഴിക്കുന്നതിനു യാതൊരു തടസവും ഇല്ല എന്ന് എഴുത്തിലൂടെ വ്യക്തമാക്കി. ഇതിനു കാരണം ഭാരതത്തിൽ അക്കാലത്ത് പ്രബലമായിക്കൊണ്ടിരുന്ന ജാതിവ്യവസ്ഥ അന്ന്. പൌരസ്ത്യ സുറിയാനി സഭ വർഗ്ഗം, സംസ്കാരം, ദേശീയത മുതലായവയ്ക്ക് അതീതമായി വളർന്ന ഒരു സഭ ആണ്. ഒരു കാലത്ത് സഭയുടെ തലവൻ ബീജിംഗ് / ചൈനയിലെ തുർക്-മൊങ്കൊൽ വംശത്തിൽ പെട്ടവൻ ആയിരുന്നു. ഈ ആധുനിക കാലത്ത് പോലും റോമ സഭ നസ്രാണികളോട് തുടർന്ന് പോരുന്ന അനീതികൾ കാണുന്പോൾ പൌരസ്ത്യ സുറിയാനി സഭ എത്രമാത്രം പുരോഗമിച്ചിരുന്നു എന്ന് കാണാം.\nമേല്പ്പറഞ്ഞ സ്വപ്നം മൂലം മലങ്കരയിൽ എത്തിയ തൊമ്മൻ മാപ്പിളയും കൂട്ടരും നസ്രാണികൾ അന്യം നിന്ന് പോകാതെ രക്ഷിച്ചു. അത് കൂടാതെ അവർക്ക് രാജാവിൽ നിന്ന് വളരെയധികം പദവികൾ വാങ്ങിക്കൊടുത്തു. തൊമ്മൻ മാപ്പിള മഹാനായ ഒരു വ്യക്തി ആയിരുന്നു എന്നതിന് സംശയം വേണ്ട. അദ്ദേഹം മലബാറിലെ സഭയ്ക്ക് പ്രിയപ്പെട്ടവൻ ആയിരുന്നു - അല്ലെങ്കിൽ എന്തിനാണ് അക്കാലത്തു അദ്ദേഹത്തെ കുർബാനയിൽ ഓർത്തിരുന്നത്?\nസഭയ്ക്ക് പ്രിയപ്പെട്ടവൻ ആയിരുന്ന തൊമ്മൻ മാപ്പിളയുടെ നേരിട്ടുള്ള പിൻഗാമികൾ എന്നവകാശപ്പെടുന്ന തെക്കും ഭാഗക്കാർക്ക് എന്തുകൊണ്ടാണ് സമുദായത്തിൽ വടക്കും ഭാഗക്കാർ ചെയ്തിരുന്ന പല കാര്യങ്ങളും നിഷിദ്ധം ആയിരുന്നത്? ഉദയംപെരൂരെ ബലപ്രയോഗത്തിന് മുൻപേ എന്തുകൊണ്ടാണ് തെക്കുംഭാഗക്കാരെ വൈദികവൃത്തിയിൽ ഏർപ്പെടാൻ അനുവദിക്കാതെ ഇരുന്നത്? എന്തുകൊണ്ടാണ് വടക്കും ഭാഗകാരുടെ അർക്കദിയാക്കോന്റെ കീഴിൽ തെക്കുംഭാഗക്കാർ വന്നത്? 345 മുതൽ ചരിത്രം അവകാശപ്പെടുന്നവർക്ക് എന്തുകൊണ്ടാണ് പതിനാറാം നൂറ്റാണ്ടിനു മുന്പുള്ള ഒരു പള്ളി പോലും ഇല്ലാത്തത്? ഇത്തരം ചോദ്യങ്ങൾക്ക് ഉത്തരം കണ്ടു പിടിക്കേണ്ടത് ഞങ്ങളുടെ ഉത്തരവാദിത്വം അല്ല.\nതെക്ക് മലയാളികളുടെ സംസ്കാരത്തിൽ നല്ല ദിക്കായിട്ടല്ല കണക്കാക്കുന്നത്. മരിക്കുന്നതിനു തെക്കോട്ട് എടുക്കുക എന്നാണു മലയാളികൾ പറയുന്നത്. തെക്കോട്ട് തല വെച്ച് ആരും കിടന്നുറങ്ങാറില്ല. വാസ്തു അനുസരിച്ച് തെക്കോട്ട് ചെരിവുള്ള സ്ഥലം നല്ലതല്ല. പണ്ട് കാലത്ത് കക്കൂസ് ഇല്ലാതിരുന്ന കാലത്ത് വെളിക്കിറങ്ങിയിരുന്നത് വീടിന്റെ തെക്ക് വശത്താണ്. പണ്ട് കാലത്ത് സന്പന്ന കുടുംബങ്ങളുടെ അടിയാന്മാർ താമസിച്ചിരുന്നത് തെക്കേ പറന്പിൽ ആയിരുന്നു.\nതെക്കും വടക്കും എന്ന വ്യത്യാസം കൊടുങ്ങലൂരിലെ നസ്രാണികളുടെ ഇടയിൽ മാത്രം ഉള്ളതായിരുന്നു. പിന്നീട് കൊടുങ്ങല്ലൂരെ നസ്രാണികൾ പതിനാറാം നൂറ്റാണ്ടിൽ മറ്റ് നാടുകളിലേക്ക് പാലായനം ചെയ്തപ്പോൾ അന്നത്തെ ഭിന്നത അവർ ചെന്ന സ്ഥലങ്ങളിലും തുടർന്നു. തെക്കുംഭാഗക്കാരുടെ പള്ളികൾ എല്ലാം തന്നെ പതിനാറാം നൂറ്റാണ്ടിനു ശേഷം മാത്രമുള്ളതാണ്. കൂടാതെ എല്ലാ സ്ഥലങ്ങളിലും മേൽപ്പറഞ്ഞ ഇരു വിഭാഗക്കാരും ജീവിക്കുന്നില്ല.\nകുര്യൻ തോമസിന്റെ പ്രബന്ധം അനുസരിച്ച് സാന്പത്തിക കാരണങ്ങളാൽ ആണ് തെക്കും വടക്കും എന്നൊരു വേർതിരിവ് വന്നത്. തെക്കും വടക്കും ഭാഗക്കാരിലെ വരേണ്യ വർഗ്ഗം വിവാഹത്തിൽ എർപ്പെട്ടിരിന്നു. എന്നാൽ പൌരോഹിത്യം, ഭരണം മുതലായവയിൽ പങ്കുണ്ടായിരുന്നില്ല.\nപതിനാറാം നൂറ്റാണ്ടിൽ അധിനിവേശപ്രദേശങ്ങളിൽ ഉള്ളവരെ കൊന്നൊടുക്കുന്നത് കൂടാതെ അവിടെ ഉള്ളവരുമായി ഏതെങ്കിലും തരത്തിൽ ബന്ധുത്വം സ്ഥാപിക്കുക എന്നത് പറങ്കികളുടെ കൗശലം ആയിരുന്നു. തെക്കേ അമേരിക്കയിൽ ഇന്ന് കാണുന്ന രാഷ്ട്രീയ സ്ഥിതിഗതി വന്നത് മേൽപ്പറഞ്ഞ രണ്ടു മാർഗ്ഗങ്ങളിൽ കൂടെ ആണ്. കേരളത്തിൽ ചെറുതെങ്കിലും ശക്തമായ ഒരു ഭരണ സംവിധാനം ഉണ്ടായിരുന്നത് കൊണ്ട് കൊന്നൊടുക്കുക അത്ര എളുപ്പം ആയിരുന്നില്ല. അതിനാൽ അവർ രണ്ടാമത്തെ മാർഗം സ്വീകരിച്ചു. ജാതിവ്യവസ്ഥ ശക്തമായ കേരളത്തിൽ അവർ അതിലും വിജയിച്ചില്ല എന്ന് വേണം കരുതാൻ. പറങ്കികൾ നസ്രാണികളുമായി വൈവാഹിക ബന്ധത്തിന് ശ്രമിച്ചപ്പോൾ വടക്കും ഭാഗക്കാർ മുഴുവനും തെക്കും ഭാഗക്കാരിലെ നല്ലൊരു ശതമാനവും ജാതീയ കാരണങ്ങളാൽ നിരാകരിച്ചു. എന്നാൽ അലക്കുകാരിയുടെ തലമുറയിൽപ്പെട്ട ഒരു വിഭാഗം തെക്കുംഭാഗക്കാർ അതിനു മുതിർന്നു. അതോടെ അതുവരെ നിലനിന്നിരുന്ന തെക്ക് വടക്ക് വൈവാഹികബന്ധങ്ങൾക്ക് അന്ത്യമായി. അങ്ങനെ അവർ ഒരേ സമുദായത്തിൽ നിന്നും വിവാഹം കഴിക്കാൻ നിർബന്ധിതരായി. പിൽക്കാലത്ത് അതു വർഗശുദ്ധി എന്ന പേരിൽ അറിയപ്പെടാൻ തുടങ്ങി.\nമെനെസിസ് നടത്തിയ ദൗത്യ യാത്രയിൽ ടിയാന് ഊഷ്മള വരവേൽപ്പ് കടുത്തുരുത്തി ഇടവകക്കാർ കൊടുത്തു. പിന്നീടു കടുത്തുരുത്തി പള്ളിയിൽ മെനെസിസിന്റെ നേതൃത്വത്തിൽ ആദ്യമായി തെക്കുംഭാഗക്കാർക്ക് പൌരോഹിത്യം കൊടുത്തതോടെ രണ്ടു വിഭാഗക്കാരും തമ്മിലുള്ള ബന്ധത്തിൽ കൂടുതൽ വിള്ളൽ വീണു. കടുത്തുരുത്തി പള്ളിയ്ക്ക് വളരെ പ്രാധാനമായ ഒരു സ്ഥാനം നസ്രാണികളുടെ ചരിത്രത്തിൽ ഉണ്ട്. പറങ്കികളുടെ വലിയ പള്ളി എന്നാണ് അവിടെ തന്നെ സൂക്ഷിച്ചിരിക്കുന്ന സന്ദർശക കുറിപ്പ് പറയുന്നത്. ഇത് തെക്കുംഭാഗക്കാർക്ക് പറങ്കികളുമായുള്ള ബന്ധത്തിന്റെ ആഴത്തെ സൂചിപ്പിക്കുന്നു. പറങ്കികൾ തെക്കുംഭാഗക്കാരുമായുള്ള ബന്ധം ഉപയോഗിച്ച് നസ്രാണികളെ അവരുടെ വരുതിയിൽ ആക്കാനുള്ള പ്രവർത്തനത്തിന് കടുത്തുരുത്തി ആസ്ഥാനമാക്കി. പകരം തെക്കുംഭാഗക്കാർക്ക് പരന്പരാഗതമായി ഇല്ലാതിരുന്ന അന്തസ്സും ആഭിജാത്യവും പുരോഹിതരെയും ലഭിച്ചു. ആ ബന്ധുതയിലൂടെ അവർ പല സാംസ്കാരിക കൈമാറ്റങ്ങളും നടത്തി. ഉദാഹരണമായി ആഘോഷവേളയിൽ സദ്യയ്ക്ക് മദ്യം വിളന്പുന്ന പാരന്പര്യം. ഭക്ഷണം കഴിക്കുന്പോൾ മദ്യം കഴിക്കുന്ന പാരന്പര്യം യൂറോപ്പിൽ നിന്നുള്ളതാണ്.\nഒന്പതാം നൂറ്റാണ്ടിൽ വന്ന തോമസ് കാന എന്ന ഒരു മെത്രാനും തൊമ്മൻ മാപ്പിളയും പല പണ്ഡിതന്‍മാരെയും ആശയക്കുഴപ്പത്തിൽ ആക്കിയിട്ടുണ്ട്. എങ്കിലും തൊമ്മൻ മാപ്പിള എന്നൊരു കച്ചവടക്കാരൻ വന്നിരുന്നു എന്നുള്ളതിന് സംശയം വേണ്ട. അദ്ദേഹവുമായി ബന്ധപ്പെട്ട് രണ്ടു സമുദായങ്ങളും രൂപപ്പെട്ടുവന്നു. കാരണം എന്തുമാകട്ടെ രണ്ടു വിഭാഗക്കാരും തമ്മിലുള്ള അകല്‍ച്ച കൂനൻ കുരിശു സത്യത്തിന് മുന്പേ തന്നെ പൂർണമായിരുന്നു. കാരണം വടക്കും ഭാഗക്കാരുടെ ഇടയിലുള്ള മതപരമായ വിഭാഗീയത തെക്കുംഭാഗക്കാരുടെ ഇടയിലും കാണാവുന്നതാണ്.\nഇന്ന് വടക്കുംഭാഗക്കാരിലെ കത്തോലിക്കാ വിഭാഗം മേൽപ്പറഞ്ഞ സാമൂദായിക വ്യത്യസ്തതയെ പറ്റി ഒട്ടും ഉത്‌കണ്‌ഠയിലല്ല. അതിന്റെ കാര്യവുമില്ല എന്നാണു ഞങ്ങളുടെ അഭിപ്രായം. ആധുനിക സമൂഹത്തിൽ ഇത്തരം കാര്യങ്ങൾ പരസ്യമായി പറയുന്നത് മാന്യത ആയി കരുതുന്നില്ല. എന്നാൽ ചരിത്രം വളച്ചൊടിക്കുകയും, ദുഷ്പ്രചരണങ്ങൾ നടത്തുകയും ചെയ്യുന്നത് കണ്ടിട്ട് പ്രതികരിക്കാതെ ഇരിക്കുന്നത് ഉചിതമല്ല. ഇന്ന് ഇത് ഞങ്ങൾ ചെയ്തില്ലേൽ വരും തലമുറ തൊമ്മൻ മാപ്പിള 'കൊണ്ടുവന്ന' പാരന്പര്യങ്ങളുടെ പേരിൽ ആയിരിക്കും അറിയപ്പെടുന്നത്.\nThomas, K. M. (2005). The Identity Question of Malankara Nazaranies: A Study Based on Niranam Grandhavari 1708-1815.\nSwiderski R.M. (1988) Northists and Southists :A Folklore of Kerala Christians Asian Folklore Studies, Vol. 47, 1988: 73-92.\nKurmankan J. (1944). Southists and Northists (Malayalam), B.K.M. Press Alappuzha.


കെഎസ്ആർടിസി ബസും കണ്ടെയ്നർ ലോറിയും കൂട്ടിയിടിച്ചു; 17 മരണം, നിരവധി പേർക്ക് പരിക്ക് |\nAvinashi, First Published 20, Feb 2020, 6:23 AM IST\nപുലർച്ചെ മൂന്ന് മണിയോടെയായിരുന്നു അപകടം. ബംഗളൂരുവില് നിന്ന് എറണാകുളത്ത് വരുകയായിരുന്ന ബസാണ് അപകടത്തിൽപ്പെട്ടത്. അപകടത്തില് നിരവധി പേർക്ക് പരിക്കേറ്റു.\nപാലക്കാട്: കോയമ്പത്തൂർ അവിനാശിയിൽ വാഹനാപകടത്തിൽ മൂന്ന് സ്ത്രീകൾ ഉള്‍പ്പടെ 19 പേർ മരിച്ചു. അപകടത്തില് നിരവധി പേർക്ക് പരിക്കേറ്റു. കെഎസ്ആർടിസി ബസും കണ്ടെയ്നർ ലോറിയും കൂട്ടിയിടിച്ചാണ് അപകടമുണ്ടായത്. ബംഗളൂരുവില് നിന്ന് എറണാകുളത്തേക്ക് വരുകയായിരുന്ന ബസും എറണാകുളത്ത് നിന്ന് പോവുകയായിരുന്ന ലോറിയുമാണ് അപകടത്തിൽപ്പെട്ടത്. Kl 15 A 282 ബസാണ് അപകടത്തില്‍പ്പെട്ടത്.\nപുലർച്ചെ മൂന്ന് മണിയോടെയാണ് അപകടം ഉണ്ടായത്. അമിത വേഗത്തിലായിരുന്ന കണ്ടെയ്നർ ലോറി ബസില് ഇടിക്കുകയായിരുന്നു എന്നാണ് കെഎസ്ആർടിസി സംഘം വിലയിരുത്തുന്നത്. പാലക്കാട് നിന്നുള്ള കെഎസ്ആർടിസി ഉദ്യോഗസ്ഥരുടെ സംഘം സംഭവ സ്ഥലത്തേക്ക് തിരിച്ചു. ഏഴ് പേര് സംഭവ സ്ഥലത്ത് വെച്ച് തന്നെ മരിച്ചു എന്നാണ് വിവരം. വാഹനം വെട്ടിപ്പൊളിച്ചാണ് ബസില് നിന്ന് ആളുകളെ പുറത്തെടുത്തത്. പരിക്കേറ്റവരെ വിവിധ ആശുപത്രികളിലായി പ്രവേശിപ്പിച്ചു. മരണ സംഖ്യ ഇനിയും ഉയരാനാണ് സാധ്യത.\nഅപകടത്തിൽപ്പെട്ട ബസ് ഫെബ്രുവരി 17 നാണ് എറണാകുളത്ത് നിന്നും ബംഗളൂരുവിലേക്ക് പോയത്. ബസ് 18 വൈകിട്ട് മടങ്ങേണ്ടതായിരുന്നു. എന്നാല്, യാത്രക്കാർ ഇല്ലാത്തതിനാൽ ഇന്നലെ രാത്രി ആണ് തിരിച്ചത്. ബസിൽ 48 സീറ്റിലും യാത്രക്കാർ ബുക്ക് ചെയ്തിരുന്നു.


ടി20 പരമ്പര ഇന്ത്യക്ക്; നിർണായക മത്സരത്തിൽ വിൻഡീസിനെ തകർത്തത് 67 റൺസിന് | India vs West Indies 3rd T20I Match at Mumbai India Win by 67 Runs – News18 Malayalam\n241 റൺസ് വിജയലക്ഷ്യം പിന്തുടർന്ന വെസ്റ്റ് ഇൻഡീസിന് എട്ട് വിക്കറ്റ് നഷ്ടത്തിൽ 173 റൺസെടുക്കാനേ കഴിഞ്ഞുള്ളൂ.\nLast Updated : December 11, 2019, 23:03 IST\nമുംബൈ: വെസ്റ്റ് ഇൻഡീസിനെതിരായ ട്വൻറി 20 പരമ്പര ഇന്ത്യക്ക്. പരമ്പരയിലെ മൂന്നാം മത്സരത്തിൽ ഇന്ത്യ 67 റൺസിന് ജയിച്ചു. 241 റൺസ് വിജയലക്ഷ്യം പിന്തുടർന്ന വെസ്റ്റ് ഇൻഡീസിന് എട്ട് വിക്കറ്റ് നഷ്ടത്തിൽ 173 റൺസെടുക്കാനേ കഴിഞ്ഞുള്ളൂ. ഹൈദരാബാദിൽ നടന്ന ആദ്യമത്സരം ഇന്ത്യ ജയിച്ചപ്പോൾ കാര്യവട്ടം ഗ്രീൻഫീൽഡ് സ്റ്റേഡിയത്തിൽ നടന്ന രണ്ടാം മത്സരത്തിൽ വിൻഡീസിനായിരുന്നു വിജയം.\nഇന്ത്യയുടെ കൂറ്റൻ സ്കോർ പിന്തുടർന്ന വിൻഡീസിന് വേണ്ടി ക്യാപ്റ്റൻ കീറോൺ പൊള്ളാർഡും (39 പന്തിൽ 68) ഷിംറോൺ ഹെറ്റ് മെയറും (24 പന്തിൽ 41) പൊരുതിയെങ്കിലും ഒടുവിൽ തോൽവി സമ്മതിക്കുകയായിരുന്നു. ഇന്ത്യക്ക് വേണ്ടി ദീപക് ചഹാർ, ഭുവനേശ്വർ കുമാർ, മുഹമ്മദ് ഷമി, കുൽദീപ് യാദവ് എന്നിവർ രണ്ട് വീതം വിക്കറ്റുകൾ വീഴ്ത്തി. നാല് ഓവറിൽ 20 റൺസ് മാത്രം വിട്ടുകൊടുത്ത ചഹാർ തിളങ്ങിയപ്പോൾ ഭുവനേശ്വർ കുമാർ നാല് ഓവറിൽ 41 ഉം ശിവം ദുബെ നാല് ഓവറിൽ 45 റൺസും വിട്ടുകൊടുത്തു. കൂറ്റൻ സ്കോർ പിന്തുടർന്ന വിൻഡീസിന് തുടക്കത്തിലേ പിഴച്ചു. ഓപ്പണർമാരായ ലെൻഡൽ സിമ്മൺസും (11 പന്തിൽ ഏഴ്), ബ്രാൻഡൺ കിംഗ് (നാല് പന്തിൽ അഞ്ച്) ആദ്യമേ മടങ്ങി. തുടർന്ന് വന്ന നിക്കോളാസ് പുരാൻ ആദ്യ പന്തിൽ തന്നെ പുറത്തായി. പിന്നീട് പൊള്ളാർഡും ഹെറ്റ്മെയറും നിലയുറപ്പിച്ചെങ്കിലും ലക്ഷ്യം നേടാനായില്ല.\nAlso Read- റിഷഭ് പന്തിനെ ശരിക്കും വീഴ്ത്തിയത് ഈ ആവോലിയാണോ?\nനേരത്തെ ടോസ് നഷ്‌ടപ്പെട്ട് ആദ്യം ബാറ്റ് ചെയ്ത ഇന്ത്യ നിശ്ചിത 20 ഓവറില് മൂന്ന് വിക്കറ്റ് മാത്രം നഷ്‌ടത്തില് 240 റണ്‍സെടുത്തു. കെ എൽ രാഹുല് (56 പന്തില് 91), രോഹിത് ശർമ (34 പന്തില് 71), വിരാട് കോഹ്ലി (29 പന്തില് 70*) എന്നിങ്ങനെയായിരുന്നു സ്‌കോര്. ടോസ് നേടി ഫീല്‍ഡ് ചെയ്യാനുള്ള വിന്‍ഡീസ് നായകന് കീറോണ് പൊള്ളാര്‍ഡിന്‍റെ തീരുമാനം പിഴച്ചു. പരമ്പരയില് തിളങ്ങാനായില്ല എന്ന പഴിക്ക് തിരിച്ചടി നല്‍കി രോഹിത്- രാഹുൽ ഓപ്പണിംഗ് സഖ്യം തകർത്തടിച്ചു. പവര്‍പ്ലേയില് പിറന്നത് 72 റണ്‍സ്. എട്ട് ഓവറില് സ്കോർ 100 കടന്നു. പിയറിയെ സിക്‌സര് പറത്തി രോഹിത് 23 പന്തില് അർധ സെഞ്ചുറി തികച്ചു. കെ എല് രാഹുല് 29 പന്തിലും 50 പിന്നിട്ടു.\nFirst published: December 11, 2019, 23:03 IST


മാഞ്ചസ്റ്റർ സിറ്റിക്ക് വിജയം\nThursday 15 February 2018 10:32 pm IST\nബേസല്: പ്രമിയര് ലീഗില് ഒന്നാം സ്ഥാനത്ത് തുടരുന്ന മാഞ്ചസ്റ്റര് സിറ്റി തകര്‍പ്പന് വിജയത്തോടെ ചാമ്പ്യന്‍സ് ലീഗിന്റെ ക്വാര്‍ട്ടര് ഫൈനലിനടുത്തെത്തി. ആദ്യ പാദ പ്രീക്വാര്‍ട്ടിറില് അവര് മടക്കമില്ലാത്ത നാലു ഗോളുകള്‍ക്ക് എഫ് സി ബേസലിനെ കീഴടക്കി. രണ്ടാം പാദത്തില് വന് മാര്‍ജിനില് തോല്‍ക്കാതിരുന്നാല് സിറ്റിക്ക് ക്വാര്‍ട്ടര് ഫൈനല് ഉറപ്പാകും.\nകളം നിറഞ്ഞുകളിച്ച ഗുണ്‍ഡോഗന് ഇരു പകുതികളിലുമായി സ്‌കോര് ചെയ്ത രണ്ട് ഗോളുകളാണ് സിറ്റിക്ക് ഉജ്ജ്വല വിജയമൊരുക്കിയത്.തകര്‍ത്തുകളിച്ച സിറ്റി 23-ാം മിനിറ്റില് 3-0 ന് മുന്നിലെത്തി.ഒമ്പത് മിനിറ്റുകള്‍ക്കിടയിലാണ് മൂന്ന് ഗോളുകള് പിറന്നത്.\nപതിനാലാം മിനിറ്റില് ഗുണ്‍ഡോഗന് ഹെഡറിലുടെ സിറ്റിയുടെ സ്‌കോറിങ്ങിന് തുടക്കമിട്ടു. നാലുമിനിറ്റുകള്‍ക്ക് ശേഷം ബെര്‍നാര്‍ഡോ സില്‍വി ഒന്നാന്തം ഷോട്ടിലൂടെ രണ്ടാം ഗോളും കുറിച്ചു. 23-ാം മിനിറ്റില് സെര്‍ജിയോ അഗ്യൂറോയുടെ ലോങ്ങ് റേഞ്ചര് കണ്ണടച്ചുതുറക്കും മുമ്പേ ബേസല് എഫ്‌സിയുടെ വലകുലുക്കി.\nഇടവേളയ്ക്ക് ശേഷവും ബേസലിന്റെ ദുരിതം തുടര്‍ന്നു. പ്രതിരോധ തകര്‍ച്ച മുതലാക്കി ഗുണ്‍ഡോഗന് സിറ്റിയുടെ നാലാം ഗോളും കുറിച്ചു. സിറ്റിക്ക് പിന്നേയും ഏറെ അവസരങ്ങള് ലഭിച്ചെങ്കിലും ഗോള് പിറന്നില്ല.\nഎവേ മത്സരത്തിലെ നാലു ഗോള് വിജയം മികച്ചതുതന്നെ. ഞങ്ങള് ക്വാര്‍ട്ടറിലെത്തിയെന്ന പ്രതീതിയാണെന്ന് മാഞ്ചസ്റ്റര് സിറ്റി കോച്ച് പെപ്പ് ഗാര്‍ഡിയോള പറഞ്ഞു.\nഈ വമ്പന് തോല്‍വി ബേസിലിന്റെ ക്വാര്‍ട്ടര് മോഹത്തിന് തിരിച്ചടിയായി. . മാര്‍ച്ച് ഏഴിന് എത്തിഹാദ് സ്‌റ്റേഡിയത്തിലാണ് മാഞ്ച്‌സ്റ്റര് സിറ്റി - ബേസല് ര്ണ്ടാം പാദ മത്സരം.\nഅഞ്ചു മിനിറ്റില് രണ്ട് ഗോള്, സിറ്റിക്ക് നാടകീയ ജയം


പാര്‍ലമെന്‍റിന്‍റെ ഇരു സഭകളിലും ബഹളം\n29 May, 2018 at 03:16 PM\nകോണ്‍ഗ്രസ്സ് എംപി രേണുക ചൌധരിയെ പ്രധാനമന്ത്രി അപമാനിച്ചെന്ന് ചൂണ്ടിക്കാട്ടി പ്രതിപക്ഷം പ്രതിഷേധിച്ചതോടെ രാജ്യസഭ രണ്ട് തവണ നിര്‍ത്തിവച്ചു.\nപാര്‍ലമെന്‍റിന്‍റെ ഇരു സഭകളിലും ഇന്നും ബഹളം. കോണ്‍ഗ്രസ്സ് എംപി രേണുക ചൌധരിയെ പ്രധാനമന്ത്രി അപമാനിച്ചെന്ന് ചൂണ്ടിക്കാട്ടി പ്രതിപക്ഷം പ്രതിഷേധിച്ചതോടെ രാജ്യസഭ രണ്ട് തവണ നിര്‍ത്തിവച്ചു. ആന്ധ്രാ പ്രദേശിനോട് തുടരുന്ന അവഗണനയില് ടി.ഡി.പി ക്കൊപ്പം വൈ എസ് ആര് കോണ്‍ഗ്രസ്സും ഇന്ന് ലോകസഭയിലെ പ്രതിഷേധത്തില് പങ്ക് ചേര്‍ന്നു.\nരാഷ്ട്രപതിയുടെ നയപ്രഖ്യപനത്തിനുള്ള നന്ദി പ്രമേയ ചര്‍ച്ചയക്ക് മറുപടി പറഞ്ഞ് രാജ്യ സഭയില് ഇന്നലെ പ്രധാനമന്ത്രി സംസാരിച്ചപ്പോള് കോണ്‍ഗ്രസ്സ് എംപി രേണുകാ ചൌധരി ഉച്ചത്തില് ബഹളം വച്ച് പ്രതിഷേധിച്ചിരുന്നു. മഹാഭാരതം സീരിയലിലെ അട്ടഹാസത്തിന് ശേഷം, അതുപോലൊന്ന് ഇപ്പോഴാണ് കാണുന്നതെന്ന് എന്നായിരുന്നു പ്രധാനമന്ത്രിയുടെ ആ സമയത്തെ പരാമര്‍ശം. ഈ ദൃശ്യങ്ങള് കേന്ദ്ര മന്ത്രി കിരണ് റിജ്ജു സാമൂഹ്യ മാധ്യമങ്ങളിലൂടെ പ്രചരിപ്പിക്കുകയും ചെയ്തു. ഈ സാഹചര്യത്തില് പ്രതിപക്ഷം രാജ്യ സഭയില് പ്രതിഷേധം ശക്തമാക്കുകയായിരുന്നു.\nഉച്ചക്ക് മുമ്പ് സഭാ നടപികള് രണ്ട് തവണ തടസ്സപ്പെട്ടു. പരിഹാസ നീക്കങ്ങള് അംഗീകരിക്കാനാകില്ലെന്നും, അവകാശ ലംഘനത്തിനെതിരെ നടപടി ആവശ്യപ്പെടുമെന്നും രേണുക ചൌധരി വ്യക്തമാക്കി. പ്രത്യക പദവി ഉള്‍പ്പെടെ ആന്ധ്രാ പ്രദേശിന് നല്‍കിയ വാഗ്ദാനങ്ങള് കേന്ദ്രം പാലിക്കാത്തതില് എന് ഡി എ കക്ഷിയായ ടി.ഡി.പി ലോക സഭയില് ഇന്നും നടുത്തളത്തിലിറങ്ങി പ്രതിഷേധിച്ചു. വൈസ് ആര് കോണ്‍ഗ്രസ്സും പ്രതിഷേധത്തിനൊപ്പം ചേര്‍ന്നു. ബജറ്റ്ചര്‍ച്ച് വൈകീട്ട് ധനമന്ത്രി അരുണ്‍ജെയ്റ്റ്ലി നല്‍കുന്ന മറുപടിയില് ആന്ധ്രയുടെ ആവശ്യങ്ങളെകുറിച്ച് പരാമാര്‍ശമുണ്ടാകുമെന്ന് പിന്നീട് പാര്‍ലമെന്‍ററികാര്യമന്ത്രി അനന്ത് കുമാര് ഉറപ്പ് നല്‍കി


മുഖ്യമന്ത്രിയെ അധിക്ഷേപിച്ച കെ സുധാകരൻ എംപി മാപ്പ് പറയണമെന്ന് കോൺഗ്രസ് നേതാവ് ഷാനിമോൾ ഉസ്മാൻ | Global Indian News\nHome Breaking news മുഖ്യമന്ത്രിയെ അധിക്ഷേപിച്ച കെ സുധാകരൻ എംപി മാപ്പ് പറയണമെന്ന് കോൺഗ്രസ് നേതാവ് ഷാനിമോൾ ഉസ്മാൻ\nമുഖ്യമന്ത്രിയെ അധിക്ഷേപിച്ച കെ സുധാകരൻ എംപി മാപ്പ് പറയണമെന്ന് കോൺഗ്രസ് നേതാവ് ഷാനിമോൾ ഉസ്മാൻ\nതിരുവനന്തപുരം: മുഖ്യമന്ത്രി പിണറായി വിജയനെ പ്രസംഗത്തിലൂടെ അധിക്ഷേപിച്ച സംഭവത്തിൽ കെ സുധാകരൻ എംപി മാപ്പ് പറയണമെന്ന് കോൺഗ്രസ് നേതാവ് ഷാനിമോൾ ഉസ്മാൻ. ഇത്തരത്തിലുള്ള പരാമർശങ്ങളോട് യാതൊരു തരത്തിലും യോജിക്കാനാവില്ലെന്നാണ് എല്ലാ കോൺഗ്രസ് നേതാക്കളോടും തനിക്ക് പറയാനുള്ളതെന്നും ഷാനിമോൾ അഭിപ്രായപ്പെട്ടു.\n“കോൺഗ്രസിലെ എല്ലാ നേതാക്കളോടും എനിക്ക് വലിയ ബഹുമാനമാണുള്ളത്. പക്ഷേ, ഇത്തരത്തിലുള്ള പരാമർശങ്ങളോട് യാതൊരു തരത്തിലും യോജിക്കാൻ കഴിയില്ല. ഏത് തൊഴിലിനും ആ തൊഴിലിന്റേതായ മാഹാത്മ്യമുണ്ട്. തൊഴിൽ ചെയ്യാതെ പണമുണ്ടാക്കുന്നതിനെയാണ് ശക്തമായി എതിർക്കേണ്ടത്. കൃത്യമായ തൊഴിലില്ലാതെ പല തരത്തിലും പണമുണ്ടാക്കുന്ന ആളുകളെ നമുക്ക് വിമർശിക്കാം. ഇതിപ്പോ ഒരു കുടുംബത്തിന്റെ പാരമ്പര്യ തൊഴിലിന്റെ പേരിൽ അദ്ദേഹം നടത്തിയ പരാമർശം അങ്ങേയറ്റത്തെ തെറ്റായി പോയി. പരാമർശം പിൻവലിച്ച് മാപ്പ് പറയണമെന്ന് കെ സുധാകരനെ ഞാൻ ഓർമ്മപ്പെടുത്തുകയാണ്”. ഷാനിമോൾ ഉസ്മാൻ പറഞ്ഞു.\nPrevious articleദുബായ് ഡ്യൂട്ടി ഫ്രീ നറുക്കെടുപ്പിൽ ഏഴു കോടി ;മലയാളി കോടിപതി\nNext articleആളുകളെ പറ്റിക്കുന്നത് ലീഗിന്റെ മുഖമുദ്ര :മന്ത്രി ജലീൽ


Ragging Case കളമശേരി പോളി ടെക്നിക്കിൽ റാഗിംഗ്; പതിനൊന്ന് പേർക്ക് സസ്‌പെൻഷൻ | Indian Express Malayalam\nragging case eleven students suspended from kalamasery govt poly technic college\nവസ്ത്രം അഴിച്ച് നിർത്തി മർദ്ദിക്കുക, ഉപ്പും മുളകും ചേർത്ത് കഴിപ്പിക്കുക തുടങ്ങിയ കാര്യങ്ങളും ചെയ്യിപ്പിക്കുന്നതായി വിദ്യാർത്ഥികൾ\nUpdated: February 17, 2017 6:56:45 pm\nകൊച്ചി: കളമശേരി പോളിടെക്‌നിക്കിൽ റാഗിംഗ് പരാതിയെ തുടർന്ന് പതിനൊന്ന് വിദ്യാർത്ഥികളെ സസ്‌പെന്റ് ചെയ്തു. നാലാം സെമസ്റ്ററിലും ആറാം സെമസ്റ്ററിലും പഠിക്കുന്ന ഹോസ്റ്റലിൽ താമസിക്കുന്ന പതിനൊന്ന് വിദ്യാർത്ഥികൾക്കെതിരെയാണ് നടപടി. സംഭവത്തെ തുടർന്ന് എസ്.എഫ്.ഐ പ്രവർത്തകർ ഹോസ്റ്റൽ അന്തേവാസികളും ചേരിതിരിഞ്ഞ് ഉണ്ടായ സംഘർഷത്തിൽ രണ്ട് പേർക്ക് പരിക്കേറ്റു. എട്ട് പേരെ കളമശേരി പോലീസ് കസ്റ്റഡിയിലെടുത്തു.\nസീനിയർ വിദ്യാർത്ഥികൾക്കായി ബിവറേജസിൽ നിന്ന് മദ്യം വാങ്ങിക്കുക, കഞ്ചാവ് വാങ്ങി നൽകുക തുടങ്ങിയ ജോലികൾ ചെയ്യിപ്പിക്കുന്നതായാണ് ഒന്നാം വർഷ വിദ്യാർത്ഥികൾ പരാതിപ്പെട്ടത്. വസ്ത്രം അഴിച്ച് നിർത്തി മർദ്ദിക്കുക, ഉപ്പും മുളകും ചേർത്ത് കഴിപ്പിക്കുക തുടങ്ങിയ കാര്യങ്ങളും ചെയ്യിപ്പിക്കുന്നതായി വിദ്യാർത്ഥികൾ പരാതിപ്പെട്ടതായാണ് വിവരം. ഒന്നാം വർഷ വിദ്യാർത്ഥികളെ രണ്ടും മൂന്നും വർഷ വിദ്യാർത്ഥികളും രണ്ടാം വർഷ വിദ്യാർത്ഥികളെ മൂന്നാം വർഷ വിദ്യാർത്ഥികളും ദ്രോഹിക്കുന്ന വിവരങ്ങളാണ് പുറത്തുവന്നിരിക്കുന്നത്.\n“മൂന്ന് ദിവസം മുൻപ് കോളേജിൽ കലോത്സവം നടന്നിരുന്നു. ഇതോടനുബന്ധിച്ച് വിദ്യാർത്ഥികൾ ഇരുവിഭാഗമായി തിരിഞ്ഞ് സംഘർഷം നടന്നു. ഇതിന് ശേഷം കോളേജ് യൂണിയൻ ചെയർമാൻ ഹോസ്റ്റലിൽ റാഗിംഗ് നടക്കുന്നുണ്ടെന്ന് ചൂണ്ടിക്കാട്ടി പരാതി നൽകിയിരുന്നു. ഇതിൽ നടപടിയെടുത്തിരുന്നില്ല. ഇന്ന് മാധ്യമങ്ങളിൽ വാർത്ത വരികയും രണ്ട് വിദ്യാർത്ഥികൾ പരാതി നൽകുകയും ചെയ്ത സാഹചര്യത്തിലാണ് ഹോസ്റ്റലിലെ പതിനൊന്ന് വിദ്യാർത്ഥികളെ സസ്‌പെന്റ് ചെയ്തത്.” പ്രിൻസിപ്പൽ മോഹൻ പറഞ്ഞു.\nവിഷ്ണു വിജയൻ, അജയ് ആർ, അഖിൽ രാജ്, അനു ആർ.പിള്ള, ശിവജി പി.വാരിജം, എസ്.പി.അഖിൽ, കെ.എസ്.അർജുൻ, ശരൺ ശശി, പി.എൻ.ജിൻസ്, മിഥുൻ ലാൽ എന്നിവർക്കെതിരായാണ് സസ്‌പെൻഷൻ. ഇവരിൽ ജിൻസ് കോളേജ് യൂണിയൻ ജനറൽ സെക്രട്ടറിയും വിഷ്ണു വിജയൻ എസ്.എഫ്.ഐ യൂണിറ്റ് കമ്മിറ്റിയംഗവുമാണ്.\n“30 ഒന്നാം വർഷ വിദ്യാർത്ഥികൾക്കാണ് ഹോസ്റ്റലിൽ അഡ്മിഷൻ നേടിയത്. എന്നാൽ 22 പേരും ഉപദ്രവം ഭയന്ന് ഹോസ്റ്റലിൽ നിന്ന് വിട്ടുപോയി. ആർട്സ് ഫെസ്റ്റിനിടെ അക്രമം നടന്നപ്പോൾ, ഒന്നാം വർഷ വിദ്യാർത്ഥികളെ അതിക്രൂരമായാണ് ഹോസ്റ്റലിലെ സംഘം ആക്രമിച്ചത്. കൈകൂപ്പി തൊഴുത് നിന്നിട്ട് പോലും തലയ്‌ക്കടിച്ച് വീഴ്ത്തി. സംഭവത്തെ കുറിച്ച് അന്വേഷിച്ചപ്പോഴാണ് ഹോസ്റ്റലിൽ വർഷങ്ങളായി ക്രൂരമായ റാഗിംഗ് നടക്കുന്നതായി അറിഞ്ഞത്.” എസ്.എഫ്.ഐ യൂണിറ്റ് സെക്രട്ടറി അഭയ് പറഞ്ഞു.\nഎസ്.എഫ്.ഐ പ്രവർത്തകർ ഹോസ്റ്റലിൽ കയറി ആക്രമിച്ചതോടെയാണ് ഇന്ന് സംഘർഷം തുടങ്ങിയത്. ഇരുപക്ഷത്തും എസ്.എഫ്.ഐ പ്രവർത്തകർ തന്നെയായിരുന്നു ഉണ്ടായിരുന്നത്. “സംഭവത്തിൽ ഹോസ്റ്റൽ വിദ്യാർത്ഥി, യൂണിയൻ പ്രതിനിധി, അദ്ധ്യാപക പ്രതിനിധി, പ്രിൻസിപ്പൽ എന്നിവരടങ്ങിയ സമിതി അന്വേഷണം നടത്തണമെന്ന് ആവശ്യപ്പെട്ടിട്ടുണ്ട്. അന്വേഷണത്തിൽ കുറ്റക്കാരായി എസ്.എഫ്.ഐ പ്രവർത്തകരെ കണ്ടെത്തിയാൽ സംരക്ഷിക്കില്ലെ”ന്നും അഭയ് വ്യക്തമാക്കി.\nഎന്നാൽ കഴിഞ്ഞ ദിവസം കോളേജിൽ നടന്ന സംഘർഷത്തിന്റെ തുടർച്ചയാണ് ഇന്ന് നടന്നതെന്ന് കളമശേരി പൊലീസ് പറഞ്ഞു. കോളേജ് യൂണിയൻ ചെയർമാൻ മാർട്ടിൻ, ആദർശ്, കിരൺ, സന്ദീപ്, തൗഫീർ, അമൽ, രാഹുൽ, ഷാരോൺ എന്നിവരാണ് പൊലീസ് കസ്റ്റഡിയിലുള്ളത്.\nGovernment Poly Technic College\nWeb Title: Ragging case eleven students suspended from kalamasery govt poly technic college


സൈനികര്‍ക്ക് പിന്നില് രാജ്യം ഒറ്റക്കെട്ടെന്ന സന്ദേശം പാര്‍ലമെന്റ് നല്‍കുമെന്ന് പ്രതീക്ഷിക്കുന്നു : - Samakalika Malayalam\nസുപ്രധാന വിഷയങ്ങളില് ചര്‍ച്ച ; രാജ്യം സൈനികര്‍ക്ക് പിന്നില് ഒറ്റക്കെട്ടായി നില്‍ക്കും : പ്രധാനമന്ത്രി\nBy സമകാലിക മലയാളം ഡെസ്‌ക് | Published: 14th September 2020 10:14 AM |\nLast Updated: 14th September 2020 10:14 AM | A+A A- |\nന്യൂഡല്‍ഹി: രാജ്യം സൈനികര്‍ക്ക് പിന്നില് ഒറ്റക്കെട്ടെന്ന സന്ദേശം പാര്‍ലമെന്റ് നല്‍കുമെന്ന് പ്രതീക്ഷിക്കുന്നതായി പ്രധാനമന്ത്രി നരേന്ദ്ര മോദി. ശൈത്യകാല സമ്മേളനത്തിന് മുന്നോടിയായിയി പാര്‍ലമെന്റിന് മുന്നില് സംസാരിക്കുകയായിരുന്നു പ്രധാനമന്ത്രി. സമ്മേളനത്തിൽ മുഖ്യവിഷയങ്ങളിൽ ചർച്ചയുണ്ടാകുമെന്നും പ്രധാന തീരുമാനങ്ങൾ ഉണ്ടാകുമെന്നും പ്രധാനമന്ത്രി നരേന്ദ്രമോദി പറഞ്ഞു.\nപാര്‍ലമെന്റിലെ എല്ലാ അംഗങ്ങളും നമ്മുടെ സൈനികര്‍ക്കൊപ്പം ഒറ്റക്കെട്ടായി നില്‍ക്കുമെന്നതിന് വ്യക്തമായ സന്ദേശം നല്‍കുമെന്ന് വിശ്വസിക്കുന്നു. ഒരേ സമയം കൊറോണയും ചുമതലയുമാണ് നമുക്ക് മുന്നിലുള്ളത്. നമ്മുടെ എംപിമാര് ചുമതല തെരഞ്ഞെടുത്തു. അതില് അവരെ അഭിനന്ദിക്കുന്നതായി പ്രധാനമന്ത്രി പറഞ്ഞു.\nപാര്‍ലമെന്റ് സമ്മേളനം വ്യത്യസ്തമായ സമയത്താണ് ഇത്തവണ ചേരുന്നത്. ലോക്‌സഭയും രാജ്യസഭയും വ്യത്യസ്ത സമയത്താണ് നടക്കുക. ശനി, ഞായര് ദിവസങ്ങളില് സഭ ചേരും. എല്ലാം എംപിമാരും ഇത് അംഗീകരിച്ചുവെന്നും മോദി പറഞ്ഞു. ലോകത്തിന്റെ ഏത് കോണില് നിന്നും ഒരു വാക്‌സിന് എത്രയും വേഗം വികസിപ്പിക്കണമെന്ന് ഞങ്ങള് ആഗ്രഹിക്കുന്നു. നമ്മുടെ ശാസ്ത്രജ്ഞര് അതില് വിജയിക്കുമെന്നും മോദി പറഞ്ഞു.\nരാജ്യത്തെ സംരക്ഷിക്കാനുള്ള ധൈര്യത്തോടെയും ശക്തമായ ദൃഢനിശ്ചയത്തോടുംകൂടി നമ്മുടെ സൈനികര് അതിര്‍ത്തിയില് കാവല് നില്‍ക്കുന്നു. പ്രയാസകരമായ സാഹചര്യങ്ങളിലാണ് അവര് നില്‍ക്കുന്നത്. ഏതാനും ദിവസങ്ങള്‍ക്കുള്ളില് മഞ്ഞ് വീഴ്ചയും ഉണ്ടാകും. സൈനികരുടെ അതേ ദൃഢതയോടുകൂടി അവര്‍ക്കു പിന്നില് ഉറച്ച് നില്‍ക്കുന്നുവെന്ന ഐക്യത്തോടെയുള്ള സന്ദേശം പാര്‍ലമമെന്റില് നിന്ന് ഉണ്ടാകുമെന്ന് വിശ്വസിക്കുന്നുവെന്നും പ്രധാനമന്ത്രി കൂട്ടിച്ചേര്‍ത്തു.\nഇന്നു മുതൽ ഒക്ടോബർ 1 വരെ 18 ദിവസം ഞായറാഴ്ച അടക്കം തുടർച്ചയായി പാർലമെന്റ് സമ്മേളിക്കും. ഇന്നു മാത്രം രാവിലെ9മുതൽ ഉച്ചയ്ക്ക് 1 വരെ ലോക്സഭയും വൈകിട്ടു3മുതൽ7വരെ രാജ്യസഭയും സമ്മേളിക്കും. നാളെ രാവിലെ മുതൽ രാവിലെ9മുതൽ ഉച്ചയ്ക്ക് 1 വരെ രാജ്യസഭയും വൈകിട്ടു3മുതൽ7വരെ ലോക്സഭയും സമ്മേളിക്കും. മാസ്ക്കും സാമൂഹിക അകലവും അടക്കം കോവിഡ് മാനദണ്ഡങ്ങൾ പാലിച്ചാണ് സമ്മേളനം.\nസര്‍ക്കാര് പാര്‍ലമെന്റിനോട് കടപ്പെട്ടിരിക്കുന്നുവെന്ന് പ്രധാനമന്ത്രിയുടെ പ്രസ്താവനയ്ക്ക് മറുപടിയായി കോണ്‍ഗ്രസ് നേതാവ് ശശി തരൂര് പറഞ്ഞു. ഇന്ത്യ-ചൈന ചര്‍ച്ചകളെക്കുറിച്ച് കേന്ദ്ര പ്രതിരോധ വിദേശകാര്യമന്ത്രിമാര് എപ്പോഴാണ് ഞങ്ങളോട് പറഞ്ഞത്. സൈന്യത്തിന് പിന്തുണ നല്‍കുക എന്നത് ചര്‍ച്ചകള്‍ക്ക് അപ്പുറമാണെന്നും, സൈന്യത്തിന് എപ്പോഴും ശക്തമായ പിന്തുണയാണ് നല്‍കുന്നതെന്നും ശശി തരൂര് പറഞ്ഞു.\nനരേന്ദ്ര മോദി പാര്‍ലമെന്റ് സൈനികര് പ്രധാനമന്ത്രി


തേങ്ങ പൊട്ടിച്ച് റോഡ് ഉദ്ഘാടനം ചെയ്തപ്പോൾ പൊട്ടിയത് റോഡ്. ഉത്തർപ്രദേശിലെ ബിജ്നോർ സാദർ നിയോജകമണ്ഡലം എംഎൽഎ സുചി മാസും ചൗധരിയ്ക്കാണ് അബദ്ധം പിണഞ്ഞത്. സംഭവത്തിൽ കുപിതനായ ബിജെപി എംഎൽഎ അന്വേഷണത്തിന് ഉത്തരവിട്ടു. സംഭവത്തിൽ നടപടിയെടുക്കുമെന്നും അവർ അറിയിച്ചു.\nബിജ്‌നോരിലെ7കിലോമീറ്റർ ദൈർഘ്യമുള്ള, 1.16 കോടി രൂപ ചെലവഴിച്ച് നിർമ്മിച്ച റോഡാണ് തേങ്ങ പൊട്ടിച്ച് ഉദ്ഘാടനം ചെയ്യുന്നതിനിടെ തകർന്നത്. ഇതിനു പിന്നാലെ റോഡ് പണി പരിശോധിക്കണമെന്ന് അവർ ഉത്തരവിട്ടു. പരിശോധനയ്ക്കുള്ള സാമ്പിൾ എടുക്കാൻ ഉദ്യോഗസ്ഥർ എത്തുന്നത് വരെ എംഎൽഎ സ്ഥലത്ത് തുടർന്നു.3മണിക്കൂറോളമാണ് അവർ അവിടെ കാത്തുനിന്നത്.\n“1.16 കോടി രൂപ മുടക്കിയാണ് റോഡ് നിർമിക്കുന്നത്. 7.5 കിലോമീറ്റർ ദൂരമുണ്ട്. എന്നോട് റോഡ് ഉദ്ഘാടനം ചെയ്യാൻ ആവശ്യപ്പെട്ടു. അവിടെയെത്തി തേങ്ങയുടക്കാൻ ശ്രമിച്ചപ്പോൾ തേങ്ങ ഉടഞ്ഞില്ല. പക്ഷേ, റോഡിൻ്റെ ചില ഭാഗങ്ങൾ ഇളകിവന്നു. ഞാൻ പരിശോധിച്ചപ്പോൾ പണി മോശമാണെന്ന് കണ്ടു. നിലവാരമുള്ള റോഡ് പണി ആയിരുന്നില്ല. ഞാൻ ഉദ്ഘാടനം നിർത്തി ജില്ലാ മജിസ്ട്രേറ്റുമായി സംസാരിച്ചു. അദ്ദേഹം മൂന്നംഗ സമിതി രൂപീകരിച്ചു. സാമ്പിൾ പരിശോധനക്ക് അയച്ചിട്ടുണ്ട്. ഉത്തരവാദികൾക്കെതിരെ കടുത്ത നടപടിയെടുക്കും.”- എംഎൽഎ പറഞ്ഞു.\nStory Highlights : Coconut Cracking Inauguration New UP Road\nRead more on: coconut | MLA | road | uttar pradesh\nഉത്തർപ്രദേശ് നിയമസഭാ തെരഞ്ഞെടുപ്പിൽ മായാവതി മത്സരിക്കില്ല\nയുപി തൊഴിൽമന്ത്രി രാജിവച്ച് സമാജ്‌വാദി പാർട്ടിയിൽ ചേർന്നു\nകുഴിയില്ലാത്ത റോഡിൽ റീടാറിംഗ്; പൊതുമരാമത്ത് ഉദ്യോഗസ്ഥർക്കെതിരെ നടപടി\nഎസ്.ഡി.പി.ഐ നേതാവ് വെട്ടേറ്റ് മരിച്ച സംഭവം; എല്ലാവരും സംയമനം പാലിക്കണം, കൊലയാളികൾ ഉടൻ പിടിയിലാകും: ആലപ്പുഴ എംഎൽഎ പി പി ചിത്തരഞ്ജൻ\nമുൻ എംഎൽഎ കെ.കെ രാമചന്ദ്രൻ നായരുടെ മകന്‍റെ നിയമനം റദ്ദാക്കിയ ഹൈക്കോടതി നടപടി; സർക്കാർ സുപ്രിംകോടതിയിൽ


മതേതരത്വത്തിന്റെ അതിജീവന സമസ്യകള്\nകോടതിവിധിയുടെ അടിസ്ഥാനത്തില് ബാബറി മസ്ജിദ് പൊളിച്ചിടത്ത് രാമക്ഷേത്രം പണി വര്‍ഷങ്ങള് നീണ്ടു നില്‍ക്കുമെന്ന് ഉറപ്പാണ്. അതിനെ മുന് നിര്‍ത്തി വീണ്ടും ഹിന്ദു മതവികാരത്തെ രാഷ്ട്രീയമായി ഉപയോഗപ്പെടുത്താനുള്ള സാധ്യതയാണ് മുന്നിലുള്ളത്. ഹിന്ദുത്വശക്തികള് അത് ശരിക്കും ഉപയോഗപ്പെടുത്തുകയും ചെയ്യും. ഇതിനെ ഫലപ്രദമായി നേരിടുക എന്നത് മതേതര ജനാധിപത്യ ശക്തികളുടെ മുന്നില് ഒരു വലിയ വെല്ലുവിളി തന്നെയാണ്. മുകളില് ചൂണ്ടിക്കാണിച്ചതു പോലെ ഇന്ത്യയില് ശക്തമായ ഒരു മതേതര സാമൂഹ്യാടിസ്ഥാനം നില നില്‍ക്കുന്നു എന്നത് തന്നെയാണ് പ്രതീക്ഷക്ക് വക നല്‍കുന്നത്.\nഅയോദ്ധ്യയില് രാമക്ഷേത്രത്തിനുള്ള ശിലാസ്ഥാപന ചടങ്ങില് ഇന്ത്യയുടെ പ്രധാനമന്ത്രി ഹിന്ദു പൂജാരിമാരോടൊപ്പം അവരുടെ വേഷവുമണിഞ്ഞു പങ്കെടുക്കുന്ന കാഴ്ച ആരുടെ മനസ്സിലും ഉയര്‍ത്താനിടയുള്ള ചോദ്യമാണിത്: ഇന്ത്യയില് മതേതരത്വം അതിജീവിക്കുമോ?\nഒരു മതേതര രാഷ്ട്രത്തിന്റെ ഭരണമേധാവി പ്രകടമായ മതചടങ്ങില് നേരിട്ട് പങ്കെടുക്കുന്നത് ആ\nരാഷ്ട്രത്തിന്റെ മതേതരത്വത്തെയാണ് അപഹാസ്യമാക്കുന്നത്. അത് ആ രാഷ്ട്രത്തിലെ ജനങ്ങള്‍ക്കും ലോകത്തിനു തന്നെയും നല്‍കുന്ന രാഷ്ട്രീയസന്ദേശം ശുഭോദര്‍ക്കമായ ഒന്നായിരിക്കുകയില്ലെന്നു സ്പഷ്ടമാണ്.\nഇന്ത്യയെ ഒരു ഹിന്ദുരാഷ്ട്രമാക്കി മാറ്റുക എന്ന ലക്ഷ്യപ്രഖ്യാപനം ഇന്ത്യയിലെ ഹിന്ദുത്വവാദികളുടെ കേന്ദ്രീകൃത സംഘടനയായ ആര്.എസ്.എസ്.ഏതാണ്ട് ഒരു നൂറ്റാണ്ടു മുന്‍പു തന്നെ പ്രഖ്യാപിച്ചിരുന്നുവെങ്കിലും മഹാത്മാ ഗാന്ധിയുടെ ഫലപ്രദമായ ഇടപെടലിലൂടെയാണ് ആ ശ്രമം പരാജയപ്പെടുത്തപ്പെട്ടത്. ബാലഗംഗാധര തിലകന്റെ നേതൃത്വത്തില് ഇന്ത്യന് നാഷണല് കോണ്‍ഗ്രസ് ഒരു ഹിന്ദു സംഘടനയുടെ സ്വഭാവത്തിലാണ് വളര്‍ന്നു വന്നിരുന്നത്. 1920ല് തിലകന് മരിച്ചപ്പോള് നേതൃത്വം ഏറ്റെടുത്ത ഗാന്ധിജി കോണ്‍ഗ്രസിന്റെ സമീപനം ഹിന്ദുമുസ്ലിം-സിക്ക് സാഹോദര്യത്തില് അധിഷ്ഠിതമായ മതസൗഹാര്‍ദ്ദ ദേശീയവാദമാണെന്ന് പ്രഖ്യാപിക്കുകയാണ് ആദ്യം ചെയ്തത്. താനൊരു സനാതന ഹിന്ദുവാണ് എന്ന് ആവര്‍ത്തിച്ചു വ്യക്തമാക്കിക്കൊണ്ടു തന്നെയാണ് അദ്ദേഹം ഈ സമീപനം അവതരിപ്പിച്ചത്.\nതുര്‍ക്കിയില് ഖലീഫക്കെതിരായി ബ്രിട്ടീഷ് സാമ്രാജ്യത്വം സ്വീകരിച്ച മേധാവിത്ത സമീപനത്തോട് ലോകമെമ്പാടുമുള്ള മുസ്ലിങ്ങള് ഉയര്‍ത്തിയപ്രതിഷേധം ഇന്ത്യയില് വലിയൊരു ഖിലാഫത്ത് പ്രസ്ഥാനമായി ഉയര്‍ന്നു വന്നു. ഇന്ത്യയിലെ ബ്രിട്ടീഷ് വിരുദ്ധ പ്രസ്ഥാനത്തിനു ലോകം മുഴുവന് മുസ്ലിങ്ങള്‍ക്കിടയില് വ്യാപിച്ചു കൊണ്ടിരുന്ന ഖിലാഫത്ത് പ്രസ്ഥാനത്തെഅവഗണിക്കാനാകുമായിരുന്നില്ല. ഇന്ത്യയിലും ആ പ്രസ്ഥാനത്തിന് പിന്തുണ നല്‍കിക്കൊണ്ട് കൂടിയാണ് ഗാന്ധിജി ആ നിലപാട് സ്വീകരിക്കുന്നത്. ഖിലാഫത്ത് പ്രസ്ഥാനത്തിന് പിന്തുണ നല്‍കിക്കൊണ്ട് മലബാറില് ബ്രിട്ടീഷുകാര്‍ക്കും ജന്മിമാര്‍ക്കും എതിരായി കര്‍ഷകര് ആരംഭിച്ച ചെറുത്തുനില്‍പ്പ് സമരങ്ങളാണ് മലബാര്‍കലാപമായി പരിണമിച്ചത്.\nസിന് ഇന്ത്യന് സ്വാതന്ത്ര്യ സമരത്തിന്റെ മുഖ്യധാരയില് എത്താന് കഴിഞ്ഞില്ല. ഈശ്വര അള്ളാ തേരെ നാം പോലുള്ള പ്രാര്‍ഥനാ ഗാനങ്ങള് തുടങ്ങി ഗ്രാമാന്തരങ്ങളിലേക്ക് വരെ എത്താന് കഴിയുന്ന ഗാന്ധിജിയുടെ സവിശേഷ പ്രവര്‍ത്തന ശൈലിയിലൂടെ അക്കാലത്ത് ഇന്ത്യന് സമൂഹത്തില് ഉടനീളം സൃഷ്ടിക്കപ്പെട്ട ഈ മത സൗഹാര്‍ദ്ദ അന്തരീക്ഷമാണ് ആധുനിക ഇന്ത്യന് മതേതരത്വത്തിന്റെ അടിസ്ഥാനം. ഗാന്ധിജി ഒരിക്കലും മതേതരത്വം എന്ന വാക്ക് ഉപയോഗിക്കാറില്ല. മതസൗഹാര്‍ദ്ദത്തിലാണ് അദ്ദേഹം ഊന്നിയത്. ആസൂത്രിതവും സംഘടിതവുമായ നിശ്ശബ്ദ പ്രവര്‍ത്തനത്തിലൂടെ അവരുടെ ഹിന്ദുരാഷ്ട്രവാദം ആര്.എസ്.എസ്.ഇന്ത്യയില് പ്രചരിപ്പിച്ചു കൊണ്ടിരിക്കുകയായിരുന്നു. തീര്‍ച്ചയായും മഹാത്മാഗാന്ധി കൊല്ലപ്പെട്ടതും അതിന്റെ ഭാഗമായിട്ട് തന്നെയായിരുന്നു. തുടര്‍ന്ന് ഹിന്ദുത്വവാദികള്‍ക്കെതിരായി കര്‍ക്കശമായ നിയന്ത്രണങ്ങള് നിലവില് വന്നെങ്കിലും അവരുടെ ചെറു കരുനീക്കങ്ങള് പോലും പിന്നീട് നിര്‍ണായകപങ്ക് വഹിക്കുന്ന കാഴ്ച്ചയും നമ്മുടെ മുന്നിലുണ്ട്.\nഒരു ചെറുവിഭാഗം മുസ്ലിങ്ങള് മാത്രം ആരാധനക്കായി ഉപയോഗിച്ചിരുന്ന ബാബറി മസ്ജിദില് 1949 ഡിസമ്പര് 22 അര്‍ദ്ധരാത്രിക്ക് ഒരു സംഘം ഹിന്ദുക്കള് ഒരു രാമവിഗ്രഹം ഒളിച്ചുകടത്തിക്കൊണ്ടു വന്നു സ്ഥാപിക്കുകയുണ്ടായി. വ്യക്തമായ മതേതര നിലപാട് സ്വീകരിച്ചിരുന്ന നെഹ്‌റു സര്‍ക്കാരിന് അപ്പോള്‍ത്തന്നെ ഇടപെട്ട് അത് നീക്കം ചെയ്യാ\nമായിരുന്നു. അന്ന് ആഭ്യന്തരമന്ത്രി ആയിരുന്ന വല്ലഭായ് പട്ടേല് അതിനു തയ്യാറായില്ലത്രേ. രാമവിഗ്രഹം, മതവികാരം തുടങ്ങിയുള്ള പല പരിഗണനകള് കൊണ്ടായിരിക്കാം അങ്ങിനെ സംഭവിച്ചത്. അക്കാലത്ത് കോടതിയും ഇതേ പരിഗണനകൊണ്ട് വിഗ്രഹത്തെ സംരക്ഷിക്കുകയാണുണ്ടായത്. എങ്കിലും പിന്നീട് ആ വിഷയം അവഗണിക്കപ്പെടുകയാ\nയിരുന്നു. അത് പൊതുസമൂഹത്തിന്റെ പ്രശ്‌നമായി വളര്‍ന്നു വരികയുണ്ടായില്ല. ഹിന്ദുത്വവാദം അക്കാലത്ത് ഒരു രാഷ്ട്രീയ ശക്തിയായി ഇന്ത്യന് സമൂഹത്തില് നിലനിന്നിരുന്നില്ലെന്നതാണ് യാഥാര്‍ത്ഥ്യം.\nമികച്ച ലോകകഥകളുടെ മലയാളത്തിലെ അപൂര്‍വ്വസമാഹാരം ‘ലോക ക്ലാസിക് കഥകള്’\nഎല്ലായ്പ്പോഴും തെറ്റായ വ്യക്തി നിങ്ങൾക്ക്…